വിലപ്പിടിപ്പുള്ള ക്യാമറയുമായി മുങ്ങി; തമിഴ്നാട് അതിര്ത്തിയില് നിന്നും പോലീസ് പൊക്കി\nകായംകുളം: ലക്ഷങ്ങള് വിലയുള്ള ക്യാമറയുമായി മുങ്ങിയ പ്രതിയെ കേരള- തമിഴ്‌നാട് അതിര്‍ത്തിയില് നിന്നും പോലീസ് അറസ്റ്റ് ചെയ്തു. തമിഴ്‌നാട് മാര്‍ത്താണ്ഡം സ്വദേശി രാജേഷ് ആണ് പോലീസിന്റെ പിടിയിലായത്.\nകഴിഞ്ഞ മാസം 29ന് ആണ് കായംകുളം പുതിയിടത്തെ കാര്‍ത്തിക സ്റ്റുഡിയോ ഉടമ ശിവകുമാറിനെ ആക്രമിച്ച് രാജേഷ് ക്യാമറയുമായി കടന്നത്. പിഡബ്ല്യൂഡി ഉദ്യോഗസ്ഥനെന്ന് പരിചയപ്പെടുത്തിയാണ് രാജേഷ് സ്റ്റുഡിയോയില് എത്തിയത്.\nഔദ്യോഗിക ആവശ്യത്തിനാണെന്ന പേരില് ശിവകുമാറിന്റൊപ്പം ചിത്രങ്ങളെടുക്കാന് ഒപ്പം പോയ രാജേഷ് ആളൊഴിഞ്ഞ സ്ഥലത്തു എത്തിയപ്പോള് ശിവകുമാറിനെ അടിച്ച് വീഴ്ത്തി ക്യാമറയുമായി ഓടി രക്ഷപ്പെടുകയായിരുന്നു.\nപ്രതി തമിഴ്‌നാട്ടിലേക്ക് കടന്നതായി പോലീസിന് സൂചന ലഭിച്ചതിനെ തുടര്‍ന്ന് അന്വേഷണം കൂടുതല് ഭാഗങ്ങളിലേക്ക് വ്യാപിപ്പിച്ചിരുന്നു. കേരള അതിര്‍ത്തിയില് നിന്നും പോലീസ് പിടികൂടിയ രാജേഷ് കേരളത്തിന്റെ പലയിടങ്ങളില് നിന്നും സമാനമായ രീതിയില് ക്യാമറകള് മോഷ്ടിച്ചിട്ടുണ്ടെന്ന് പോലീസ് പറഞ്ഞു.\nയൂസ്ഡ് ബൈക്കുകള് വില്‍ക്കുന്ന കടയില് നിന്നും ബൈക്ക് മോഷ്ടിച്ചാണ് കവര്‍ച്ചയ്ക്കായി ഉപയോഗിച്ചിരുന്നത്. മോഷ്ടിച്ച ക്യാമറകള് നാഗര് കോവിലിനടുത്തുള്ള കോട്ടാറില് ചുരുങ്ങിയ വിലയ്ക്ക് വില്‍ക്കുകയാണ് പതിവ്.\nനേരത്തെ നിരവധി കേസുകളില് പ്രതിയായ രാജേഷ് ആറ് മാസം മുമ്പാണ് കൊലക്കുറ്റത്തിന് ജയില് ശിക്ഷ കഴിഞ്ഞ് ജാമ്യത്തില് ഇറങ്ങിയത്. വിശദമായ ചോദ്യം ചെയ്യലിന് ശേഷം പ്രതിയെ കോടതിയില് ഹാജരാക്കാനാണ് പോലീസിന്റെ തീരുമാനം\nPrevious ഓണം ആഘോഷിക്കാനെത്തിയ പത്താം ക്ലാസ് വിദാർഥിയെ കോഴിക്കോട് ബീച്ചിൽ കാണാതായി\nNext ആഭ്യന്തര യാത്രക്കാരുടെ വിവരങ്ങള്ക്ക് നിരീക്ഷണമേര്പ്പെടുത്തി ദേശീയ ഇന്റലിജന്സ് ഗ്രിഡ്


ഷാംപുവും പെയിന്റും ഉപയോഗിച്ച് പാല് നിര്‍മ്മാണം; വിതരണം ചെയ്തത് ആറ് സംസ്ഥാനങ്ങളില് – MOBI NEWS\nJuly 20, 2019 By Web Team0Comments\nഭോപ്പാല്: ആറ് സംസ്ഥാനങ്ങളിലേക്ക് കൃത്രിമ പാല് നിര്‍മിച്ച് വിതരണം ചെയ്യുന്ന മൂന്ന് ഉത്പാദന കേന്ദ്രങ്ങള് റെയ്ഡില് കണ്ടെത്തി. മധ്യപ്രദേശിലാണ് റെയ്ഡില് കൃത്രിമ പാല് ഉത്പാദന യൂണിറ്റ് കണ്ടെത്തിയത്.ഇവിടെ വ്യാജമായി നിര്‍മിക്കുന്ന പാല് മധ്യപ്രദേശ്, ഉത്തര് പ്രദേശ്, രാജസ്ഥാന്, ഡല്‍ഹി, ഹരിയാന, മഹാരാഷ്ട്ര എന്നീ സംസ്ഥാനങ്ങളില് ആണ് വിതരണം ചെയ്തിരുന്നത്. ഇതുമായി ബന്ധപ്പെട്ട് 57 പേരെ പോലീസ് അറസ്റ്റ് ചെയ്തു.\nമൊറേന ജില്ലയിലെ അംബയിലും ബിന്ത് ജില്ലയിലെ ലാഹറിലുംഗ്വാളിയറിലും പ്രവര്‍ത്തിക്കുന്ന ഫാക്ടറികളിലാണ് പോലീസ് റെയ്ഡ് നടത്തിയത്. പ്രത്യേകം രൂപീകരിച്ച പോലീസ് സംഘമാണ് റെയ്ഡിന് നേതൃത്വം നല്‍കിയത്.\n20 ടാങ്കര് ലോറികളിലും 11 പിക്കപ്പ് വാനുകളിലുമായി നിറച്ച കൃത്രിമ പാലും ഇവിടെ നിന്ന് പിടികൂടി. ഷാംപുവിന്റെയും ശുദ്ധീകരിച്ച എണ്ണയുടെയും ഗ്ലൂക്കോസ് പൊടിയുടെയും വലിയ ശേഖരവും ഇവിടെ നിന്ന് പിടികൂടിയതായി റെയ്ഡിന് നേതൃത്വം നല്‍കിയ എസ്.പി രാജേഷ് ബഡോറിയ വ്യക്തമാക്കി. 10,000 ലിറ്റര് കൃത്രിമ പാലും 500 കിലോ കൃത്രിമവെണ്ണയും 200 കിലോ കൃത്രിമ പനീറും റെയ്ഡില് കണ്ടെടുത്തിട്ടുണ്ട്.\n30 ശതമാനം യഥാര്‍ഥ പാലും ബാക്കി മറ്റ് വസ്തുക്കളും ചേര്‍ത്താണ് പാല് നിര്‍മ്മാണം നടത്തിയത്.പാലിനോടൊപ്പം ഷാംപു, വെള്ള പെയ്ന്റ്, ഗ്ലൂക്കോസ് പൗഡര് എന്നിവ യോജിപ്പിച്ചാണ് കൃത്രിമ പാല് ഉത്പാദിപ്പിച്ചിരുന്നത്.\nഇതേ ചേരുവ ഉപയോഗിച്ചാണ് വെണ്ണയും പനീറും ഉത്പാദിപ്പിക്കുന്നത്. ഉത്തരേന്ത്യയിലെ പ്രധാന മാര്‍ക്കറ്റുകളിലെല്ലാം എത്തുന്ന ബ്രാന്‍ഡഡ് ഉത്പന്നങ്ങളാണ് ഇവയെല്ലാം.\nഇത്തരത്തില് ഒരു ലിറ്റര് പാല് ഉത്പാദിപ്പിക്കാന്5രൂപ മാത്രമാണ് ചിലവ് വരുന്നത്. ഈ പാല് മാര്‍ക്കറ്റില് ലിറ്ററിന് 45 മുതല് 50 രൂപ നിരക്കിലാണ് വിറ്റിരുന്നത്.\nചീസിന് കിലോയ്ക്ക് 100 മുതല് 150 രൂപ നിരക്കിലും ആണ് മാര്‍ക്കറ്റില് വില്‍ക്കുന്നത്. ഏകദേശം രണ്ട് ലക്ഷം ലിറ്റര് പാലാണ് ഈ ഉത്പാദനകേന്ദ്രത്തില് നിന്ന് ദിവസേന നിര്‍മിച്ചിരുന്നത്. ഫാക്ടറികള് പോലീസ് അടച്ചുപൂട്ടി.\n← പേമാരി; മരണ സംഖ്യ 150 ആയി\nബീഫിന്റെ ചിത്രം ഫെയ്‌സ്ബുക്കില് പോസ്റ്റ് ചെയ്ത യുവാവിന് ആദ്യം കിട്ടിയത് പൊതിരെ തല്ല്; പിന്നാലെ അറസ്റ്റ് →\nപുൽവാമയിൽ കൊല്ലപ്പെട്ട സൈനികന്റെ സംസ്‌കാര ചടങ്ങിൽ ഷൂ ധരിച്ചിരുന്ന ബിജെപി മന്ത്രിമാരോട് കയർത്ത് ബന്ധുക്കൾ\nFebruary 20, 2019 February 20, 2019 By Web Team 0\nNovember 2, 2018 November 2, 2018 By Web Team 0\nഉത്തർപ്രദേശിൽ പടക്കനിർമാണ ശാലയിൽ സ്‌ഫോടനം; ഏഴ് പേർ മരിച്ചു\nOctober 26, 2018 By Web Team 0


പത്താം ക്ലാസുകാരിയെ തോല്‍പ്പിച്ചു; അഞ്ച് ലക്ഷം പിഴ ഒടുക്കാന് കോടതി ഉത്തരവ് - Samakalika Malayalam\nപത്താം ക്ലാസുകാരിയെ തോല്‍പ്പിച്ചു; അഞ്ച് ലക്ഷം പിഴ ഒടുക്കാന് കോടതി ഉത്തരവ്\nBy സമകാലിക മലയാളം ഡെസ്‌ക് | Published: 21st October 2017 08:36 PM |\nLast Updated: 21st October 2017 08:36 PM | A+A A- |\nപറ്റ്‌ന: മനോധൈര്യം കൈവിടാതെ കോടതിയെ സമീപിച്ച പത്താം ക്ലാസുകാരിക്ക് കോടതിയുടെ നീതി. ബീഹാറിലെ ഡിഡി സര്‍ക്കാര് സ്‌കൂളിലെ പ്രിയങ്കയ്ക്കാണ് വിദ്യാഭ്യാസ ബോര്‍ഡിനോട് അഞ്ചുലക്ഷം രൂപ പിഴയായി നല്‍കാന് പറ്റ്‌ന ഹൈക്കോടതി ഉത്തരവിട്ടത്.\nപത്താം ക്ലാസ് ഫലം പുറത്തുവന്നപ്പോള് പ്രിയങ്ക രണ്ടുവിഷയങ്ങളില് പരാജയപ്പെട്ടിരുന്നു. സംസ്‌കൃതത്തിന് നാലുമാര്‍ക്കും സയന്‍സിന് 29 മാര്‍ക്കുമായിരുന്നു ലഭിച്ചിരുന്നത്. പരാജയപ്പെട്ടതിനെ തുടര്‍ന്ന് പെണ്‍കുട്ടി പരീക്ഷാ പേപ്പറുകള് സൂക്ഷ്മ പരിശോനയ്ക്ക് നല്‍കി. എന്നാല് ഫലം വിചിത്രമായിരുന്നു. സയന്‍സിലെ 29 മാര്‍ക്ക് നാലായും സംസ്‌കൃതത്തിലെ നാല് മാര്‍ക്ക് ഏഴായും ഉയര്‍ന്നു. ഇതേ തുടര്‍ന്നായിരുന്നു പെണ്‍കുട്ടി നീതിപീഠത്തെ സമീപിച്ചത്.\nപ്രിയങ്കയുടെ വാദങ്ങളില് ഉറപ്പില്ലാതിരുന്ന കോടതി നാല്‍പതിനായിരം രൂപ കെട്ടിവെക്കാന് ആവശ്യപ്പെട്ടു. വെറുതെ കേസുമായി നടക്കുകയാണെങ്കില് രൂപ നഷ്ടമാകുമെന്നും കോടതി പ്രിയങ്കയെ അറിയിച്ചു. എന്നാല് ഇത് പ്രിയങ്ക ചെവിക്കൊള്ളാന് തയ്യാറായില്ല. പ്രിയങ്ക കേസുമായി മുന്നോട്ട് പോകുകയായിരുന്നു. തുടര്‍ന്ന് പ്രിയങ്കയുടെ ഉത്തരപേപ്പറുകള് ഹാജരാക്കാനന് കോടതി നിര്‍ദേശിച്ചു.\nഎന്നാല് കോടതിയില് സമര്‍പ്പിച്ച ഉത്തരകടലാസുകള് പ്രിയങ്കയുടെതല്ലെന്ന് തിരിച്ചറിഞ്ഞ കോടതി യഥാര്‍ത്ഥ കടലാസുകള് ഹാജരാക്കാന് ആവശ്യപ്പെട്ടു. തുടര്‍ന്ന് നടത്തിയ പരിശോധനയില് പ്രിയങ്കയുടെ മാര്‍ക്്ക സയന്‍സില് 80 ആയും സംസ്‌കൃതത്തില് 61 മാര്‍ക്കായും ഉയര്‍ന്നു. തുടര്‍ന്നാണ് പറ്റ്‌ന ഹൈക്കോടതി അഞ്ച് ലക്ഷം രൂപ നല്‍കാന് ഉത്തരവിട്ടത്. കഴിഞ്ഞ കുറെ വര്‍ഷങ്ങളായി ബീഹാറിലെ വിദ്യാഭ്യാസരംഗം അപചയം നേരിടുന്ന നിരവധി വാര്‍ത്തകള് പുറത്തുവന്നിരുന്നു. പരീക്ഷാ സമയത്ത് പുറത്തുനിന്നും കോപ്പികടലാസുകള് വിതരണം ചെയ്യുന്നതുള്‍പ്പെടെയുള്ള വാര്‍ത്തകള് പുറത്തുവന്നത് ബീഹാറിന് നാണക്കേടുണ്ടാക്കിയിരുന്നു. ഇതിന് പിന്നാലെയാണ് ഇത്തരം അപചയങ്ങള് ആവര്‍ത്തിക്കുന്നത്.\npriyanka-singh Bihar school education board പറ്റ്‌ന ഹൈക്കോടതി പത്താം ക്ലാസ് ഫലം bihar girl


ബംഗാൾ പോരിൽ മമതയ്ക്ക് തിരിച്ചടി; വിശ്വസ്തരെ മാറ്റി നിർത്താൻ തിരഞ്ഞെടുപ്പ് കമ്മീഷൻ, കുരുക്കായി കത്ത് | Election commission took action agaisnt two officers in west Bengal - Malayalam Oneindia\nUpdated: Thu, May 16, 2019, 12:45 [IST]\nകൊൽക്കത്ത: അവസാന ഘട്ട വോട്ടെടുപ്പിന് മുമ്പ് അസാധാരണ സാഹചര്യങ്ങളാണ് പശ്ചിമ ബംഗാളിൽ നടക്കുന്നത്. മെയ് 19ന് നടക്കുന്ന ഏഴാം ഘട്ടത്തിൽ ബംഗാളിലെ9മണ്ഡലങ്ങളാണ് പോളിംഗ് ബൂത്തിൽ എത്തുന്നത്. സംസ്ഥാനത്ത് തൃണമൂൽ- ബിജെപി സംഘർഷം രൂക്ഷമായ സാഹചര്യത്തിൽ പരസ്യ പ്രചാരണം നേരത്തെ അവസാനിപ്പിക്കാനാണ് തിരഞ്ഞെടുപ്പ് കമ്മീഷൻ ഉത്തരവിട്ടിരിക്കുന്നത്. അമിത് ഷായുടെ റോഡ് ഷോയ്ക്കിടെ നടന്ന അക്രമങ്ങളുടെ പശ്ചാത്തലത്തിലായിരുന്നു നടപടി.\nഇതിനിടെ സംസ്ഥാനത്ത് ആഭ്യന്തര സെക്രട്ടറിയെ ചുമതലയിൽ നിന്നും മാറ്റാൻ തിരഞ്ഞെടുപ്പ് കമ്മീഷൻ ഉത്തരവിട്ടിരിക്കുകയാണ്. തിരഞ്ഞെടുപ്പ് നടപടികളിൽ ഇടപെടുന്നുവെന്ന ആരോപണത്തെ തുടർന്നാണ് നടപടി. സംസ്ഥാനത്തെ മുഖ്യ തിരഞ്ഞെടുപ്പ് കമ്മീഷന് ആഭ്യന്തര സെക്രട്ടറി അത്ര ഭട്ടാചാര്യ അയച്ച ഒരു കത്താണ് നടപടിക്ക് ആധാരം. തിരഞ്ഞെടുപ്പ് കമ്മീഷന്റെ ഉത്തരവ് പാലിക്കുന്നതിന് പകരം അത്രി ഭട്ടാചാര്യ അനാവശ്യ ഇടപെടൽ നടത്തുന്നുവെന്നാണ് ആരോപണം.\nആദ്യ ഘട്ട വോട്ടെടുപ്പിനിടെ നടന്ന ആക്രമണങ്ങളുടെ പശ്ചാത്തലത്തിൽ തുടർ ഘട്ടങ്ങളിൽ സംസ്ഥാനത്ത് കേന്ദ്ര സേനയെ വിന്യസിച്ചിരുന്നു. കേന്ദ്ര സേനയെ എങ്ങനെ വിന്യസിക്കണം എന്ന് തിരഞ്ഞെടുപ്പ് കമ്മീഷന് നിർദ്ദേശം നൽകുന്ന രീതിയിലായിരുന്നു ആഭ്യന്തര സെക്രട്ടറിയുടെ കത്ത്. സിഎപിഎഫിന്റെ പ്രവർത്തനത്തെ കുറിച്ച് പരാതി ഉയർന്നിട്ടുണ്ട്. മെയ് 12ന് നടന്ന വോട്ടെടുപ്പിൽ വെടിവയ്പ്പുണ്ടായി. സിഎപിഎഫ് ഉദ്യോഗസ്ഥർ വോട്ട് ചെയ്യാൻ കാത്ത് നിന്ന വോട്ടർമാരോട് മോശമായി പെരുമാറിയെന്നും അനാവശ്യമായി മർദ്ദിച്ചുവെന്നും മുഖ്യ തിരഞ്ഞെടുപ്പ് കമ്മീഷണർ അരിസ് അഫ്താബിനയച്ച കത്തിൽ അത്രി ഭട്ടാചാര്യ ആരോപിച്ചിരുന്നു.\nഅനിഷ്ട സംഭവങ്ങൾ ഒഴിവാക്കി സുഗമമായി വോട്ടെടുപ്പ് നടത്താനാണ് കേന്ദ്ര സേനയെ വിന്യസിക്കുന്നത്. പ്രാദേശികമായ പ്രശ്നങ്ങൾ മനസിലാക്കാനും വോട്ടർമാരോട് ആശയ വിനിമയം നടത്താനും സുരക്ഷാ ഉദ്യോഗസ്ഥർക്ക് പ്രദേശിക ഉദ്യോഗസ്ഥരുടെ സഹായം ആവശ്യമാണ്. പ്രദേശിക ഉദ്യോഗസ്ഥരെ ഇവിടെ നിയോഗിക്കേണ്ടതില്ല എന്ന തീരുമാനം പുന പരിശോധിക്കണമെന്നും അത്രി ഭട്ടാചാര്യ കത്തിൽ ആരോപിച്ചിരുന്നു.\nരാജീവ് കുമാറിനും ചുമതലയില്ല\nശാരദ ചിട്ടി തട്ടിപ്പ് കേസിൽ ആരോപണ വിധേയനും മമതാ ബാനർജിയുടെ വിശ്വസ്തനുമായ രാജീവ് കുമാർ ഐപിഎസിനേയും തിരഞ്ഞെടുപ്പ് കമ്മീഷൻ ചുമതലയിൽ നിന്നും നീക്കാൻ നിർദ്ദേശം നൽകിയിട്ടുണ്ട്. ബിജെപി നേതാവായ തജീന്ദർ പാൽ സിംഗ് ബാഗ്ഗയെ ഒരു ഹോട്ടലിൽ നിന്ന് രാജീവ് കുമാർ പിടികൂടിയിരുന്നു . റോഡ് ഷോയ്ക്കിടെ സഘർഷം നടന്ന സ്ഥലത്ത് ഇയാൾ ഉണ്ടായിരുന്നുവെന്നായിരുന്നു ആരോപണം.\nതിരഞ്ഞെടുപ്പ് കമ്മീഷൻ നിയോഗിച്ച പ്രത്യേക നിരീക്ഷകൻ നൽകിയ റിപ്പോർട്ടിന്റെ അടിസ്ഥാനത്തിലാണ് ഉദ്യോഗസ്ഥർക്കെതിരെ നടപടിയെടുത്തത്. വോട്ടെടുപ്പിനിടെ നടന്ന അക്രമ സംഭവങ്ങളിൽ ഇവരുടെ ഇടപെടൽ നടന്നിട്ടുണ്ടെന്നാണ് ആരോപണം. കഴിഞ്ഞ ദിവസം അമിത് ഷായുടെ റോഡ് ഷോയ്ക്കിടെ നടന്ന ആക്രമണ സംഭവങ്ങളെ തുടർന്ന് ബിജെപി-തൃണമൂൽ പേര് രൂക്ഷമായതിന് പിന്നാലെയാണ് മമതയുടെ വിശ്വസ്തരമായ ഉദ്യോഗസ്ഥരെ ചുമതലയിൽ നിന്നും മാറ്റി നിർത്തുന്നത്.\nവിദ്യാസാഗർ കോളേജിനകത്ത് തൃണമൂൽ പ്രവർത്തകർ സംഘടിച്ചിട്ടുണ്ടെന്ന് പോലീസിന് വിവരം ലഭിച്ചെങ്കിലും നടപടിയെടുക്കാൻ തയാറായില്ലെന്നാണ് ബിജെപി നേതാക്കൾ ആരോപിക്കുന്നത്. അമിത് ഷായ്ക്ക് നേരെ കല്ലേറുണ്ടായപ്പോൾ പോലും പോലീസ് ഇടപെട്ടില്ലന്നാണ് ആരോപണം. അതേ സമയം ഉദ്യോഗസ്ഥരെ നീക്കാനുള്ള ഉത്തരവിനോട് രൂക്ഷമായാണ് മമതാ ബാനർജി പ്രതികരിച്ചത്. ഇത് തിരഞ്ഞെടുപ്പ് കമ്മീഷന്റെ ഉത്തരവല്ല, പ്രധാനമന്ത്രി നരേന്ദ്രമോദിയുടെ ഉത്തരവാണെന്നായിരുന്നു മമതാ ബാനർജി പ്രതികരിച്ചത്.\nlok sabha elections 2019 west bengal bjp trinamool congress mamata banerjee amit shah ലോക്സഭ തിരഞ്ഞെടുപ്പ് 2019 ബിജെപി തൃണമൂല് കോണ്‍ഗ്രസ് പശ്ചിമ ബംഗാള്\nElection commission took action agaisnt home secretary Atri Bhattacharya and ADG rajeev Kumar in west bengal


ഇതാണ് വിനീത് ശ്രീനിവാസനും ഭാര്യ ദിവ്യയും ഒരുമിച്ച് പാടിയ സിനിമാ ഗാനം – Newscom – Malayalam News\nമലയാളികളുടെ പ്രിയ താരദമ്പതികള് ചേര്‍ന്ന് പാടിയ ഗാനം സാമൂഹിക മാധ്യമങ്ങളില് ശ്രദ്ധ നേടുന്നു. നടനായും സംവിധായകനായും ഗായകനായും കൈയടി നേടുന്ന വിനീത് ശ്രീനുവാസനും ഭാര്യ ദിവ്യയും ചേര്‍ന്നാണ് ഈ ഗാനം ആലപിച്ചിരിക്കുന്നത്. ‘സാറാസ്’ എന്ന ചിത്രത്തിലേതാണ് ഈ ഗാനം.\nവിനീതും ദിവ്യയും ആദ്യമായാണ് ഒരു സിനിമയ്ക്ക് വേണ്ടി ഒരുമിച്ച് പാടുന്നത്. ഇരുവരുടെയും അടുത്ത സുഹൃത്തും ചലച്ചിത്രതാരവുമായ നിവിന് പോളിയാണ് സമൂഹമാധ്യമങ്ങളിലൂടെ ഗാനം ആരാധകര്‍ക്കായി പങ്കുവെച്ചത്.\nഅന്ന ബെന് നായികാ കഥാപാത്രമായി എത്തുന്ന ഏറ്റവും പുതിയ ചിത്രമാണ് സാറാസ്. സണ്ണി വെയ്ന് ആണ് ചിത്രത്തിലെ നായകന്. ജൂഡ് ആന്റണി ജോസഫ് ആണ് ചിത്രത്തിന്റെ സംവിധാനം നിര്‍വഹിക്കുന്നത്. ഒടിടി പ്ലാറ്റ്‌ഫോമായ ആമസോണ് പ്രൈമിലൂടെ ജൂലൈ 5നാണ് ‘സാറാസി’ന്റെ റിലീസ്.\n‘വരവായി നീ….’ എന്നു തുടങ്ങുന്ന ഈ ഗാനരംഗത്ത് നിറഞ്ഞു നില്‍ക്കുന്നത് അന്ന ബെന്നും സണ്ണി വെയ്‌നുമാണ്. ഷാന് റഹ്മാനാണ് ചിത്രത്തിന്റെ സംഗീത സംവിധായകന്. ജോ പോളാണ് ഈ ഗാനത്തിന്റെ വരികള് തയ്യാറാക്കിയിരിക്കുന്നത്.\nTags: Anna Ben Divya Saras song Sunny Wayne Vineeth Sreenivasan\nനീണ്ട ഇടവേളയ്ക്കു ശേഷം ശ്രീകുമാരന് തമ്പി രചിച്ച ‘പെര്‍ഫ്യൂമി’ലെ ഗാനം പുറത്ത്


ബ്രസീലിയൻ നഗരത്തിൽ ആയുധധാരികളുടെ ബാങ്ക് കൊള്ള : Deepika.com International News |\nബ്രസീലിയ: തെക്കൻ ബ്രസീലിലെ ക്രിസിയൂമ നഗരത്തിൽ ഒരുകൂട്ടം ആയുധധാരികൾ ബാങ്ക് കൊള്ളയടിച്ച് കടന്നുകളഞ്ഞു. നഗരമധ്യത്തിൽ സ്ഥിതിചെയ്യുന്ന ബാങ്കോ ഡോ ബ്രസീൽ ആണ് കഴിഞ്ഞദിവസം അർധരാത്രി കവർച്ച ചെയ്യപ്പെട്ടത്.\nകൊള്ളക്കാരും പോലീസും തമ്മിൽ ഉഗ്രൻ ഏറ്റുമുട്ടൽ നടന്നതായി റിപ്പോർട്ട് ചെയ്യപ്പെടുന്നു. നാലു മണിക്കൂർ വെടിവയ്പ് നടന്നു. പോലീസ് ഹെഡ്ക്വാർട്ടേഴ്സും ആക്രമിക്കപ്പെട്ടു.\nകൊള്ളക്കാർ വാഹനങ്ങളിൽ രക്ഷപ്പെട്ടുവെന്നാണ് അധികൃതർ അറിയിച്ചത്. മോഷ്ടിക്കപ്പെട്ട പണത്തിന്‍റെ കുറച്ചുഭാഗം വഴിയിൽ വീണു. ഇതു ശേഖരിക്കാൻ ആളുകൾ തിരക്കു കൂട്ടുന്നതിന്‍റെയടക്കം ദൃശ്യങ്ങൾ സോഷ്യൽ മീഡിയയിൽ വന്നു. പണം പെറുക്കിയെടുത്ത നാലു പേരെ പോലീസ് പിടികൂടി.


സ്‌ത്രീകള്‍ക്കു വേണ്ടി വന് വസ്‌ത്രശേഖരവുമായി പാലക്കാട് വാന് ഹ്യൂസെന് 'ഫാഷന് ഡെസ്റ്റിനേഷന്' - Live Newage\nപാലക്കാട്: ആദിത്യ ബിര്‍ള ഗ്രൂപ്പിന്റെ ഫാഷന് ആന്റ് റീട്ടെയ്‌ല് ലിമിറ്റഡിന്റെ പ്രീമിയം വസ്‌ത്ര ബ്രാന്‍ഡായ വാന് ഹ്യൂസെന്റെ ഏറ്റവും പുതിയ സ്റ്റോര് പാലക്കാട് പ്രവര്‍ത്തനം ആരംഭിച്ചു. ഫാഷന് രംഗത്ത് മറ്റൊരു നാഴികകല്ലായി മാറുന്ന ഈ സ്റ്റോറില് സ്‌ത്രീകള്‍ക്ക് ആവശ്യമായ എല്ലാവിധ വസ്‌ത്രങ്ങളുടെയും ഏറ്റവും പുതിയ ഫാഷനിലുള്ള വസത്രങ്ങള് ഒരുക്കുന്ന മൂവ്‌ലാബും പുരുഷന്മാര്‍ക്കുവേണ്ടിയുള്ള ദ എയര്‍പോര്‍ട്ട് കളക്ഷനും ഇവിടെയുണ്ട്.\nപാലക്കാട് നഗര ഹൃദയത്തില് സ്റ്റേഡിയം ബൈ പാസ് റോഡില് (25/513) 1940 ചതുരശ്ര അടി വലുപ്പത്തില് വളരെ വിശാലമായ എക്‌സ്‌ക്ലൂസീവ ഔട്ട് ലെറ്റ് ആണ് ഒരുക്കിയിരിക്കുന്നത്. ഫാഷന് ഏറ്റവും അധികം ഇഷ്ടപ്പെടുന്ന യുവ പ്രൊഷണലുകള്‍ക്കുവേണ്ടി പ്രത്യേകം രൂപകല്‍പ്പന ചെയതതാണ് ഈ വാന് ഹ്യൂസന് ഔട്ട്‌ലെറ്റ് . സ്‌ത്രീകള്‍ക്കും പുരുഷന്മാര്‍ക്കുമായി ഏത് അവസരത്തിനൊത്തും ഇണങ്ങുന്നതും ഏറ്റവും പുതിയ ഫാഷനോടുകൂടിയ വ്യത്യസ്ഥമായ വസ്‌ത്രങ്ങളാണ് ഒരുക്കിയിരിക്കുന്നത്. കോര്‍പ്പറേറ്റ് സ്യൂട്ടുകള് മുതല് ഫാഷന് ബ്ലേസറുകള്, വര്‍ക്ക് വെയര് , ക്ലബ്ബ് വെയര് വസ്‌തങ്ങളുടെ വന് ശേഖരമാണ് ഇവിടെയുള്ളത് പുരുഷന്മാര്‍ക്കു വേണ്ടി ഇന്നര്‍വെയറുകളും അത്‌ലെയ്‌്‌ഷ്വര് റേഞ്ചുകളില് വരുന്ന വസ്‌ത്രങ്ങളും ഇവിടെ ലഭ്യമാണ്. ഏറ്റവും ഉന്നത ക്ലാസില് വരുന്ന ആര്‍ക്കും കൊതിതോന്നിക്കുന്ന ഏറ്റവും പുതിയ ഉല്‍പ്പന്നങ്ങള് ഇവിടെ ഒരുക്കിയിട്ടുണ്ട്.\nവാന് ഹ്യൂസനെ സംബന്ധിച്ചു ഇത് വളരെയേറെ ശ്രദ്ധേയമായ വര്‍ഷമാണ്. പ്രമുഖ ബോളിവുഡ് താരം ജാക്വലിന് ഫെര്‍ണാണ്ടസുമായി ഈ വര്‍ഷം കരാര് എഴുതുവാന് സാധിച്ചു. സ്‌ത്രീകള്‍ക്കുവേണ്ടിയുള്ള ഹാന്‍ഡ് ബാഗുകളുടെ വന് ശേഖരം ഒരുക്കിയ "കാരി യുവര് വേള്‍ഡി" ന്റെ മുഖമുദ്ര തന്നെ ജാക്വലിന് ഫെര്‍ണാണ്ടസ് ആണ് . ഫാഷന് വസ്‌ത്രവിപണിയുടെ പവര്‍ഹൗസ് ആയി മാറിക്കഴിഞ്ഞ മൂവ് ലാബ്‌സും ദ എയര്‍പോര്‍ട്ട് കളക്ഷനും സമകാലികമായ ഫോര്‍മല് വസ്‌ത്രം ആഗ്രഹിക്കുന്ന പുരുഷന്മാര്‍ക്കും ഇവിടെ വസത്രവിസ്‌മയം ഒരുക്കുന്നു. പാലക്കാട് ആരംഭിച്ചിരിക്കുന്ന വാന് ഹ്യൂസെന് ഔട്ട് ലെറ്റില് മുവ് ലാബ്‌സ്, ദ എയര്‍പോര്‍ട്ട് കളക്ഷനുകള് ലഭിക്കുന്നു.\nവാന് ഹ്യൂസെന്റെ മറ്റു ബ്രാന്‍ഡുകളായ വിഡോട്ട്, വി.എച്ച് സ്‌പോര്‍ട്ട് ബാന്‍ഡുകളും ഈ പുതിയ സ്റ്റോറില് ലഭ്യമാണ്. വസ്‌ത്രരംഗത്തെ സാങ്കേതിക മികവും നവീനതയും ഇഴചേരുന്നുവയാണ് ഈ രണ്ടു ബ്രാന്‍ഡുകളും . സ്‌ത്രീകള്‍ക്കും പുരുഷന്മാര്‍ക്കും പുതിയ സ്റ്റൈല ിലും ഡിസൈനിലും നവ്യാനുഭൂതി നല്‍കുന്ന വസ്‌ത്ര ശ്രേണിയാണ് വി ഡോട്ട്‌് നല്‍കുന്നത്. ലിനന് തുണിയുടെ വിവിധ ബ്ലെന്‍ഡുകളിലൂടെ നിര്‍മ്മിക്കുന്ന സ്‌ട്രെച് ചെയ്യാവുന്ന വസ്‌ത്രങ്ങളാണ് വിഎച്ച് സ്‌പോര്‍ട്ട് നല്‍കുന്നത് . കാഷ്വല് വെയറുകള്‍ക്കും ഒപ്പം ഓഫീസ് വെയറുകളുടെയും വലിയ ഒരു ചോയിസ് ആണ് വിഎച്ച് സ്‌പോര്‍ട്ടിലുള്ളത് .\nകഴിഞ്ഞ ഒരു പതിറ്റാണ്ടിനുള്ളില് ഇന്ത്യയിലെ പ്രധാന നഗരങ്ങളില് എല്ലാം ശക്തമായ സാന്നിധ്യമായി മാറുവാന് വാന് ഹ്യൂസെനു കഴിഞ്ഞിട്ടുണ്ട്. പ്രത്യേകിച്ച് കേരളത്തിലെ യുവ പ്രഫഷണലുകളുടെ ഇഷ്ട ബ്രാന്‍ഡ് എന്ന നിലയിലേക്കു വാന് ഹ്യുസെനുവളരുവാന് കഴിഞ്ഞിട്ടുണ്ട്. ഇന്റര്‍നാഷണല് ഷോപ്പിങ്ങ് അനുഭവം തന്നെ ഇതിലൂടെ കേരളത്തിലെ ഉപയോക്താക്കള്‍ക്കു വാന് ഹ്യൂസെന് നല്‍കുന്നു.


പുലിമുരുകന് തിയേറ്ററുകള് കൈയ്യടക്കിയപ്പോഴും ഒപ്പം സ്വന്തമാക്കിയ ബോക്‌സോഫീസ് റെക്കോര്‍ഡ് | Oppam Box Office: Becomes The Third Highest Grosser Of Mollywood - Malayalam Filmibeat\n» പുലിമുരുകന് തിയേറ്ററുകള് കൈയ്യടക്കിയപ്പോഴും ഒപ്പം സ്വന്തമാക്കിയ ബോക്‌സോഫീസ് റെക്കോര്‍ഡ്\nപുലിമുരുകന് തിയേറ്ററുകള് കൈയ്യടക്കിയപ്പോഴും ഒപ്പം സ്വന്തമാക്കിയ ബോക്‌സോഫീസ് റെക്കോര്‍ഡ്\nUpdated: Friday, November 11, 2016, 10:31 [IST]\nമോഹന്‍ലാലിന്റെ ഈ വര്‍ഷം ആദ്യം പുറത്തിറങ്ങിയ മലയാള ചിത്രമാണ് ഒപ്പം. പ്രിയദര്‍ശന്റെ സംവിധാനത്തിലെ ചിത്രം. സെപ്തംബര് എട്ടിന് തിയേറ്ററുകളില് എത്തിയ ചിത്രത്തിന് ഏറ്റവും മികച്ച പ്രതികരണമാണ് ലഭിച്ചത്. ഏറ്റവും കൂടുതല് ഇനീഷ്യല് കളക്ഷന് നേടിയ ചിത്രം മുതല് ഏറ്റവും വേഗത്തില് കളക്ഷന് നേടിയ ചിത്രമെന്ന റെക്കോര്‍ഡും ഒപ്പം സ്വന്തമാക്കിയിരുന്നു.\nRead Also: ആരും തൊടാത്ത റെക്കോര്‍ഡ്, പുലിമുരുകന് സ്വന്തമാക്കിയത് ഒന്നും രണ്ടുമല്ല, 20 റെക്കോര്‍ഡുകള്!\nഇപ്പോള് റിലീസ് ചെയ്ത് രണ്ട് മാസം പിന്നിടുമ്പോള് ചിത്രത്തിന്റെ ബോക്‌സോഫീസ് കളക്ഷന് പുറത്ത് വിട്ടിരിക്കുന്നു. ഏറ്റവും കൂടുതല് കളക്ഷന് നേടിയ മലയാളത്തിലെ മൂന്നാമത്തെ ചിത്രമെന്ന റെക്കോര്‍ഡോടെയാണ് ഒപ്പം മൂന്നാം മാസത്തിലേക്ക് കടന്നിരിക്കുന്നത്. ചിത്രത്തിന്റെ ബോക്‌സോഫീസ് കളക്ഷന്. തുടര്‍ന്ന് വായിക്കൂ..\n42 കോടിയാണ് ചിത്രത്തിന്റെ ബോക്‌സോഫീസ് കളക്ഷന്. റിലീസ് ചെയ്ത് രണ്ട് മാസം പിന്നിടുമ്പോള് ഒപ്പം കേരളത്തിലെ ബോക്‌സോഫീസില് നിന്ന് നേടിയ കളക്ഷന് റിപ്പോര്‍ട്ടാണിത്.\n60 കോടിയാണ് ചിത്രത്തിന്റെ മൊത്തം കളക്ഷന്(ഇന്ത്യയില് നിന്നും വിദേശത്തു നിന്നും നേടിയത്). 60 കോടി നേടുന്ന മോഹന്‍ലാലിന്റെ മൂന്നാമത്തെ ചിത്രമാണിത്. മോഹന്‍ലാലിന്റെ ഏറ്റവും പുതിയ ചിത്രമായ പുലിമുരുകന് നൂറു കോടിയാണ് ബോക്‌സോഫീസില് നേടിയത്.\nഒപ്പം മൂന്നാം സ്ഥാനത്ത്\nഏറ്റവും കൂടുതല് ബോക്‌സോഫീസ് കളക്ഷന് നേടിയ മലയാള ചിത്രങ്ങളില് മൂന്നാം സ്ഥാനത്താണ് മോഹന്‍ലാല്. മോഹന്‍ലാല് ചിത്രങ്ങളാണ് ആദ്യത്തെയും രണ്ടാമത്തെയും സ്ഥാനത്ത്.\nമോഹന്‍ലാലിന്റെ ഏറ്റവും പുതിയ ചിത്രമായ പുലിമുരുകന് 105 കോടിയാണ് ബോക്‌സോഫീസില് നേടിയത്. റിലീസ് ചെയ്ത് 35 ദിവസത്തെ കളക്ഷനാണിത്. മോഹന്‍ലാല് ചിത്രമായ ദൃശ്യത്തിന്റെ ബോക്‌സോഫീസ് കളക്ഷന് 75 കോടിയാണ്.\nഒപ്പം റെക്കോര്‍ഡ് കളക്ഷന് നേടുമെന്ന് കരുതിയെങ്കിലും പുലിമുരുകന്റെ റിലീസ് ഒപ്പത്തിനെ കാര്യമായി ബാധിച്ചു. മലയാളത്തില് ഏറ്റവും കൂടുതല് കളക്ഷന് നേടിയ ചിത്രങ്ങില് മൂന്നാം സ്ഥാനത്താണ് ഒപ്പം.\nRead more about: pulimurugan mohanlal oppam priyadarshan box office collection malayalam film malayalam movie news malayalam cinema മലയാളം സിനിമ പുലിമുരുകന് മോഹന്‍ലാല് ഒപ്പം പ്രിയദര്‍ശന് ബോക്‌സോഫീസ് കളക്ഷന്\nOppam Box Office: Becomes The Third Highest Grosser Of Mollywood


ആഹ്ളാദിച്ചുല്ലസിക്കുവിൻ”(Gaudate et Exsultate) ഫ്രാൻസിസ് പാപ്പായുടെ പുതിയ ഉദ്‌ബോധനം – ഒരു പഠനം – Catholic VOX Online NEWS | Christian News | Malayalam News | Vatican News\nHome/Articles/ആഹ്ളാദിച്ചുല്ലസിക്കുവിൻ”(Gaudate et Exsultate) ഫ്രാൻസിസ് പാപ്പായുടെ പുതിയ ഉദ്‌ബോധനം – ഒരു പഠനം\nആഹ്ളാദിച്ചുല്ലസിക്കുവിൻ”(Gaudate et Exsultate) ഫ്രാൻസിസ് പാപ്പായുടെ പുതിയ ഉദ്‌ബോധനം – ഒരു പഠനം\nആഹ്ളാദിച്ചുല്ലസിക്കുവിൻ"(Gaudate et Exsultate) ഫ്രാൻസിസ് പാപ്പായുടെ പുതിയ ഉദ്‌ബോധനം - ഒരു പഠനം\n0 1,6596minutes read\nആരാണ് വിശുദ്ധർ? കാലികപ്രസക്തമായ ഉദ്ബോധനവുമായി ഫ്രാൻസിസ് പാപ്പ നമ്മെ സമീപിക്കുന്നു.\nആധുനികയുഗത്തിന്റെ മാറിയ മത -സാമൂഹ്യ -മാധ്യമ പശ്ചാത്തലത്തിൽ എല്ലാവരും വായിച്ചിരിക്കേണ്ട ഒന്നാണ്” ഈ പ്രബോധനം.\nപൂർണ മനുഷ്യനായും ഉത്തമ ക്രിസ്ത്യാനിയായും എങ്ങനെ ജീവിക്കണം എന്ന് വളരെ ലളിതമായി പാപ്പ പഠിപ്പിക്കുന്നു. രണ്ടാം വത്തിക്കാൻ കൗൺസിൽ നേരത്തെ പഠിപ്പിച്ചതുപോലെ എല്ലാവർക്കും ലഭ്യമായിരിക്കുന്ന വിശുദ്ധിയിലേക്കുള്ള വിളി യാഥാർത്ഥ്യമാക്കുവാൻ ഉള്ള ഒരു മാർഗമാണ് പാപ്പായുടെ ഈ പ്രബോധനം.\nഅഞ്ച് അദ്ധ്യായങ്ങളുള്ള ഈ പ്രബോധനത്തിലൂടെ മാർപാപ്പ, വിശുദ്ധിയെ പറ്റി മനുഷ്യൻ ഇന്ന് മനസ്സിലാക്കിയിരിക്കുന്ന ചില വ്യതിചലിച്ച ചിന്തകളെയും വഴിപിഴച്ച ആധ്യാത്മികതയെയും അപ്പാടെ നീക്കം ചെയ്തിരിക്കുന്നു. വിശുദ്ധി ദൈവത്തിൻറെ കൃപയാണെന്ന് വിശദീകരിക്കുന്നതോടൊപ്പം അതിന്റെ സവിശേഷതകൾ സുവിശേഷത്തിൽ നിന്നാരംഭിക്കുന്നു എന്നും ഓർമ്മപ്പെടുത്തുന്നു. അതുകൊണ്ട് നല്ല ജീവിതം എന്നത് ദൈവത്തിൽനിന്നോ മനുഷ്യനിൽനിന്നോ മാറി നിന്നുകൊണ്ടുള്ള ജീവിതം അല്ല എന്ന് ഒരിക്കൽ കൂടി വ്യക്തമാക്കുന്നു. ക്രിസ്തു പഠിപ്പിച്ച ദൈവസ്നേഹത്തിലേക്കും പരസ്നേഹത്തിലേക്കും ഇത് നമ്മുടെ ശ്രദ്ധ ക്ഷണിക്കുന്നു. എങ്ങനെയാണ് വിശുദ്ധി പ്രാപിക്കേണ്ടതെന്ന് ക്രിസ്തു പഠിപ്പിക്കുകയും കാണിച്ചു തരികയും ചെയ്തിട്ടുണ്ട്. അവ ഓരോന്നും ഓരോ ക്രിസ്ത്യാനിയുടെയും തിരിച്ചറിയൽ രേഖയായിരിക്കണം എന്നും ഓർമപ്പെടുത്തുന്നു.\nഅതുകൊണ്ട് എങ്ങനെ ഒരു നല്ല ക്രിസ്ത്യാനിയാകാം എന്ന് ചോദിച്ചാൽ ഉത്തരം വളരെ ലളിതമാണ്- ഓരോരുത്തരും അവരുടെ ജീവിത സാഹചര്യത്തിൽ യേശു ആവശ്യപ്പെട്ട സുവിശേഷഭാഗ്യങ്ങൾ പ്രാവർത്തികമാക്കുക. അതിലൂടെ നമ്മുടെ ദൈനംദിന ജീവിതത്തിൽ ദൈവത്തിന്റെ മുഖം വെളിപ്പെടുത്താൻ നാം വിളിക്കപ്പെട്ടിരിക്കുന്നു. കഴിഞ്ഞ അഞ്ചുവർഷക്കാലം താൻ പഠിപ്പിച്ചതെല്ലാം ജീവതത്വപരമായി ഒരുമിച്ച് കൂട്ടിയ ഒരു ഉദ്ബോധനം എന്നുവേണമെങ്കിൽ ഇതിനെ പറയാം.\nക്രിസ്ത്യാനികൾ എന്ന് മാത്രമല്ല ലോകജനതയെ മുഴുവൻ ദൈനംദിന ജീവിതത്തിൽ വളരെ സഹായിക്കുന്ന ഉപദേശങ്ങളാണ് ഈ ഉദ്ബോധന ത്തിന്റെ പ്രത്യേകത.\n– വിശുദ്ധർ തൊട്ടടുത്ത് തന്നെ\nഒന്നാമത്തെ അധ്യായത്തിൽ ആരാണ് വിശുദ്ധർ എന്ന് വളരെ ലളിതമായി പാപ്പ പഠിപ്പിക്കുന്നു. വിശുദ്ധരായി നാമകരണം ചെയ്യപ്പെട്ടവർ മാത്രമല്ല വിശുദ്ധർ. സമാധാന പ്രിയരിലും വിശുദ്ധിയുണ്ട്, കുഞ്ഞുങ്ങളെ സ്നേഹിച്ചു വളർത്തുന്ന മാതാപിതാക്കളിലും വിശുദ്ധിയുണ്ട്. വീട്ടിൽ ഒരു നേരത്തെ ആഹാരത്തിനുവേണ്ടി ജോലിചെയ്യുന്ന ഓരോ പുരുഷനിലും, സ്ത്രീയിലും, രോഗികളിലും, വാർധക്യത്തിലും ചിരിച്ചുകൊണ്ട് കടന്നുവരുന്ന സമർപ്പിതരിലും ഒക്കെ വിശുദ്ധിയുണ്ട്. നാം എത്രയോ പ്രാവശ്യം ഇങ്ങനെയുള്ള വിശുദ്ധരെ നമുക്ക് ചുറ്റും കണ്ടിരിക്കുന്നു. അവരെല്ലാം ദൈവീക സാമീപ്യത്തിന്റെ പ്രതിഫലനങ്ങളാണ്.\nഇതുവരെയുള്ള വിശുദ്ധരുടെ ജീവിത സാക്ഷ്യങ്ങൾ കണ്ടിട്ട് എനിക്ക് നേടാൻ പറ്റുന്നതല്ല വിശുദ്ധി എന്ന ചിന്ത അപ്പാടെ മാറ്റേണ്ടിയിരിക്കുന്നു. ഓരോരുത്തരെയും പറ്റി ദൈവത്തിന് പ്രത്യേക പദ്ധതി ഉണ്ട്. വിശുദ്ധരാകാൻ ഒരു മെത്രാനോ, കർദിനാളോ , വൈദികനോ, സന്ന്യാസി സന്യാസിനിയോ ആകണമെന്നില്ല എന്നത് ഒരിക്കൽ കൂടി അടിവരയിട്ടു പറയുന്നു.\nപലപ്പോഴും സ്വാഭാവികമായി നമുക്കുണ്ടാകുന്ന ചിന്തയാണ് സാധാരണ ജീവിത വ്യവഹാരത്തിൽ നിന്ന് മാറി പ്രാർത്ഥനയ്ക്ക് മാത്രമായി ജീവിതം ചെലവഴിച്ചാലേ വിശുദ്ധി നേടാൻ സാധിക്കു എന്നത് . എന്നാൽ അങ്ങനെയല്ല. നമ്മുടെ ദൈനംദിന ജീവിത സാഹചര്യങ്ങളിൽ സ്നേഹവും സമർപ്പണവും വഴി നാമെല്ലാവരും വിശുദ്ധരാകാൻ വിളിക്കപ്പെട്ടിരിക്കുന്നു. അങ്ങനെ സർവ്വജനത്തെയും വിശുദ്ധിയിലേക്ക് വിളിക്കപ്പെട്ടിരിക്കുന്നു എന്ന് ആവർത്തിച്ച് ഓർമ്മപ്പെടുത്തുന്നു. “ഞാൻ പരിശുദ്ധ നായിരിക്കുന്നതുപോലെ നിങ്ങളും പരിശുദ്ധരായിരിക്കുവിൻ” (ലേവ്യ 11:44; 1പത്രോസ് 1:16). രണ്ടാം വത്തിക്കാൻ കൗൺസിൽ രേഖയും (LG11) പഠിപ്പിക്കുന്നത് ഇതു തന്നെയാണ്. “ഓരോരുത്തരും തങ്ങൾ ആയിരിക്കുന്ന അവസ്ഥയിൽ ദൈവത്താൽ വിളിക്കപ്പെട്ട് അവരവരുടേതായ രീതിയിൽ പൂർണ്ണ വിശുദ്ധിയിലേക്ക് എത്തിച്ചേരുന്നു”.\nപരിശുദ്ധാത്മാവിനാൽ നയിക്കപ്പെടുകയും, ദൈവം എന്റെ ജീവിതം കൊണ്ട് ക്രിസ്തു പഠിപ്പിച്ച ഏത് സന്ദേശമാണ് ലോകത്തെ പഠിപ്പിക്കുവാൻ ആഗ്രഹിക്കുന്നത് എന്നും നാമോരോരുത്തരും അറിയുകയും ചെയ്യേണ്ടിയിരിക്കുന്നു. അങ്ങനെ പരിശുദ്ധാത്മാവിനാൽ നവീകരിക്കപ്പെടാനും മാറ്റപ്പെടാനും ഒപ്പം ഓരോരുത്തരുടെയും ദൗത്യം ഫലദായകമാകാനും ഇടയാകട്ടെ എന്നും ആശംസിക്കുന്നു.\nവിശുദ്ധി ഒരിക്കലും നമ്മെ ബലഹീനമാക്കുന്നില്ല. മറിച്ച് വിശുദ്ധിയിൽ നമ്മുടെ ബലഹീനതയും ദൈവകൃപയും കൂട്ടി മുട്ടുകയാണ് ചെയ്യുന്നത് എന്നും പാപ്പാ ഓർമ്മപ്പെടുത്തുന്നു.\nവിശുദ്ധിയുടെ വഴിയിലെ രണ്ടു ശത്രുക്കൾ\nരണ്ടാമത്തെ അധ്യായത്തിൽ വിശുദ്ധിയുടെ വഴിയിൽ തെറ്റിദ്ധരിപ്പിക്കുന്ന രണ്ടു വഴികളെ പറ്റിയാണ് സംസാരിക്കുന്നത്. പെലേജിയനിസം, ജ്ഞാനവാദം (Pelagianism, gnosticism). ഇവ രണ്ടും ഒന്നാം നൂറ്റാണ്ടിൽ സഭയിൽ ഉടലെടുത്ത പാഷാണ്ഡതകൾ ആണ്. അവ ചെറിയൊരു വകഭേദത്തോടെ ഇന്നും സഭയിലുണ്ട്. പ്രമാണപരവും ശിക്ഷണ പരവുമായ രണ്ട് സുരക്ഷയുടെ സ്വയം പുകഴ്ചയും അധികാര ഭാവവുമാണ് ഇതിനുകാരണം. ഇതുവഴി സുവിശേഷവൽക്കരണത്തിന് പകരം മറ്റുള്ളവരെ വിലയിരുത്താനും തരംതിരിക്കുവാനും ശ്രമിക്കുകയും കൃപയുടെ വാതിൽ ആകുന്നതിനു പകരം മറ്റുള്ളവരെ നിയന്ത്രിക്കാൻ ഊർജ്ജം പാഴാക്കുകയും ചെയ്യുന്നു. സഭാജീവിതത്തിൽ വിശുദ്ധി കൃപയുടെ ദാനം ആണെങ്കിൽ തീർച്ചയായും ഈ രണ്ടുതരത്തിലുള്ള പാഷാണ്ഡതകളും കൃപക്ക് തടസ്സം തന്നെയാണ്; എന്നുമാത്രമല്ല കൃപയുടെ പ്രവർത്തനത്തെയും അപ്പാടെ നീക്കംചെയ്യുന്നു; അത് വിശുദ്ധിയിലേക്കുള്ള സഭയുടെ തീർത്ഥാടനത്തെ താറുമാറാക്കുന്നു. \nഉദാഹരണത്തിന് പുതിയ പെലാജിയൻകാർ ചിന്തിക്കുന്നത് എല്ലാ കാര്യങ്ങളും മനുഷ്യന്റെ കരബലത്തെ ആശ്രയിച്ചിരിക്കുന്നെന്നും സഭാ നിയമങ്ങളിലൂടെയും ഘടനകളി ലൂടെയും എല്ലാം നിയന്ത്രണ വിധേയമാക്കാം എന്നുമാണ്. എന്നാൽ അത് സുവിശേഷത്തെ താറുമാറാക്കുകയും കൃപയ്ക്ക് കടന്നു വരുവാനുള്ള ചെറിയൊരു സാഹചര്യം പോലും നല്കാതെ വെറുമൊരു പദ്ധതി റിപ്പോർട്ടായി മാത്രം ചുരുക്കാനുമേ ഉപകരിക്കുകയുള്ളൂ. തങ്ങളുടെ ശക്തിയിൽ മാത്രം ആശ്രയിച്ചുകൊണ്ടുള്ള നീതീകരണം സ്വന്തം കഴിവിനും ഇഷ്ടത്തിനും മാത്രം പ്രാധാന്യം നല്കി മറ്റൊരു വഴിയേ അവർ സഞ്ചരിക്കുന്നു. ഇത് പലവിധത്തിൽ പ്രകടമാക്കാം: നിയമങ്ങൾ കൊണ്ട് വരിഞ്ഞു മുറുക്കുക, സാമൂഹിക രാഷ്ട്രീയ നേട്ടങ്ങൾക്കുള്ള വ്യാമോഹം, ആരാധന ക്രമത്തിലെ ചില സൂഷ്മ നിഷ്ഠകൾ, സിദ്ധാന്തങ്ങളും പ്രശസ്‌തികളും, പ്രായോഗിക കാര്യങ്ങളിലുള്ള ദുരഭിമാനം തുടങ്ങിയവ. ക്രിസ്ത്യാനികളിൽ ചിലർ, പരിശുദ്ധാത്മാവിനാൽ സ്നേഹത്തിൽ നയിക്കപ്പെടാനും സുവിശേഷത്തിന്റെ സന്തോഷം അറിയിക്കാനും, കൂട്ടത്തിൽ നഷ്ടപ്പെട്ടുപോയ ക്രിസ്തുവിനായി ദാഹിഹിക്കുന്നവരെ കണ്ടെത്തുവാനും ശ്രമിക്കാതെ, ഇത്തരം മോശം കാര്യങ്ങൾക്കാണ്ചിലപ്പോൾ സമയം കണ്ടെത്തുന്നത്. അതിനാൽ പുണ്യങ്ങളുടെയും നിയമങ്ങളുടെയും കേന്ദ്രമായ ഉപവിയിൽ കൂടുതൽ സൂക്ഷ്മതയുള്ള വരാകാൻ പാപ്പ നമ്മോട് ആവശ്യപെടുന്നു.\nദൈവം നമുക്ക് രണ്ടു മുഖങ്ങളാണ് നൽകിയിരിക്കുന്നത് – പിതാവിന്റെയും സഹോദരന്റെയും. കൃത്യമായി പറഞ്ഞാൽ ദൈവത്തിന്റെ മുഖം. എല്ലാ സഹോദരരിലും നാം കാണുന്നത് ദൈവത്തിന്റെ ഛായ തന്നെയാണ്. അതുകൊണ്ട് തന്നെ ദൈവസ്നേഹവും പരസ്നേഹവും ഒരിക്കലും രണ്ടായി കാണുവാൻ സാധിക്കില്ല. ആര് അപരനെ സ്നേഹിക്കുന്നുവോ അവൻ നിയമം പൂർത്തീകരിക്കുന്നു. കാരണം നിയമത്തിന്റെ പൂർത്തീകരണമാണ് ഉപവി. എല്ലാ നിയമങ്ങളും അതിന്റ പൂർണത കാണുന്നത് ഒരേ ഒരു കല്പനയിലാണ് – “നിന്നെപ്പോലെ തന്നെ നിന്റെ അയൽക്കാരനെയും സ്നേഹിക്കുക” എന്നതിൽ.\n– സുവിശേഷ ഭാഗ്യങ്ങൾ: ഒഴുക്കിനെതിരെയുള്ളയേശുവിന്റെെ വർണ്ണന\nമൂന്നാമത്തെ അധ്യായം സുവിശേഷ ഭാഗ്യങ്ങൾ ഉൾക്കൊള്ളുന്ന മത്തായിയുടെ സുവിശേഷം അഞ്ചാം അധ്യായത്തിന്റെ വിശദീകരണമാണ്. സുവിശേഷഭാഗ്യങ്ങൾ ജീവിതത്തിൽ പ്രാവർത്തികമാക്കുക എന്നത് വളരെ ബുദ്ധിമുട്ടാണ്. കേൾക്കുമ്പോൾ ഒരുപക്ഷേ നെറ്റിചുളിച്ചേക്കാം, സംശയിച്ചേക്കാം, കളിയാക്കിയേക്കാം, പക്ഷേ, ഇതായിരിക്കണം യഥാർത്ഥത്തിൽ ക്രിസ്ത്യാനിയുടെ തിരിച്ചറിയൽ രേഖ.\n– ആത്മാവിൽ ദരിദ്രരായവർ ഭാഗ്യവാന്മാർ സ്വർഗരാജ്യം അവരുടേതാണ്:\nസമ്പത്ത് ഒരു സുനിശ്ചിതത്വവും നൽകുന്നില്ല. എപ്പോഴാണോ സ്വയം ഹൃദയത്തിൽ താൻ സമ്പന്നനാണെന്നു കരുതുന്നത് അപ്പോൾ തന്നെ ഒരു സംതൃപ്തി ലഭിക്കും എന്നതിൽ കവിഞ്ഞു മറ്റൊന്നുമില്ല. ദൈവവചനത്തിനോ, സഹോദര സ്നേഹത്തിനോ സ്ഥലമില്ലാത്ത ഹൃദയമായി അത് തീരുന്നു. എന്നാൽ ദരിദ്രമായ ഹൃദയത്തിൽ ദൈവത്തിനു സ്ഥാനമുണ്ടാകും. അതിനാൽ, ദരിദ്ര ഹൃദയരായിരിക്കുക വിശുദ്ധിയത്രെ!\n– ശാന്തശീലർ ഭാഗ്യവാന്മാർ; അവർ ഭൂമി അവകാശമാക്കും:\nവളരെ ശക്തമായ പദപ്രയോഗമണിത്. ഈ ലോകം അതിന്റെ ആരംഭം മുതലേ ശത്രുതയുടെയും പകയുടെയും സ്ഥലമാണ്. എവിടെയൊക്കെ ആദർശങ്ങൾക്കനുസരിച്ചുള്ള വർഗ്ഗീകരണം നടക്കുന്നുവോ അവിടെയെല്ലാം ഒരു വിഭാഗം എതിർത്തും ഉണ്ടാകും. ഒരു പക്ഷേ അവർ സൗമ്യരായാൽ വിഡ്ഢികളെന്നോ ദുർബലരെന്നോ അവിവേകികളെന്നോ മുദ്രകുത്തപ്പെട്ടേക്കാം. എന്തുതന്നെയായാലും പാപ്പാ ആവശ്യപെടുന്നു: ശാന്തരായിരിക്കുക, ക്രിസ്തുവിന്റെ ശാന്തത നമുക്കറിയാമല്ലോ? “എന്നിൽ നിന്ന് പഠിക്കുവിൻ. ഞാൻ ശാന്തശീലനും വിനീത ഹൃദയനുമാണ്” (യോഹന്നാൻ 11:24). അതുകൊണ്ട്, ഒരാൾ തന്റെ വിശ്വാസത്തെയും ഉറച്ച കാഴ്ചപ്പാടുകളെയും പ്രതിരോധിക്കുമ്പോൾ അത് ശാന്തതയോടെ ചെയ്യുക. സഭയ്ക്കും ഇക്കാര്യത്തിൽ പൂർണ്ണ വിജയം നേടാൻ സാധിച്ചിട്ടില്ല. അതിനാൽ ശാന്തതയോടെ പ്രതികരിക്കുക വിശുദ്ധിയത്രെ!\n– വിലപിക്കുന്നവർ ഭാഗ്യവാന്മാർ എന്തെന്നാൽ അവർ ആശ്വസിപ്പിക്കപ്പെടും :\nഅപരന്റെ ജീവിത യാഥാർഥ്യം മനസിലാക്കുന്ന ഒരാൾക്ക് ഹൃദയം വേദനിക്കും, ജീവിതത്തിന്റെ ആഴം മനസിലാക്കാൻ സാധിക്കും, അവർ ആശ്വസിപ്പിക്കപ്പെടും. അങ്ങനെ മറ്റുള്ളവരോടൊത്ത് കരയുന്നത് വിശുദ്ധിയത്രെ.\n– നീതിയ്ക്കു വേണ്ടി ദാഹിക്കുന്നവർ ഭാഗ്യവാന്മാർ എന്തെന്നാൽ അവർ സംതൃപ്തരാക്കപ്പെടും:\nയേശു ആഗ്രഹിക്കുന്ന നീതി ഈ ലോകം ആഗ്രഹിക്കുന്ന നീതി പോലെയല്ല. ലോകത്തിന്റെ നീതി പലപ്പോഴും ചില താല്പര്യങ്ങൾ സംരക്ഷിക്കുവാനുള്ള നീക്കത്തിന്റെ ഭാഗം മാത്രമാണ്. ദൈനം ദിനജീവിതത്തിൽ പലയിടത്തും എത്ര പെട്ടെന്നാണ് വലിയ അഴിമതികൾ വന്നുചേരുന്നത്. ‘ഞാൻ കൊടുക്കുന്നു കാരണം എനിക്ക് തരുന്നു’. അത്തരം നീതി അശക്തരെ വിറ്റ് കാശാക്കുന്ന വാണിജ്യമാണ്. അതിനാൽ യഥാർത്ഥ നീതിയ്ക്കു വേണ്ടി ദഹിക്കുക വിശുദ്ധിയത്രേ.\n– കരുണയുള്ളവർ ഭാഗ്യവാന്മാർ എന്തെന്നാൽ അവർക്ക് കരുണ ലഭിക്കും.\n“മറ്റുള്ളവർ എങ്ങനെ നിങ്ങളോട് പെരുമാറണം എന്ന് നിങ്ങൾ ആഗ്രഹിക്കുന്നുവോ അതുപോലെ നിങ്ങളും അവരോട് പെരുമാറുവിൻ” (മത്താ 7:12). ഇത് ജീവിതത്തിന്റ എല്ലാ തുറകളിലും പ്രാവർത്തികമാകണം. പ്രതികാരം വയ്ക്കുന്നവനല്ല ഭാഗ്യവാൻ മറിച്ച് ഏഴ് എഴുപത് പ്രാവശ്യം ക്ഷമിക്കുന്നവനത്രെ. അതിനാൽ, കരുണയോടുകൂടി കാണുക, പ്രവർത്തിക്കുക വിശുദ്ധിയത്രേ.\n– ഹൃദയ ശുദ്ധിയുള്ളവർ ഭാഗ്യവാന്മാർ എന്തന്നാൽ അവർ ദൈവത്തെക്കാണും\nഎപ്പോഴാണോ ഒരുവൻ ദൈവത്തെയും മനുഷ്യനെയും ഒരുപോലെ സ്നേഹിക്കുന്നത്, എപ്പോഴാണോ പൊള്ളയായ വാക്കുകൾ മാത്രമാക്കാതെ പറയുന്നത് പ്രവർത്തത്തികമാകുന്നത് അപ്പോൾ അവന്റെ ഹൃദയം ശുദ്ധമാണ്. അവൻ ദൈവത്തെ കാണും. അതിനാൽ സ്നേഹത്തെ മലിനപ്പെടുത്തുന്ന എല്ലാ വിഴുപ്പുകളിൽ നിന്നും ഹൃദയത്തെ ശുദ്ധിയാക്കുന്നത് വിശുദ്ധിയത്രേ.\n– സമാധാനം സ്ഥാപിക്കുന്നവർ ഭാഗ്യവാന്മാർ എന്തെന്നാൽ അവർ ദൈവപുത്രർ എന്ന് വിളിക്കപ്പെടും.\nശബ്ദ കോലാഹലങ്ങളോടെ വിമർശനവും നുണപ്രചാരണവും നടത്തുന്ന ജനങ്ങൾ ഒരിക്കലും സമാധാനം കാംക്ഷിക്കുന്നില്ല. സമാധാനപ്രിയർ, വളരെ ബുദ്ധിമുട്ടേറിയതാണെങ്കിലും, ആരെയും ഒഴിവാക്കാതെ സുവിശേഷം ആവശ്യപ്പെടുന്ന സമാധാനവും സാമൂഹ്യ സൗഹ്യദവും നിർമ്മിക്കാൻ ശ്രമിക്കും. മാത്രമല്ല, അപരിചിതരെയും എതിർപ്പുള്ളവരെയും ഉൾപ്പെടുത്തുകയും ചെയ്യും. അങ്ങനെ സമാധാനം വിതയ്ക്കുന്നത് വിശുദ്ധിയത്രേ.\nനീതിയ്ക്കുവേണ്ടി പീഡനമേൽക്കുന്നവർ ഭാഗ്യവാന്മാർ എന്തെന്നാൽ സ്വർഗ്ഗരാജ്യം അവരുടേതാണ്. ഒരു മധ്യവർത്തിയായി മാത്രം തുടരുന്നില്ല എങ്കിൽ ജീവിതം സുഖപ്രദമായിരിക്കില്ല. “സ്വന്തം ജീവൻ രക്ഷിക്കാൻ ആഗ്രഹിക്കുന്നവൻ അത് നഷ്‌ടപ്പെടുത്തുന്നു”. സുവിശേഷം ജീവിക്കുവാൻ അനുകൂലമായ സാഹചര്യത്തിന് വേണ്ടി കാത്തിരിക്കാൻ കഴിയില്ല. അതേസമയം തന്നെ വിശുദ്ധർ എന്ന് പറയുന്നത് പതിവിന് വിരുദ്ധമായി ലോകത്തെ വെറുത്ത് ഒരുബന്ധവും ഇല്ലാതെ കഴിയുന്നവരും അല്ല. അപ്പോസ്തലന്മാർ ഒരിക്കലും അങ്ങനെ ആയിരുന്നില്ല. മറ്റുള്ളവരുടെ സഹാനുഭൂതി ആവോളം അനുഭവിച്ചിരുന്നു (അപ്പ 2:47; 4:21,33; 5:13). അതേ സമയം ചിലർ അവരെ ബുദ്ധിമുട്ടിയ്ക്കുകയും പീഡിപ്പിക്കുകയും ചെയ്തിരുന്നു. ഇത് ഇന്നും ഒരു യാഥാർഥ്യമാണ്. ലോകത്തിന്റെ നാനാഭാഗങ്ങളിൽ ഇന്നും പലരും പീഡനങ്ങൾ സഹിക്കുന്നു. സമകാലിക രക്തസാക്ഷികളോട് ചെയ്തതുപോലെ ഭീകരമായ ദുരിതങ്ങൾ നല്കികൊണ്ടോ അല്ലെങ്കിൽ അപകീർത്തിപ്പെടുത്തികൊണ്ടോ വ്യാജ കുറ്റങ്ങൾ ചുമത്തികൊണ്ടോ ഒക്കെ പീഡനം തുടരുന്നു. അതിനാൽ പ്രശ്നങ്ങൾ വക വയ്ക്കാതെ ദൈനം ദിന ജീവിതത്തിൽ സുവിശേഷത്തിന്റെ വഴി തിരഞ്ഞെടുക്കുന്നത് വിശുദ്ധിയത്ര!\n– എന്തടിസ്ഥാനത്തിലായിരിക്കും ദൈവം നമ്മെ വിധിക്കുക\nവി. മത്തായിയുടെ സുവിശേഷത്തിലെ വാക്കുകൾ (25: 31 – 46) ഉദ്ധരിച്ചുകൊണ്ട് പാപ്പ പറയുന്നു: വിശക്കുന്നവന് അപ്പം കൊടുത്തോ, പരദേശിയെ സ്വീകരിച്ചോ എന്നതിന്റെ അടിസ്ഥാനത്തിൽ ആയിരിക്കും ദൈവം നമ്മെ വിധിക്കുക. ഒരു തണുത്തുറഞ്ഞ കാലാവസ്ഥയിൽ ഒരാളെ കട വരാന്തയിൽ കണ്ടാൽ അത് എന്നെ ബാധിക്കുന്ന കാര്യമല്ല ഭരണാധികാരികൾ നോക്കട്ടെ എന്ന് ചിന്തിക്കുമോ ? അതോ ഒരു മനുഷ്യനാണ് അതെന്നും മനുഷ്യ അന്തസ് മാനിച്ച് നമ്മുടെ സഹോദരനാണെന്ന് തിരിച്ചറിഞ്ഞു നമ്മുടെ വിശ്വാസത്തിന്റെയും സ്നേഹത്തിന്റെയും നിറവിൽ നിന്ന് അയാളെ സഹായിക്കാൻ തയ്യാറാകുമോ? അങ്ങനെ ചെയ്യുന്നതാണ് ക്രിസ്തീയത. ഇങ്ങനെയുള്ള പാവപ്പെട്ടവരിലും അശരണരിലും ക്രിസ്തുവിനെ കാണാൻ കഴിഞ്ഞാൽ മാത്രമേ യേശുവുമായി നമുക്ക് അനുരൂപരാകാൻ സാധിക്കൂ.\nഇത് ക്രിസ്ത്യാനികളെ തുറന്ന മനസ്സോടെ പഠിപ്പിക്കേണ്ടത് തന്റെ കടമയാണെന്നും, ഓരോരുത്തരും ഒരു ഉപാധികളും കൂടാതെ – ഒരു “പക്ഷെയും” “എങ്കിലും” കൂടാതെ – ക്രിസ്തുവിന്റെ ഈ സന്ദേശം ഉൾക്കൊള്ളേണ്ടിയിരിക്കുന്നു എന്നും അദ്ദേഹം ഓർമിപ്പിക്കുന്നു.\n– ആദർശങ്ങളിലെ പുതുമ\nനിർഭാഗ്യവശാൽ ആദർശങ്ങൾ പലപ്പോഴും നമ്മെ രണ്ട് അപകടങ്ങളിലേക്ക് നയിക്കാൻ സാധ്യതയുണ്ട്. ഒന്നാമതായി ക്രൈസ്തവ ആത്മീയത നഷ്ടപ്പെട്ട് വെറുമൊരു N. G. O. പോലെ ആയി തീരാം. രണ്ടാമത്തേത് മറ്റുള്ളവരുടെ സാമൂഹിക ഇടപെടലുകളെ സംശയിക്കുകയും, ഉപരിപ്ലവം, ഭൗതികം, മതേതരത്വം, ഭൗതികവാദം, സമത്വവാദി, ജനകീയ വാദി എന്നിങ്ങനെ നോക്കികാണുന്നതും ആണ്. ഇത്തരക്കാർക്ക് ഭ്രൂണഹത്യ പോലുള്ള ധാർമിക പ്രശ്നങ്ങൾ മാത്രമാണ് പ്രാധാനം. തീർച്ചയായും ഭ്രൂണഹത്യ തെറ്റാണ്. മനുഷ്യ ജീവന്റെ അന്തസ്സും പരിപാവനതയും കാത്തു സൂക്ഷിക്കപ്പെടേണ്ടത് തന്നെയാണ്. അതുപോലെ തന്നെ പരിപാവനമാണ് ദരിദ്രർ, അവശർ, ഒറ്റപ്പെട്ടുപോയവർ, പരദേശികളാക്കപ്പെട്ടവർ, മനുഷ്യകടത്തിന് ഇരയാക്കപ്പെട്ടവർ, ദയാവധത്തിനു വിധേയമാക്കപ്പെടുന്നവർ എന്നിവരുടെയും ജീവൻ. ഒരിക്കലും ചില അനീതികളെ മറന്നു കൊണ്ട് വിശുദ്ധിയെ മുറുകെ പിടിക്കാൻ സാധ്യമല്ല എന്നും ഈ പ്രബോധനം ഓർമ്മപ്പെടുത്തുന്നു.\nഒരുപക്ഷെ, എല്ലാം അപേക്ഷികമെന്ന് വാദിക്കുന്നവർക്ക് കുടിയേറ്റം പോലുള്ള വിഷയങ്ങൾ പ്രധാനമല്ലായിരിക്കാം. ചില കത്തോലിക്കർക്കുപോലും ധാർമ്മിക ദൈവശാസ്ത്രത്തിലെ ഗൗരവകരമായ വിഷയങ്ങളിൽ ഒന്നല്ല ഇത്തരം വിഷയങ്ങൾ. ഒരുപക്ഷെ ഒരു ഭരണാധികാരിക്ക് തന്റെ പാർട്ടിയുടെ വിജയത്തിന് ഇങ്ങനെ ഒരുനിലപാടെടുക്കാം. എന്നാൽ ഒരു ക്രിസ്ത്യാനിക്ക് അങ്ങനെ ഒരു നിലപാടെടുക്കാൻ സാധിക്കില്ല. അതുകൊണ്ട് ക്രിസ്തു പഠിപ്പിച്ചതെന്തോ (മത്താ. 25:35) അത് നാം പ്രവർത്തികമാക്കണം .\n– മാധ്യമത്തിന്റെ വിശുദ്ധിയും ഹിംസാദ്മാകതയും\nഈ അധ്യായത്തിൽ ആനുകാലിക പ്രസക്തമായ ചില കാര്യങ്ങളിലെ ക്രിസ്തുവിന്റെ കാഴ്ചപ്പാട് എന്താണെന്ന് പഠിപ്പിക്കുന്നു.\nഒന്നാമത് : സഹനം, അടക്കം, ശാന്തത എന്നി ഗുണങ്ങളെപറ്റിയാണ്. ക്രിസ്ത്യാനികൾ സമൂഹ്യമാധ്യമങ്ങളെ ഉപയോഗിക്കുന്നതിൽ തെറ്റില്ല, പക്ഷെ അതിരുവിടരുത്. അപഖ്യാതി, പഴിചാരൽ തുടങ്ങി മറ്റുള്ളവരെ വേദനിപ്പിക്കുന്ന തരത്തിലുള്ള എന്തും ഒഴിവാക്കേണ്ടതാണ്. അവ എപ്പോഴും മനുഷ്യനെ രണ്ടു ചേരിതിരിക്കുവാൻ മാത്രമേ ഉപകരിക്കുകയുള്ളൂ. പലപ്പോഴും എട്ടാമത്തെ കല്പനയായ ‘കള്ളസാക്ഷി പറയരുത്’ എന്നത് ലഘിക്കപ്പെടുന്നത് മാധ്യമ മാന്യതയ്ക്ക് നിരക്കുന്നതല്ല. യാക്കോബിന്റെ ലേഖനത്തിൽ കാണുന്നതുപോലെ “നാവ് തീയാണ് നകാഗ്നിയാൽ ജ്വലിക്കുന്ന ഈ നാവ് പ്രകൃതി ചട്ടത്തെ ചുട്ടുപഴുപ്പിക്കുന്നു” (യാക്കോബ് 3:6). വിശുദ്ധിയാഗ്രഹിക്കുന്നവർ വാക്-കലഹങ്ങളും ഒഴിവാക്കും. മനോധൈര്യത്തെ വെടിയാതിരിക്കുന്നത് കൃപയുടെ പ്രവർത്തനമാണ്. അത് ഒരിക്കലും കലഹത്തിലേയ്ക്ക് തള്ളിവിടുന്നില്ല.\n– എളിമയും അപമാനവും\nഎളിമ ഹൃദയത്തിൽ വേരോടിത്തുടങ്ങുന്നത് അപമാനത്തിലൂടെയാണ്. സഹിക്കാനും അപമാനം സ്വീകരിക്കാനും കഴിയാത്തവർ വിശുദ്ധിയുടെ പാതയിലല്ല. അത് രക്തസാക്ഷിത്വം വരിക്കുന്നത് വരെയുള്ള സഹനമല്ല, മറിച്ച് അന്നന്നുള്ള വ്യഥകളിൽ കുടുംബത്തെ പോറ്റാൻ പാടുപെടുന്നതും, സ്വയം പുകഴ്ച്ച നടത്താതെ മറ്റുള്ളവരുടെ നന്മയെ പുകഴ്ത്തുന്നതും, മേന്മയുള്ള സ്ഥാനങ്ങൾ മോഹിക്കാതെ ചെറിയ കാര്യങ്ങൾ പോലും ചെയ്യുവാൻ തയ്യാറാകുന്നതുമാണ്. അങ്ങനെ പറയുമ്പോൾ അപമാനം ആഗ്രഹിക്കുന്നു എന്നല്ല, അങ്ങനെയെങ്കിൽ അത് ഒരുതരം സാഡിസ്റ്റ് ചിന്താഗതിയായി മാറിപ്പോവും. മറിച്ച്, ക്രിസ്തു കുരിശുമരണം വഴി ഏറ്റുവാങ്ങിയ അപമാനത്തിൽ നമ്മെയും അനുരൂപപ്പെടുത്തി സഹോദര നന്മയ്ക്കായി പരിണമിക്കുന്ന വിശുദ്ധിയാണ് ആഗ്രഹിക്കുന്നത്. അത്, ഞാൻ എന്ന അഹങ്കാരമില്ലാത്ത, ശാന്തശീലരായ വ്യതികളാകാനുള്ള ക്ഷണമാണ്. “ഒരു സൈന്യം തന്നെ തനിക്കെതിരായി പാളയമടിച്ചാലും എന്റെ ഹൃദയം ഭയം അറിയുകയില്ല, എനിക്കെതിരെ യുദ്ധമുണ്ടായാലും ഞാൻ ആത്മധൈര്യം വെടിയുകയില്ല” (സങ്കീ 27:3).\nപാപ്പാ അടിവരയിട്ടു പറയുന്ന മറ്റൊരു കാര്യമാണ് ‘വിശുദ്ധർ’ എന്നത് സന്തോഷത്തോടും നർമ്മം കൈവിടാതെയും ജീവിക്കുന്നവരാണ്. അല്ലാതെ മുഖം കനപ്പിച്ച, ശങ്കയുള്ള, ശോകവതനനായ ഒരാളല്ല വിശുദ്ധർ. അവർ യാഥാർഥ്യബോധം നഷ്‌ടമാകാതെ മറ്റുള്ളവർക്ക് ജീവചൈതന്യവും പ്രതീക്ഷയും നൽകുന്നവരാണ്. സുരക്ഷിതമായ താവളങ്ങളിലേയ്ക്ക് ഓടിപ്പോകുന്നവരല്ല. അങ്ങനെ ഓടിപ്പോകുന്നവരെ വ്യക്തിപ്രധാനി, അത്ദ്ധ്യാത്മികവാദി, കൂപമണ്ഡ്യൂകം, പിടിവാദികൾ, അശുഭാപ്‌തികൾ എന്നിങ്ങനെയാണ് വിളിക്കേണ്ടത് .\nദൈവം അനശ്വര പുതുമയാണ്. തന്റെ സാമീപ്യം ഏറ്റവും ആവശ്യമുള്ളിടങ്ങളിലേയ്ക്ക് പോകാൻ ദൈവം നമ്മെ ക്ഷണിക്കുന്നു. അത്തരത്തിൽ സ്വജീവൻ പോലും പണയപ്പെടുത്തി വിശ്വസ്തതയോടെ ശുശ്രുഷചെയ്യുന്ന വൈദീകരുടെയും കന്യാസ്ത്രീകളുടെയും അൽമായരുടെയും ധാരാളം ഉദാഹരണങ്ങൾ നമുക്ക് മുന്നിലുണ്ട്. സഭയ്ക്ക് അത്തരത്തിലുള്ള തീക്ഷ്ണമതികളായ മിഷണറിമാരെയാണ് ആവശ്യം. അല്ലാതെ, ഓഫീസിൽ ജോലിചെയ്യുന്നമാതിരിയുള്ള ജോലിക്കാരെയല്ല.\nകൂട്ടായ്മയിൽ ശക്തി പ്രാപിക്കുക എന്നതാണ് നാലാമധ്യായത്തിലെ മറ്റൊരു പ്രധാന ആഹ്വാനം. കുടുംബ കൂട്ടായ്മകളും ഇടവക കൂട്ടായ്മകളും സ്നേഹത്താൽ സമ്പന്നനാകണം. അവിടെ ക്രിസ്തു ആഗ്രഹിച്ച ഏറ്റവും ചെറിയ കാര്യങ്ങളിലേയ്ക്ക് നാം ശ്രദ്ധ തിരിക്കണം. നഷ്‌ടപ്പെട്ടുപോയ ഒരുകുഞ്ഞാട്, തീർന്നുപോകാറായ വീഞ്ഞ്, വിധവയുടെ രണ്ടു നാണയത്തുട്ടുകൾ കൊണ്ടുള്ള കാണിക്ക ഇവക്ക് ക്രിസ്‌തുനൽകുന്ന പ്രാധാന്യം നാം മനസിലാക്കണം.\n– പിശാചിനെതിരെയുള്ള പോരാട്ടം\nഅഞ്ചാം അധ്യായത്തിൽ പറയുന്നു – വിശുദ്ധിയിലേക്കുള്ള യാത്ര നിരന്തരം പിശാചിനോടുള്ള പോരാട്ടമാണെന്ന്. കർത്താവ് പഠിപ്പിച്ച “സ്വർഗ്ഗസ്ഥനായ പിതാവേ” എന്ന പ്രാർത്ഥനയിൽ പറയുന്ന ‘തിന്മയിൽ നിന്ന് ഞങ്ങളെ രക്ഷിക്കണേ’ എന്ന പരാമർശം തന്നെ വ്യക്തിപരമായി പിശാച് നമ്മെ ആക്രമിക്കുന്നു എന്ന സത്യം വിളിച്ചോതുന്നു. അത് വെറും സങ്കല്പികമല്ല മറിച്ച് യാഥാർഥ്യമാണ്. സാകല്പികമാണെന്ന് കരുതിയാൽ അത് നമ്മെ അലസരാക്കുകയും എളുപ്പത്തിൽ തിന്മയിലേക്ക് വീഴ്ത്തുകയും ചെയ്യും. പിശാച് നമ്മിൽ കുടികൊള്ളണമെന്നു തന്നെയില്ല, മറിച്ച് വിദ്വേഷം, ഏകാന്തത, അസൂയ, ദുഷ്‌ടത എന്നീ വിഷയങ്ങൾ കുത്തിവയ്ക്കുന്നു. നമ്മുടെ ശ്രദ്ധ തെറ്റുമ്പോൾ അത് നമ്മുടെ ജീവിതത്തെ താറുമാറാക്കുന്നു. അങ്ങനെ ഒരുവന്റെ ആത്മീയത തന്നെ നശിക്കുന്നു. ആധ്യാത്മികത നഷ്‌ടമായവന്റെ സ്ഥിതി ഒരു പാപിയെക്കാൾ കഷ്ടമാണെന്ന് ഓർമ്മിപ്പിക്കുന്നു. കാരണം, ‘സ്വയം പര്യാപ്തനായി’ എന്ന മൂഢ ചിന്ത നൽകുന്ന സുഖത്തിൽ കഴിയുന്നവർക്ക് കാണുന്നതെല്ലാം – വഞ്ചന, അപകീർത്തി, സ്വാർഥത തുടങ്ങി- എല്ലാം തന്നെ ന്യായമാണെന്ന് തോന്നും. കാരണം, പിശാചുപോലും പ്രഭാപൂർണ്ണമായ ദൈവദൂതനായി വേഷം കെട്ടാറുണ്ടല്ലോ? (2 കൊറി 11:14).\nഅപ്പോൾ ഒരുകാര്യം ദൈവാത്മാവിൽ നിന്ന് വരുന്നതോ, ലോകാത്മാവിൽ നിന്ന് വരുന്നതോ എന്ന് എങ്ങനെ തിരിച്ചറിയാം? അതിന് പാപ്പാ നൽകുന്ന മറുപടി “വിവേചിച്ചറിയുക” എന്നാണ്. അത് ദൈവിക ദാനമാണ് നാം അതിനുവേണ്ടി യാചിക്കേണ്ടിയിരിക്കുന്നു. വിവേചനത്തിന്റെ ജ്ഞാനമില്ലെങ്കിൽ നാം വളരെ പെട്ടെന്ന് മരപ്പാവകളായി മാറും. അതുകൊണ്ട്, എല്ലാ ക്രിസ്ത്യാനികളോടും പാപ്പാ എല്ലാദിവസവും ‘ആത്മാർത്ഥമായ മനോവിചിന്തനം’ നടത്താൻ ആവശ്യപ്പെടുന്നു.\nവിശുദ്ധ പൗലോസ് അപ്പോസ്തലൻ റോമിലെ ക്രിസ്ത്യാനികളോട് പറഞ്ഞിരുന്നു: “തിന്മയ്ക്ക് പകരം തിന്മ ചെയ്യരുത്” (റോമ 12:17). പ്രതികാരം നിങ്ങൾ തന്നെ ചെയ്യരുത് അത് ദൈവത്തിന് വിട്ടുകൊടുക്കുക. തിന്മ നിങ്ങളെ കീഴടക്കാതിരിക്കട്ടെ, തിന്മയെ നന്മകൊണ്ട് കീഴടക്കുവിൽ. ഇത് ദുർബലന്റെ മനോഭാവമല്ല മറിച്ച്, ശക്തന്റെ മനോഭാവമാണ്. ആരാണോ ഈ ക്ഷണം സ്വീകരിക്കുന്നത് അവൻ തന്റെ തന്നെ സുരക്ഷയെ നഷ്ടപ്പെടുത്തി നല്ലൊരു ജീവിതം നയിക്കും. ഈ മനോഭാവം തീർച്ചയായും സുവിശേഷത്തെ അടിസ്ഥാനമാക്കിയുള്ള ജീവിത ശൈലിയാണ്. അത് ആധുനിക ലോകത്തിന്റെ രക്ഷയ്ക്ക് അത്യാവശ്യവുമാണ്. അതിനാൽ എല്ലാപേർക്കും വിശുദ്ധിയിലേക്കുള്ള തീക്ഷ്ണമായ ആഗ്രഹം ഉളവാകുവാൻ പരിശുദ്ധാത്മാവ് സഹായിക്കട്ടെ എന്ന് ആശംസിച്ചുകൊണ്ടാണ് പരിശുദ്ധ പിതാവ് ഉത്ബോധനം അവസാനിപ്പിക്കുന്നത്.


കോവിഡിനിരയായവരുടെ കുടുംബത്തിന് പശുവും കുട്ടിയും | Pathanamthitta Media\nFriday, December 3, 2021 4:29 pm\nകോവിഡിനിരയായവരുടെ കുടുംബത്തിന് പശുവും കുട്ടിയും\nകൊല്ലം : കോവിഡ് ബാധിച്ച് മരിച്ചവരുടെ കുടുംബത്തെ സ്വയംപര്യാപ്‌തമാക്കാൻ കാമധേനു സാന്ത്വനസ്‌പർശം പദ്ധതിയുമായി ജില്ലാപഞ്ചായത്ത്. 1.17 കോടി രൂപ ചെലവിൽ ഇരുന്നൂറോളം കുടുംബങ്ങൾക്ക് പശുവിനെയും കുട്ടിയെയും സൗജന്യമായി നൽകുന്നതാണ് പദ്ധതി. കോവിഡ് ബാധിച്ച് ഗൃഹനാഥനോ ഗൃഹനാഥയോ മരിച്ചവരുടെ ആശ്രിതർക്കാണ് സഹായം. പ്രസവിച്ച ഒരു പശുവിനെയും കുട്ടിയെയും അല്ലെങ്കിൽ ഗർഭിണിയായ പശുവിനെ ആണ് നൽകുക.\nജില്ലാപഞ്ചായത്തിന്റെ കുരിയോട്ടുമല ഹൈടെക് ഡെയറി ഫാമിൽ വളർത്തുന്ന പശുക്കളെയാണ് നൽകുക. ജില്ലാപഞ്ചായത്തുകളിൽ ആദ്യമാണ് ഇത്തരം പദ്ധതി. ഇതുവരെ 10 പേരടങ്ങുന്ന ഗ്രൂപ്പുകൾക്ക് മാത്രമാണ് വിവിധ പദ്ധതി പ്രകാരം സബ്‌സിഡിയോടെ പശുക്കളെ നൽകിയിരുന്നത്. വ്യക്‌തിഗത ഗുണഭോക്‌താവിന് സൗജന്യമായി സഹായം ലഭ്യമാക്കുന്നുവെന്നതാണ് കാമധേനുവിന്റെ പ്രത്യേകത. ഗുണഭോക്താവിന് കുറഞ്ഞത് 75,000 രൂപയുടെ ആനുകൂല്യം ലഭിക്കും.\n70 വയസ്സുവരെ ഉള്ളവരാണ് ഗുണഭോക്‌തൃപട്ടികയിൽ വരിക. വാർഷികവരുമാനം രണ്ടുലക്ഷം രൂപയിൽ താഴെയാകണം. പദ്ധതി പ്രകാരം ലഭിക്കുന്ന പശുവിനെ രണ്ടു വർഷത്തേക്ക് കൈമാറ്റം ചെയ്യരുത്. മൂന്ന് ഘട്ടങ്ങളായാണ് പദ്ധതി നടപ്പാക്കുന്നത്. ആദ്യഘട്ടത്തിൽ 70 പശുക്കളെ നൽകും. പദ്ധതിയിലേക്കുള്ള അപേക്ഷകൾ ഉടൻ ക്ഷണിക്കും. ഗുണഭോക്‌താക്കളെ ഗ്രാമസഭാ ലിസ്‌റ്റിൽനിന്ന് തെരഞ്ഞെടുക്കും. കോവിഡ് മരണ സർടിഫിക്കറ്റുകൾ അപേക്ഷയ്‌ക്കൊപ്പം നൽകണം.\nPrevious articleപത്താം ക്ലാസ് വിദ്യാർഥിനി തൂങ്ങിമരിച്ച നിലയിൽ\nNext articleമുല്ലപ്പെരിയാര് അണക്കെട്ടിലെ മൂന്നുഷട്ടറുകള് കൂടി ഉടന് തുറക്കും


"തൊപ്പി തെറിപ്പിക്കും": മോട്ടോർ വാഹന വകുപ്പ് ഉദ്യോഗസ്ഥന് ബസ് ഉടമയ...\n"തൊപ്പി തെറിപ്പിക്കും": മോട്ടോർ വാഹന വകുപ്പ് ഉദ്യോഗസ്ഥന് ബസ് ഉടമയുടെ ഭീഷണി\nസ്പീഡ് ഗവേണർ വിച്ഛേദിച്ചതിന്‍റെ പേരിൽ തൊടുപുഴ കേന്ദ്രമായി പ്രവർത്തിക്കുന്ന ജോഷ് എന്ന ടൂറിസ്റ്റ് ബസിന്റെ ഫിറ്റ്നസ് അജീഷ് കുമാർ റദ്ദാക്കിയിരുന്നു\n02 Dec, 2019 at 11:58 AM\nവാഹനപരിശോധന നടത്തിയ മോട്ടോർ വാഹന വകുപ്പ് ഉദ്യോഗസ്ഥന് ടൂറിസ്റ്റ് ബസ് ഉടമയുടെ ഭീഷണി. തൊപ്പി തെറിപ്പിക്കുമെന്നും ഡ്യൂട്ടി സമയത്തിനു ശേഷം കണ്ടോളാമെന്നുമാണ് ഭീഷണിപ്പെടുത്തിയത്. കൊട്ടാരക്കര അസിസ്റ്റന്റ് മോട്ടോർ വെഹിക്കിൾ ഇൻസ്‌പെക്ടർ അജീഷ്കുമാറിനെ ഭീഷണിപ്പെടുത്തിയാ തൊടുപുഴ കേന്ദ്രമായ ജോഷ് ട്രാവൽസ് ഉടമകൾക്കെതിരെ പോലീസ് കേസെടുത്തു.\nസ്പീഡ് ഗവേണർ വിച്ഛേദിച്ചതിന്‍റെ പേരിൽ തൊടുപുഴ കേന്ദ്രമായി പ്രവർത്തിക്കുന്ന ജോഷ് എന്ന ടൂറിസ്റ്റ് ബസിന്റെ ഫിറ്റ്നസ് അജീഷ് കുമാർ റദ്ദാക്കിയിരുന്നു. ഈ നടപടി പിൻവലിക്കണമെന്നാവശ്യപ്പെട്ട് ഉടമ അസി. മോട്ടോർ വെഹിക്കിൾ ഇൻസ്പെടറെ ഫോണിൽ ബന്ധപ്പെട്ടു.\nആവശ്യം ഉദ്യോഗസ്ഥൻ നിരാകരിച്ചതോടെയായിരുന്നു ഭീഷണി. തൊപ്പി തെറിപ്പിക്കുമെന്നും ഡ്യൂട്ടി സമയത്തിനു ശേഷം കണ്ടോളമെന്നും ഭീഷണിപ്പെടുത്തി.\nഫിറ്റ്നസ് റദ്ദാക്കിയ നടപടി പിൻവലിച്ചില്ലെങ്കിൽ കോടതി കയറ്റുമെന്നും 15 മിനിറ്റോളം നീണ്ടു നിന്ന ഫോൺ സംഭാഷണത്തിൽ ഉടമ പറയുന്നു. മുതിർന്ന ഉദ്യോഗസ്ഥരെ ജോലി ചെയ്യാൻ അനുവദിക്കില്ലെന്നും ബസുടമ ഭീഷണിപ്പെടുത്തി. അജീഷ് കുമാറിന്‍റെ പരാതിയുടെ അടിസ്ഥാനത്തിൽ ബസ് ഉടമ ജോഷി, നിബിന് എന്നിവർക്കെതിരെ കൊട്ടാരക്കര പൊലീസ് കേസെടുത്തു.


പൃഥ്വിരാജ് മോഹന്‍ലാല് സിനിമ ലൂസിഫര് തമിഴിലേക്ക് | Talkies\nസൂപ്പര്‍സ്റ്റാര് മോഹന്‍ലാലിന് തമിഴ്‌നാട്ടിലും ആരാധകരേറെയാണ്. ഒട്ടേറെ തമിഴ് സിനിമകളിലും താരം അഭിനയിച്ചിട്ടുണ്ട്. ലൂസിഫര് ടീം സിനിമയുടെ ഡബ്ഡ് വേര്‍ഷന് മെയ്3ന് തമിഴില് റിലീസ് ചെയ്യുകയാണ്. വി ക്രിയേഷന്‍സിന്റെ ബാനറില് കലൈപുലി എസ് താണുവാണ് സിനിമ കോളിവുഡില് റിലീസ് ചെയ്യുന്നത്.\nമാര്‍ച്ച് മാസം അവസാനം റിലീസ് ചെയ്ത സിനിമ വന് വിജയമായിരുന്നു. നടന് പൃഥ്വിരാജിന്റെ ആദ്യ സംവിധാനസംരംഭമായിരുന്നു ലൂസിഫര്. നടനും എഴുത്തുകാരനുമായ മുരളിഗോപിയുടെ തിരക്കഥയിലൊരുങ്ങിയ സിനിമ ഒരു പൊളിറ്റിക്കല് ത്രില്ലര് ആയിരുന്നു. ആന്റണി പെരുമ്പാവൂര് ആശിര്‍വാദ് സിനിമാസിന്റെ ബാനറിലാണ് ചിത്രം നിര്‍മ്മിച്ചത്.\nലൂസിഫറില് മോഹന്‍ലാലിനൊപ്പം മഞ്ജു വാര്യര്, ടൊവിനോ തോമസ്, ഇന്ദ്രജിത്, എന്നിവരും ബോളിവുഡ് താരം വിവേക് ഒബ്‌റോയും പ്രധാനവേഷങ്ങളിലെത്തി. സഹതാരങ്ങളായി കലാഭവന് ഷാജോണ്, സായ് കുമാര്, സാനിയ അയ്യപ്പന്, സംവിധായകന് ഫാസില്, സുനില് സുഗത, നൈല ഉഷ, ജിജോ ജോണ്, ബൈജു സന്തോഷ് എന്നിവരുമുണ്ടായിരുന്നു.\nസ്റ്റീഫന് നെടുമ്പള്ളിയെന്ന രാഷ്ട്രീയനേതാവായാണ് മോഹന്‍ലാല് സിനിമയിലെത്തിയത്.\nതമിഴില് മോഹന്‍ലാലിന്റെ അടുത്ത സിനിമ സൂര്യയ്‌ക്കൊപ്പമുള്ള കാപ്പാന് ആണ്. കെവി ആനന്ദ് ഒരുക്കുന്ന സിനിമയില് ഇന്ത്യന് പ്രധാനമന്ത്രിയായാണ് മോഹന്‍ലാല് എത്തുന്നത്. സൂര്യ പ്രധാനമന്ത്രിയുടെ സുരക്ഷാചുമതലയുള്ള ഓഫീസറാണ്.\nമണിരത്‌നം ചിത്രം ഇരുവര്, 1997ല് പുറത്തിറങ്ങിയ സിനിമയില് മോഹന്‍ലാല് എംജിആര് ആയാണെത്തിയത്. ഐശ്വര്യ റായ്, ഗൗതമി, പ്രകാശ് രാജ് എന്നിവരും സിനിമയിലുണ്ടായിരുന്നു. 2014ല് വിജയ് ചിത്രം ജില്ലയിലും മോഹന്‍ലാല് തമിഴിലേക്ക് എത്തി.\n← ഗിന്നസ് പക്രുവിന്റെ ഫാന്‍സി ഡ്രസ് ഫസ്റ്റ് ലുക്ക് പോസ്റ്റര് മമ്മൂട്ടി പുറത്തിറക്കി → കോമാളിയില് ജയംരവി9വ്യത്യസ്ത ലുക്കിലെത്തുന്നു


ആദ്യ മത്സരത്തില് കനത്ത പരാജയം ഏറ്റുവാങ്ങി ബ്ലാസ്റ്റേഴ്‌സ് | Reporter Live\nBy Web Desk\tJuly 25, 2018 1:04 am A+ A-\nകൊച്ചി: കേരളാ ബ്ലാസ്‌റ്റേഴ്‌സ് കരുത്തരായ മെല്‍ബണ് സിറ്റി എഫ്‌സിയോട് പരാജയപ്പെട്ടു. ടൊയോട്ട യാരിസ് ലാലിഗ വേള്‍ഡ് പ്രീ സീസണ് ഫുട്‌ബോള് ടൂര്‍ണമെന്റിലെ ആദ്യ മത്സരത്തിലാണ് ബ്ലാസ്‌റ്റേസിന്റെ തോല്‍വി. എതിരില്ലാത്ത ആറ് ഗോളുകള്‍ക്ക് കനത്ത തോല്‍വിയാണ് കേരളത്തിന്റെ സ്വന്തം ടീം ഏറ്റുവാങ്ങിയത്.\nആദ്യ പകുതിയില് രണ്ട് ഗോളുകള്‍ക്ക് മുന്നില്‍നിന്ന മെല്‍ബണ് സിറ്റി എഫ്‌സി രണ്ടാം പാതിയില് നാല് ഗോളുകള്‍കൂടി നേടി. പലപ്പോഴും മികച്ച നീക്കങ്ങള് നടത്താനായെങ്കിലും ഗോള് മാത്രം ബ്ലാസ്‌റ്റേഴ്‌സിന് നേടാനായില്ല. തോല്‍വി പ്രതീക്ഷിച്ചിരുന്നെങ്കിലും ആരാധകര് കരുതിയതിനേക്കാള് വലിയ തോല്‍വിയാണ് ബ്ലാസ്‌റ്റേഴ്‌സ് ഏറ്റുവാങ്ങിയത്.\nJul 25, 2018 1:04 am\nനൂറാം മത്സരത്തിലും ഛേത്രി മാജിക്; കെനിയയെ വീഴ്ത്തി ഇന്ത്യ\nവിനീത് ബ്ലാസ്‌റ്റേഴ്‌സില് തുടരും\nസുബാഷിശ് റോയി ഇനി മഞ്ഞപ്പടയിലുണ്ടാകില്ല; ബ്ലാസ്റ്റേഴ്‌സിന്റെ അത്ഭുത മനുഷ്യനെ റാഞ്ചിയെടുത്ത് ജംഷഡ്പൂര് എഫ്‌സി\nസൂപ്പര്‍കപ്പ്: ബ്ലാസ്റ്റേഴ്‌സ് പരിശീലനം ആരംഭിച്ചു; കിസീറ്റോ തിരിച്ചെത്തി\nഇന്ത്യ-വിന്‍ഡീസ് ഏകദിനം: വേദി സംബന്ധിച്ച് അന്തിമതീരുമാനം ഇന്ന് ഉണ്ടാകും\nഇന്ത്യ-വിന്‍ഡീസ് ഏകദിനം തിരുവനന്തപുരത്തേക്ക് മാറ്റുന്നതില് സന്തോഷമറിയിച്ച് ശ്രീശാന്ത്: ഫുട്‌ബോള് നടക്കുന്ന സമയത്തുതന്നെ കൊച്ചിയില്…\nഉദിച്ചുയര്‍ന്ന് ബംഗളുരു, വന് ശക്തിയായി ചെന്നൈയിന്, തകര്‍ന്നടിഞ്ഞ് കൊല്‍ക്കത്ത, പ്രതീക്ഷകളോടെ ബ്ലാസ്‌റ്റേഴ്‌സ്; ഐഎസ്എല്…


ശീതകാല പച്ചക്കറികളുടെ നടീൽ കാലം അടുക്കുന്നു, എന്തൊക്കെ ശ്രദ്ധിക്കണം? | Vegetables to Grow in Winter\nശീതകാല പച്ചക്കറികളുടെ നടീൽ കാലം അടുക്കുന്നു, എന്തൊക്കെ ശ്രദ്ധിക്കണം?\nമനോരമ ലേഖകൻ August 20, 2020 11:38 AM IST\nനടീൽ മിശ്രിതം നിറയ്ക്കുന്നതിനു മുമ്പ് അടിയിൽ കരിയില വയ്ക്കണം\nശീതകാല പച്ചക്കറികളുടെ നടീൽകാലം അടുക്കുന്നു. സെപ്റ്റംബർ അവസാനം മുതൽ ശീതകാല വിളകളായ കാബേജ്, കോളിഫ്ലവർ, ബ്രൊക്കോളി, കാരറ്റ്, ബീറ്റ്‌റൂട്ട് തുടങ്ങിയവയുടെ വിത്തുകൾ പാകി തൈകൾ തയാറാക്കാം. ഒക്ടോബറിലെങ്കിലും തൈകൾ പറിച്ചുനട്ടെങ്കിൽ മാത്രമേ കൃത്യമായ വിളവെടുപ്പ് സാധ്യമാകൂ. അതുകൊണ്ടുതന്നെ ശീതകാല വിളകൾ കൃഷി ചെയ്യാൻ താൽപര്യപ്പെടുന്നവർ ഇപ്പോൾത്തന്നെ അതിനുള്ള നടപടികൾ സ്വീകരിച്ചുതുടങ്ങണം.\nവിപണിയിൽ ഒട്ടേറെ കമ്പനികളുടെ വിത്തുകൾ ലഭ്യമാണ്. നല്ല വിത്തുകൾ നോക്കി വാങ്ങാൻ ശ്രദ്ധിക്കണം. പ്രോ ട്രേയിലോ മറ്റോ പാകി മുളപ്പിച്ചശേഷം പറിച്ചുനടുന്നതാണ് അഭികാമ്യം. ഇത് കരുത്തുള്ള തൈകൾ നോക്കി നടാൻ സഹായിക്കും. മണ്ണ്, ചാണകപ്പൊടി (കമ്പോസ്റ്റ്), ചകിരിച്ചോറ് എന്നിവ 1:1:1 എന്ന അനുപാതത്തിൽ യോജിപ്പിച്ച് നടീൽ മിശ്രിതം തയാറാക്കാം. വിത്തു പാകാനും പിന്നീട് ഗ്രോബാഗിലോ ചെടിച്ചട്ടിയിലോ നടാനും ഈ രീതിയിൽ തയാറാക്കിയ നടീൽ മിശ്രിതം ഉപയോഗിക്കാം. ഡിസ്പോസിബിൾ ഗ്ലാസിലും പാകി മുളപ്പിച്ചെടുക്കാൻ കഴിയും. രാവിലെയും വൈകുന്നേരവും നന നൽകാം.\nഗ്രോ ബാഗ് എങ്ങനെ നിറയ്ക്കാം?\nനടീൽ മിശ്രിതം നിറയ്ക്കുന്നതിനു മുമ്പ് അടിയിൽ കരിയില വയ്ക്കണം. ഇതിനു മുകളിലായി നടീൽ മിശ്രിതം നിറയ്ക്കാം. ഗ്രോബാഗിന് മുകൾഭാഗം രണ്ടായി മടക്കി വയ്ക്കുന്നത് പിന്നീട് ചുവട്ടിൽ മണ്ണുകൂട്ടിക്കൊടുക്കുമ്പോൾ മണ്ണ് പുറത്തേക്കു പോകാതെ സഹായിക്കും. ചട്ടികളിൽ നടുമ്പോൾ മുക്കാൽ ഭാഗം മാത്രം നടീൽ മിശ്രിതം നിറച്ചാൽ മതി. തൈ വളരുന്നതിനനുസരിച്ച് ചുവട്ടിൽ മണ്ണു കൂട്ടിക്കൊടുക്കണം.\nരണ്ടില പരുവമായ തൈകളായിരിക്കണം പറിച്ചുനടേണ്ടത്. ഒരു ചുവട്ടിൽ ഒരു തൈ എന്ന രീതിയിലായിരിക്കണം നടേണ്ടത്. കൂടുതൽ തൈകൾ നട്ടാൽ ഒന്നിനും വളർച്ചയുണ്ടാവില്ല. നല്ല വെയിലുള്ള സ്ഥലങ്ങളിൽവേണം ഗ്രോബാഗോ ചട്ടിയോ വയ്ക്കണ്ടത്. തണലിൽ വച്ചാൽ വളർച്ച കുറയും. നിലത്തു നടുകയാണെങ്കിൽ വെയിലുള്ളതും നീർവാർച്ചയുള്ളതുമായ സ്ഥലമായിരിക്കണം.\nകാബേജിന്റെയും കോളിഫ്ലവറിന്റെയും വളപ്രയോഗ രീതികൾ ഒരുപോലെയാണ്.\nഓരോ തവണ വളപ്രയോഗം നടത്തുന്നതിനൊപ്പം മണ്ണ് കയറ്റിക്കൊടുക്കേണ്ടതാണ്. മഴയുടെ തോതനുസരിച്ച് നന ക്രമീകരിക്കണം. മഴ തീരെയില്ലെങ്കിൽ ദിവസവും നനയ്ക്കേണ്ടി വരും.\nതൈകൾ മാറ്റി നട്ട് 60–70 ദിവസത്തിനുള്ളിൽ കാബേജ് ഹെഡുകൾ ഉണ്ടായിത്തുടങ്ങും. കോളിഫ്ലവർ പാകമാകാൻ 55–60 ദിവസം മതി. പൂവുണ്ടായിത്തുടങ്ങി 10–15 ദിവസത്തിനകം ഇവ വിളവെടുക്കാൻ തയാറാകും. വിളവെടുപ്പ് വൈകിയാൽ വിരിഞ്ഞുപോകും. കോളിഫ്ലവറിന് നല്ല നിറം കിട്ടുന്നതിന് അവ ഉണ്ടായിത്തുടങ്ങുമ്പോൾ ചുറ്റുമുള്ള ഇലകൾകൊണ്ട് പൊതിഞ്ഞുകൊടുക്കാം.\nക്യാരറ്റ്, ബീറ്റ്‌റൂട്ട് തുടങ്ങിയവയുടെ കൃഷിരീതികൾ മനസിലാക്കാൻ ഇവിടെ ക്ലിക്ക് ചെയ്യുക.\nEnglish summary: Vegetables to Grow in Winter


വിചാരണ നേരിടുന്ന മന്ത്രിമാർ രാജിവച്ച് ജനങ്ങളോട് മാപ്പ് പറയണം: വി.ഡി സതീശൻ-Ministers facing trial should resign and apologize to people: VD Satheesan\nMinisters Facing Trial Should Resign And Apologize To People Vd Satheeshan\nവിചാരണ നേരിടുന്ന മന്ത്രിമാർ രാജിവച്ച് ജനങ്ങളോട് മാപ്പ് പറയണം: വി.ഡി സതീശൻ\nനിയമസഭയില് പൊതുമുതല് നശിപ്പിച്ചതുള്‍പ്പെടെയുള്ള കുറ്റകൃത്യം കണ്ടതിന്റെ സാക്ഷികള് ലോകം മുഴുവനുമുള്ള മലയാളികളാണ്. എല്ലാ കുറ്റകൃത്യങ്ങളും സ്റ്റേറ്റിനെതിരെയാണ് എന്നതാണ് ക്രിമിനല് നിയമത്തിന്റെ അടിസ്ഥാന തത്വം\nSeptember 22, 2020 01:47:08 pm\nതിരുവനന്തപുരം: നിയമസഭ കയ്യാങ്കളി കേസ് പിന്‍വലിക്കണമെന്നാവശ്യപ്പെട്ടുള്ള സര്‍ക്കാര് അപ്പീല് തളളിയതില് പ്രതികരണവുമായി കോണ്‍ഗ്രസ് നേതാവ് വി.ഡി സതീശന്. കോടതി നടപടി നിയമവ്യവസ്ഥയിലുള്ള ജനങ്ങളുടെ വിശ്വാസം വർധിപ്പിക്കുമെന്നും വിചാരണ നേരിടുന്ന മന്ത്രിമാർ രാജിവച്ച് ജനങ്ങളോട് മാപ്പ് പറയണമെന്നും വി.ഡി സതീശൻ ആവശ്യപ്പെട്ടു.\nഅന്നത്തെ ധനമന്ത്രിയായിരുന്ന അന്തരിച്ച കെ.എം. മാണി ബജറ്റ് അവതരിപ്പിക്കുന്നതിനിടെയാണ് സഭയില് കയ്യാങ്കളിയുണ്ടായത്. സ്പീക്കറുടെ കസേരയടക്കം മറിച്ചിട്ടു സഭയുടെ നടുത്തളത്തില് ഇറങ്ങി അന്നത്തെ പ്രതിപക്ഷമായ ഇടത് എംഎല്‍എമാര് നടത്തിയ പ്രതിഷേധത്തില് രണ്ടര ലക്ഷം രൂപ നഷ്ടമുണ്ടായെന്നാണു കേസ്. പൊതുമുതല് നശീകരണ നിയമ പ്രകാരം ജാമ്യമില്ലാ വകുപ്പു ചുമത്തി കന്റോൺമെന്റ് പൊലീസാണ് കേസ് രജിസ്റ്റര് ചെയ്തത്.\n“കോഴക്കാരനും കൊള്ളക്കാരനും വീട്ടില് കൗണ്ടിംഗ് മെഷീന്‍വച്ച് കൈക്കൂലിപ്പണം എണ്ണി നോക്കുന്നയാളുമായ കെ.എം. മാണിയെ ബജറ്റ് അവതരിപ്പിക്കാന് അനുവദിക്കില്ലായെന്നായിരുന്നു നിലപാട്. ഇപ്പോള് കെ.എം. മാണിയുടെ പാര്‍ട്ടിയെ ഇടതുമുന്നണിയിലേക്കു ചുവപ്പുപരവതാനി വിരിച്ചു സ്വീകരിക്കുന്നു” കോഴക്കേസ് ഇപ്പോള് അപ്രസക്തമാണെന്ന പുതിയ നിലപാടിനെയും സതീശന് പരിഹസിച്ചു.\nRead More: നിയമസഭാ കയ്യാങ്കളി: കേസ് പിൻവലിക്കണമെന്ന സർക്കാർ ആവശ്യം കോടതി തള്ളി\n“നിയമസഭയില് പൊതുമുതല് നശിപ്പിച്ചതുള്‍പ്പെടെയുള്ള കുറ്റകൃത്യം കണ്ടതിന്റെ സാക്ഷികള് ലോകം മുഴുവനുമുള്ള മലയാളികളാണ്. എല്ലാ കുറ്റകൃത്യങ്ങളും സ്റ്റേറ്റിനെതിരെയാണ് എന്നതാണ് ക്രിമിനല് നിയമത്തിന്റെ അടിസ്ഥാന തത്വം. എന്നിട്ടു അതേ സ്റ്റേറ്റ് തന്നെ ഇപ്പോള് മന്ത്രിമാരായ കുറ്റാരോപിതരെ വിചാരണയില്‍നിന്നു പോലും രക്ഷിക്കാന് ഒരുമ്പെട്ടിരിക്കുകയാണ്,” സതീശന് ചൂണ്ടിക്കാട്ടി.\nപൊതുമുതല് നശീകരണം അടക്കം ക്രൈംബ്രാഞ്ച് രജിസ്റ്റര് ചെയ്തിരുന്ന കേസാണ് പിന്‍വലിക്കണമെന്നാവശ്യപ്പെട്ട് സര്‍ക്കാര് ഹര്‍ജി നല്‍കിയത്. തിരുവനന്തപുരം സിജെഎം കോടതിയാണ് ഹർജി തള്ളിയത്. വി.ശിവന് കുട്ടി മുഖ്യമന്ത്രിക്ക് നല്‍കിയ കത്തിന്റെ അടിസ്ഥാനത്തിലാണ് കേസ് പിന്‍വലിക്കാന് സര്‍ക്കാര് കോടതിയെ സമീപിച്ചത്. പ്രതിപക്ഷ നേതാവ് രമേശ് ചെന്നിത്തലയടക്കമുള്ളവർ തടസഹര്‍ജി നല്‍കിയിരുന്നു.\nനേരത്തെ കേസ് പിന്‍വലിക്കണമെന്ന് ആവശ്യപ്പെട്ട് വി. ശിവന്‍കുട്ടി മുഖ്യമന്ത്രിക്കു കത്തു നല്‍കിയിരുന്നു. പിന്നാലെ കേസ് പിന്‍വലിക്കാന് സര്‍ക്കാര് തീരുമാനിച്ചതായി ഡെപ്യൂട്ടി ഡയറക്ടര് ഓഫ് പ്രോസിക്യൂഷന് കോടതിയെ അറിയിച്ചു. പ്രതിപക്ഷ നേതാവ് അടക്കമുള്ളവര് ഇതിനെതിരെ തടസ ഹര്‍ജി നല്‍കി. സര്‍ക്കാരിന്റെയും പ്രതിപക്ഷത്തിന്റെയും വാദങ്ങള് പൂര്‍ത്തിയായതിനെ തുടര്‍ന്നാണ് കോടതി അപ്പീല് തള്ളിയത്.\nവ്യവസായ മന്ത്രി ഇ.പി.ജയരാജന്, ഉന്നതവിദ്യാഭ്യാസ മന്ത്രി കെ.ടി.ജലീല് എന്നിവരടക്കം ആറുപേരാണ് കേസിലെ പ്രതികള്. കെ.അജിത്, കെ.കുഞ്ഞുമുഹമ്മദ്, സി.കെ.സദാശിവന്,വി.ശിവന്‍കുട്ടി എന്നിവരും കേസിലെ പ്രതികളാണ്.\nTags: VD Satheeshan\nചെന്നിത്തലയ്‌ക്കെതിരായ അന്വേഷണത്തിനു സ്‌പീക്കറുടെ അനുമതി തേടും; വി.ഡി.സതീശനും കുരുക്ക്\nഫെയ്‌സ്‌ബുക്ക് പേജിലെ അസഭ്യം: വി.ഡി.സതീശൻ എംഎൽഎക്കെതിരെ കേസെടുത്തു\nപ്രതിപക്ഷം കൊണ്ടുവന്ന അടിയന്തര പ്രമേയം സഭ തളളി; പ്രതിപക്ഷം ഇറങ്ങിപ്പോയി\n‘എന്തിലാണ് അവിശ്വാസം?,’ സര്‍ക്കാരിന്റെ നേട്ടങ്ങള് എണ്ണിപ്പറഞ്ഞ് പ്രതിപക്ഷത്തോട് മുഖ്യമന്ത്രി\nഫെയ്‌സ്ബുക്കിൽ വി.ഡി.സതീശൻ അസഭ്യവർഷം നടത്തിയെന്ന് ആരോപണം; നിഷേധിച്ച് എംഎൽഎ\nആശ്രിതയ്ക്ക് ആശ്വാസമായി പിറന്നാൾ ദിനത്തിൽ മമ്മൂട്ടി\nഎല്‍ഡിഎഫ് സര്‍ക്കാരിനെതിരെ വിഡി സതീശന് അവിശ്വാസ പ്രമേയത്തിന് നോട്ടീസ് നല്‍കി\nആദ്യം ‘നടപ്പ് തര്‍ജ്ജമ’; ഒടുവില് രാഹുലിന്റെ തോളോട് ചേര്‍ന്നു നിന്ന് തര്‍ജ്ജമ ചെയ്ത് സതീശന്\n‘പ്രളയം മനുഷ്യ നിര്‍മ്മിത ദുരന്തം’; സഭയില് പ്രതിപക്ഷ ശബ്ദത്തെ നയിച്ച് വി.ഡി.സതീശന്


ജീവനക്കാരുടെ ശമ്പളത്തിന് സര്‍ക്കാരിന്റെ കോവിഡ് ഫണ്ട്; എതിര്‍പ്പിന...\nബ്രിട്ടീഷ് സര്‍ക്കാറിന്റെ പ്രത്യേക കോവിഡ് സഹായ ഫണ്ട് ഉപയോഗിച്ച് ജീവനക്കാരുടെ ശമ്പളം നല്‍കുമെന്ന ലിവര്‍പൂളിന്റെ തീരുമാനമാണ് വന് വിമര്‍ശങ്ങള്‍ക്കിടയാക്കിയത്...\n07 Apr, 2020 at 07:09 AM\nബ്രിട്ടീഷ് സര്‍ക്കാരിന്റ കോവിഡ് ദുരിതാശ്വാസ ഫണ്ട് ഉപയോഗിച്ച് ജീവനക്കാര്‍ക്ക് വേതനം നല്‍കാനുള്ള തീരുമാനത്തില് നിന്നും ലിവര്‍പൂള് പിന്‍മാറുന്നു. മുന് കളിക്കാരില് നിന്നും ആരാധകരില് നിന്നും അടക്കം വലിയ തോതില് പ്രതിഷേധങ്ങള് വന്നതിനെ തുടര്‍ന്നാണ് ലിവര്‍പൂള് തീരുമാനത്തില് നിന്നും പിന്മാറുന്നത്. ഇരുന്നൂറോളം വരുന്ന ക്ലബിന്റെ ജീവനക്കാരുടെ 80 ശതമാനം വരെ ശമ്പളം ബ്രിട്ടീഷ് സര്‍ക്കാറിന്റെ കോവിഡ് പ്രത്യേക ഫണ്ട് ഉപയോഗിച്ച് നല്‍കാനായിരുന്നു ലിവര്‍പൂളിന്റെ അമേരിക്കന് മുതലാളിമാരായ ഫെന്‍വേ സ്‌പോര്‍ട്‌സ് ഗ്രൂപ്പിന്റെ തീരുമാനം.\nകോവിഡിനെ തുടര്‍ന്ന് സാമ്പത്തിക ബുദ്ധിമുട്ടിലാകുന്ന ചെറുകിട കമ്പനികളിലെ ജീവനക്കാര്‍ക്ക് ശമ്പളം നല്‍കാനാണ് ബ്രിട്ടീഷ് സര്‍ക്കാര് ഈ സമാശ്വാസ പദ്ധതി പ്രഖ്യാപിച്ചിരുന്നത്. ടോട്ടന്നം, ന്യൂകാസില്, ബേണ്‍മൗത്ത്, നോര്‍വിച്ച് സിറ്റി തുടങ്ങിയ പ്രീമിയര് ലീഗ് ടീമുകള് ബ്രിട്ടന് പ്രഖ്യാപിച്ചിട്ടുള്ള പദ്ധതി ഉപയോഗിച്ച് ജീവനക്കാര്‍ക്ക് വേതനം നല്‍കുമെന്ന് പ്രഖ്യാപിച്ചിരുന്നു. ഇതിന്റെ ചുവട് പിടിച്ച് പ്രീമിയര് ലീഗിലെ സാമ്പത്തികമായി മുന്നിലുള്ള ലിവര്‍പൂളും പദ്ധതി ഉപയോഗിക്കുമെന്ന് പറഞ്ഞതോടെ കളിമാറി.\nകഴിഞ്ഞ ഫെബ്രുവരിയില് 42 ദശലക്ഷം പൗണ്ട് (ഏതാണ്ട് 393 കോടിരൂപ) ലാഭം രേഖപ്പെടുത്തിയ ഫുട്‌ബോള് ക്ലബാണ് ലിവര്‍പൂള്. ഇതിനേക്കാള് കൂടിയ തുക (43 ദശലക്ഷം പൗണ്ട്) ലിവര്‍പൂള് കഴിഞ്ഞ വര്‍ഷം ഏജന്റുമാര്‍ക്ക് മാത്രം പ്രതിഫലമായി നല്‍കിയിട്ടുണ്ട്. ആകെ 533 ദശലക്ഷം പൗണ്ട് (ഏതാണ്ട് 5000 കോടിരൂപ) വിറ്റുവരവുള്ള വമ്പന് ക്ലബായ ലിവര്‍പൂളിന്റെ തീരുമാനത്തിനെതിരെ മുന് കളിക്കാരും ആരാധകരും കടുത്ത വിമര്‍ശവുമായി രംഗത്തെത്തി.\nജാമി കരഗറിന്‍റെ ട്വറ്റ്\nമുന് ലിവര്‍പൂള് ക്യാപ്റ്റന് ജാമി കരഗറായിരുന്നു ക്ലബ് മാനേജ്‌മെന്റിന്റെ ഈ തീരുമാനത്തിനെതിരെ രൂക്ഷ വിമര്‍ശവുമായി രംഗത്തെത്തിയവരില് പ്രമുഖന്. 16 വര്‍ഷം ലിവര്‍പൂളില് കളിച്ച താരമാണ് കരഗര്. ഇതിനിടെ ജീവനക്കാര്‍ക്ക് ശമ്പളം കൊടുക്കാന് സര്‍ക്കാര് ഫണ്ട് ആശ്രയിക്കില്ലെന്ന് മാഞ്ചസ്റ്റര് സിറ്റിയും മാഞ്ചസ്റ്റര് യുണൈറ്റഡും പ്രഖ്യാപിക്കുകയും ചെയ്തു.\n— Liverpool FC (at ð ) (@LFC) April 6, 2020\nബ്രിട്ടീഷ് മന്ത്രിസഭയിലെ അംഗങ്ങള് തന്നെ ലിവര്‍പൂള് ഉടമകള്‍ക്ക് അടുത്ത നീക്കം സൂക്ഷിച്ച് വേണമെന്ന മുന്നറിയിപ്പ് നല്‍കിയതായി റിപ്പോര്‍ട്ടുകളുണ്ടായിരുന്നു. ഇതോടെയാണ് മുന് തീരുമാനം പിന്‍വലിച്ച് പുതിയ തീരുമാനമെടുക്കാന് ലിവര്‍പൂള് നിര്‍ബന്ധിതമായത്.


ആദിവാസി ഊരുകളിൽ പെൺകുട്ടികളുടെ ആത്മഹത്യ; പൊലീസും എക്സൈസും നടപടിയും സ്വീകരിക്കില്ലെന്നാണ് ആക്ഷേപം | Breaking News from Kerala Districts India and World. News Sports News Cricket News Updates\nആദിവാസി ഊരുകളിൽ പെൺകുട്ടികളുടെ ആത്മഹത്യ; പൊലീസും എക്സൈസും നടപടിയും സ്വീകരിക്കില്ലെന്നാണ് ആക്ഷേപം\nJan 14, 2022 02:20 PM | By Adithya O P\nതിരുവനന്തപുരം: തിരുവനന്തപുരം പെരിങ്ങമല, വിതുര ആദിവാസി ഊരുകളിൽ അഞ്ചു മാസത്തിനിടെ ആത്മഹത്യ ചെയ്തത് അഞ്ചു പെൺകുട്ടികൾ. ഊരുകളിൽ പിടിമുറുക്കുന്ന കഞ്ചാവ് സംഘങ്ങള് പെണ്‍കുട്ടികളെ പ്രണയക്കുരുക്കിലാക്കി ആത്മഹത്യയിലേക്ക് തള്ളിവിടുന്നുവെന്നാണ് രക്ഷിതാക്കളുടെ പരാതി.\nലഹരി സംഘങ്ങളെ നേരിടാൻ പൊലീസും എക്സൈസും ഒരു നടപടിയും സ്വീകരിക്കില്ലെന്നാണ് ആക്ഷേപം. പഠനത്തിലും കലാപ്രവ‍ർത്തനങ്ങളും മിടുക്കിയായിരുന്ന വെട്ടിയൂർ ആദിവാസി ഊരിലെ പെൺകുട്ടിയെ മണ്ണിൽ കഠിനാധ്വാനം ചെയ്താണ് അച്ഛൻ പഠിപ്പിച്ചത്. മിടുക്കിയായ പെണ്‍കുട്ടിക്ക് കോളജിൽ ഡിഗ്രിക്ക് പ്രവേശനം കിട്ടി.\nനവംബർ ഒന്നിന് കോളജിലേക്ക് പോകേണ്ട ദിവസം അച്ഛൻ കണ്ടത് ചേതനയറ്റ മകളെ. താനൊരു ചതിക്കുഴിൽപ്പെട്ടിരിക്കുകയാണെന്ന വിവരം മകള് അച്ഛനോട് പറഞ്ഞിരുന്നു. പോസ്റ്റ് മോർട്ടത്തിൽ പെൺകുട്ടി ലൈംഗീക ചൂഷണത്തിനും ഇരയായെന്ന് കണ്ടെത്തി. പ്രതികളെ ചൂണ്ടികാട്ടിയിട്ടും പാലോട് പൊലീസ് ആദ്യം അറസ്റ്റ് ചെയ്തില്ല.\nമാധ്യമങ്ങള് വിവരങ്ങള് അന്വേഷിക്കാൻ തുടങ്ങിയതിന് പിന്നാലെ സുഹൃത്തായ അലൻ പീറ്ററെന്ന പ്രതിയെ രണ്ട് ദിവസം മുമ്പാണ് അറസ്റ്റ് ചെയ്തത്. ഇത് ഒറ്റപ്പെട്ട സംഭവമല്ല. ഒരു പറ ഊരിലെ സമാന സാഹചര്യത്തിൽ പെൺകുട്ടി ആത്മഹത്യ ചെയ്തത് കഴിഞ്ഞ നവംബറിൽ. മകള്‍ക്ക് പഠനത്തിനായി വാങ്ങികൊടുത്ത മൊബൈൽ ഫോണ് വഴിയുള്ള സൗഹൃദമാണ് വില്ലനായത്. നവംബർ 21ന് പുലർച്ചെ പണിക്കു പോകാനിറങ്ങിയ അച്ഛൻ കണ്ടത് ആത്മഹത്യ ചെയ്ത മകളെ. രണ്ടു മാസം കഴിഞ്ഞാണ് പെണ്‍കുട്ടിയുമായി ബന്ധമുള്ള ശ്യാമിനെ അറസ്റ്റ് ചെയ്തത്.\nഒരുപറ ഊരിലിലെ അഞ്ജലിയെന്ന 19 കാരിയും ജീവനൊടുക്കിയത് കഴിഞ്ഞ നവംബറിൽ. അഗ്രിഫാമിൽ നിന്നും കിട്ടുന്ന തുച്ഛമായ വരുമാനം ഉപയോഗിച്ചാണ് മകളെ അംബിക ടിടിസിവരെ പഠിപ്പിച്ചത്. മകള്‍ക്കൊരു പ്രണയമുണ്ടായിരുന്നുവെന്നുമാത്രം ഈ അമ്മക്കറിയാം.\nമകളുടെ മരണത്തിന് പിന്നിലുള്ള ആരെയും പൊലീസ് ഇതുവരെ പിടികൂടിയിട്ടില്ല. ഏതാനും ദിവസങ്ങള്‍ക്ക് മുമ്പാണ് വിതുര ചെമ്പികുന്ന ഊരിലെ രണ്ടു പെണ്‍കുട്ടികൾ ആത്മഹത്യ ചെയ്തത്. രേഷ്മയെന്ന പെണ്‍കുട്ടി ശ്രീകാര്യത്തെ ഹോസ്റ്റലിലാണ് തൂങ്ങിമരിച്ചത്. കാമുകനുള്ള മറ്റ് ബന്ധങ്ങളറി‍ഞ്ഞാണ് കൃഷേന്ദുവെന്ന പെണ്‍കുട്ടി ആത്മഹത്യ ചെയ്തത്. ജീവനൊടുക്കിയതെല്ലാം പഠനത്തിൽ മിടുക്കരായ കുട്ടികളാണ്.\nSuicide of girls in tribal villages; It is alleged that the police and excise department will not take action


റിയൽ‌മി ഡൈസോ സ്റ്റാർ 500, ഡൈസോ സ്റ്റാർ 300 ഫീച്ചർ ഫോണുകൾ ഇപ്പോൾ ഓഫറുകളുമായി ഫ്ലിപ്പ്കാർട്ടിൽ ലഭ്യമാണ് | Realme Dizo Star 500, Dizo Star 300 feature phones now Available On Flipkart With sale offers - Malayalam Gizbot\n| Updated: Friday, July 9, 2021, 11:30 [IST]\nറിയൽ‌മി ഡൈസോ സ്റ്റാർ 500, ഡൈസോ സ്റ്റാർ 300 ഫീച്ചർ ഫോണുകൾ ഇപ്പോൾ വിപണിയിൽ നിന്നും വാങ്ങാൻ ലഭ്യമാണ്. നിങ്ങൾക്ക് വിപണിയിൽ നിന്നും വാങ്ങാൻ കഴിയുന്ന ഏറ്റവും താങ്ങാവുന്ന ഹാൻഡ്‌സെറ്റുകളിൽ ഈ ഏറ്റവും പുതിയ ഫീച്ചർ ഫോണുകളും ഉൾപ്പെടുന്നു. ഈ ഫോണുകൾ വിപണിയിൽ ജിയോഫോണുകളുമായി മത്സരിക്കുന്നു, പക്ഷേ4ജി സവിശേഷത ഇതിൽ ലഭ്യമല്ല. എന്നാൽ, പഠനങ്ങൾ അനുസരിച്ച്, ഉപയോക്താക്കൾ ഈ വിലയിൽ4ജി യെക്കുറിച്ച് വളരെയധികം ചിന്തിക്കുന്നില്ല എന്നുള്ളതാണ്. അതിനാലാണ് റിയൽമിയുടെ ഡൈസോ സബ് ബ്രാൻഡ് സ്റ്റാർ സീരീസ് ഫീച്ചർ ഫോണുകൾക്ക് വിപണിയിൽ അവസരമുണ്ടെന്ന് കരുതുന്നത്.\nഡൈസോ സ്റ്റാർ 500, ഡൈസോ സ്റ്റാർ 300 എന്നിവ2ജി പ്രവർത്തനക്ഷമമാക്കിയ ഡ്യുവൽ സിം കാർഡ് സപ്പോർട്ടുമായി വരുന്നു. ഇപ്പോൾ, റിലയൻസ് ജിയോയുടെ നെറ്റ്‌വർക്ക് എല്ലാം4ജി ആയതിനാൽ നിങ്ങൾക്ക് ഈ ഫോണുകളിൽ ജിയോ ഉപയോഗിക്കാൻ കഴിയില്ല. നിങ്ങൾക്ക് എയർടെൽ, വി (വോഡഫോൺ ഐഡിയ), എംടിഎൻഎൽ, ബി‌എസ്‌എൻ‌എൽ എന്നിവ പോലുള്ള മറ്റ് ഓപ്ഷനുകൾ ഉപയോഗപ്പെടുത്താം, കാരണം ഇവയെല്ലാം2ജി സേവനങ്ങൾ നൽകുന്നതുകൊണ്ടാണ്. രണ്ട് ഫീച്ചർ ഫോണുകളും ജിയോഫോണുമായുള്ള മത്സരം മാത്രമല്ല, ഫീച്ചർ ഫോൺ വിപണിയിലെ മുൻനിര ബ്രാൻഡുകളായ ഐറ്റൽ, സാംസങ്, ലാവ, മൈക്രോമാക്‌സ് എന്നിവയുമായും മത്സരിക്കും.\nഇന്ത്യയിൽ റിയൽ‌മി ഡൈസോ സ്റ്റാർ 500, ഡൈസോ സ്റ്റാർ 300 ഫീച്ചർ ഫോണുകളുടെ വില\nറിയൽ‌മി ഡൈസോ സ്റ്റാർ 500, ഡൈസോ സ്റ്റാർ 300 എന്നിവയ്ക്ക് യഥാക്രമം 1,799 രൂപയും 1,299 രൂപയുമാണ് വില വരുന്നത്. രണ്ട് ഫീച്ചർ ഫോണുകളും ഇപ്പോൾ ഫ്ലിപ്പ്കാർട്ടിൽ നിന്ന് വാങ്ങാൻ ലഭ്യമാണ്. രണ്ട് ഫോണുകളിലും നിങ്ങൾക്ക് ഒരു അനവധി ബാങ്ക് ഓഫറുകൾ ലഭ്യമാണ്. അതിനാൽ നിങ്ങൾക്ക് ഡിസ്‌കൗണ്ട് ലഭിക്കുന്നതിന് ഇവ പ്രയോജനപ്പെടുത്താം.\nഇവ ഫീച്ചർ ഫോണുകളായതിനാൽ ഈ രണ്ട് ഫോണുകലക്കും ധാരാളം സവിശേഷതകൾ ഉണ്ടാകില്ലെന്നറിയാം. റിയൽ‌മിയുടെ ഡൈസോ കായോസിൽ പ്രവർത്തിക്കില്ല, അല്ലാത്തപക്ഷം വാട്ട്‌സ്ആപ്പ്, ജി-മെയിൽ, യൂട്യൂബ് എന്നിവയ്‌ക്കായുള്ള സപ്പോർട്ട് ഉണ്ടായിരിക്കും. എന്നാൽ ഇപ്പോൾ, സവിശേഷതകളിൽ ഡൈസോ സ്റ്റാർ 500 ലെ 2.8 ഇഞ്ച് നോൺ-ടച്ച്സ്ക്രീൻ കളർ ഡിസ്പ്ലേ, ടച്ച് സപ്പോർട്ട് ഇല്ലാതെ ഡൈസോ സ്റ്റാർ 300 ൽ 1.77 ഇഞ്ച് കളർ ഡിസ്പ്ലേ എന്നിവ ഉൾപ്പെടുന്നു. ഡൈസോ സ്റ്റാർ 500 ഒരു ബ്ലോക്ക് പോലുള്ള രൂപകൽപ്പന പിന്തുടരുന്നു. മറുവശത്ത്, ഡൈസോ സ്റ്റാർ 300 ന് വളഞ്ഞ കോണുകളുള്ള ഒരു കാൻഡിബാർ ഡിസൈനുണ്ട്. രണ്ട് ഫീച്ചർ ഫോണുകളിലും പിന്നിൽ വിജിഎ (0.3 മെഗാപിക്സൽ) ക്യാമറയും എൽഇഡി ഫ്ലാഷ്‌ലൈറ്റും ഉണ്ട്. ഫോണുകളിൽ 32 എംബി റാമും 32 എംബി ഇന്റേണൽ സ്റ്റോറേജുമുണ്ട്. നിങ്ങൾക്ക് ഇവയിൽ 64 ജിബി വരെ മൈക്രോ എസ്ഡി കാർഡ് ഉൾപ്പെടുത്തുവാൻ കഴിയും.\nഡൈസോ സ്റ്റാർ 500 ഫോണിൽ ഹിന്ദി, ഗുജറാത്തി, തമിഴ്, കന്നഡ, തെലുങ്ക് തുടങ്ങിയ ഇന്ത്യൻ ഭാഷകൾ ലഭ്യമാണ്. അതേസമയം, ഡൈസോ സ്റ്റാർ പഞ്ചാബിയെയും ബംഗാളിയെയും സപ്പോർട്ട് ചെയ്യുന്നുണ്ട്. രണ്ട് ഫോണുകളും ഇംഗ്ലീഷിനെയും സപ്പോർട്ട് ചെയ്യുന്നു. രണ്ട് ഫീച്ചർ ഫോണുകളിലും എഫ്എം റേഡിയോ, ബ്ലൂടൂത്ത്, വോയ്‌സ് റെക്കോർഡർ, ഫയൽ മാനേജർ, മ്യൂസിക് പ്ലെയർ, അലാറം എന്നിവയ്ക്കുള്ള സപ്പോർട്ടുണ്ട്. 3.5 എംഎം ഹെഡ്‌ഫോൺ ജാക്കും മൈക്രോ-യുഎസ്ബി പോർട്ടും ഉണ്ട്. ഡിസോ സ്റ്റാർ 500 ന് 1900 എംഎഎച്ച് ബാറ്ററിയും ഡിസോ സ്റ്റാർ 300 ന് 2550 എംഎഎച്ച് ബാറ്ററിയുമുണ്ട്.\nIThe Dizo Star 300 and Dizo Star 500 feature phones were released. Both versions come in three color options and one configuration. The Dizo Star 300 and Dizo Star 500 have small displays andaphysical keyboard, as is common of feature phones.


Semi Codica in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Semi Codica upayogangal, dossge, parswafalangal, prayojanangal, prathipravarthanangal, munnariyippu\nSemi Codica വിലയും പാക്ക് സൈസും - Semi Codica Price and Pack Size in Malayalam - Semi Codica vilayum pack saisum\nSemi Codica വിവരങ്ങൾ\nSemi Codica നേട്ടങ്ങളും ഉപയോഗങ്ങളും- Semi Codica Benefits & Uses in Malayalam- Semi Codica nettangalum upayogangalum\nSemi Codica ഡോസേജും കഴിക്കേണ്ട വിധവും- Semi Codica Dosage & How to Take in Malayalam - Semi Codica dosagum kazhikkenda vidavum\nSemi Codica പാർശ്വഫലങ്ങൾ- Semi Codica Side Effects in Malayalam- Semi Codica paarswafalangal\nSemi Codica ബന്ധപ്പെട്ട മുന്നറിയിപ്പുകൾ- Semi Codica Related Warnings in Malayalam- Semi Codica bandhappeṭṭa munnaṟiyippukaḷ\nSemi Codica-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Semi Codica with Other Drugs in Malayalam- Semi Codica-nu marunnukaḷumāyulla theevra pravarthanam\nSemi Codica വൈരുദ്ധ്യങ്ങൾ- Semi Codica Contraindications in Malayalam- Semi Codica vairudyangal\nSemi Codica സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Semi Codica in Malayalam- Semi Codica sambandhichu pothuveyulla chodyangal\nSemi Codica ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Semi Codica Interactions with Food and Alcohol in Malayalam- Semi Codica bhakshnavum madyavumaayulla prathipravarthanangal\nSemi Codica നേട്ടങ്ങളും ഉപയോഗങ്ങളും - Semi Codica Benefits & Uses in Malayalam - Semi Codica nettangalum upayogangalum\nSemi Codica പിൻവരുന്നവ ചികിത്സിക്കാൻ ഉപയോഗിക്കുന്നു\nSemi Codica ഡോസേജും കഴിക്കേണ്ട വിധവും - Semi Codica Dosage & How to Take in Malayalam - Semi Codica dosagum kazhikkenda vidavum\nSemi Codica-ന്റെ ചേരുവകൾ - Semi Codica Active Ingredients in Malayalam - Semi Codica-nte cheruvakal\nSemi Codica പാർശ്വഫലങ്ങൾ - Semi Codica Side Effects in Malayalam - Semi Codica paarswafalangal\nSemi Codica ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nSemi Codica ബന്ധപ്പെട്ട മുന്നറിയിപ്പുകൾ - Semi Codica Related Warnings in Malayalam - Semi Codica bandhappeṭṭa munnaṟiyippukaḷ\nSemi Codica-ന്റെ ഉപയോഗം ഗർഭിണികൾക്കു സുരക്ഷിതമാണോ?\nSemi Codica കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nSemi Codica-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകൾക്ക് Semi Codica കഴിച്ചശേഷം ഗുരുതരമായ അനന്തരഫലങ്ങൾ ഉണ്ടായേക്കാം. അതിനാൽ, ഡോക്ടറെ കാണുന്നതിന് മുമ്പ് ഈ മരുന്ന് കഴിക്കരുത്. അല്ലാത്തപക്ഷം അത് നിങ്ങൾക്ക് അപകടം ചെയ്തേക്കാം.\nSemi Codica വൃക്കകളെ എങ്ങനെയാണ് ബാധിക്കുന്നത്?\nSemi Codica-ന് നിങ്ങളുടെ വൃക്ക-ത്തെ വളരെ ഹാനികരമായി ബാധിച്ചേക്കാം. അതുകൊണ്ട് ആദ്യം ഡോക്ടറുടെ ഉപദേശം തേടാതെ അത് കഴിക്കരുത്.\nSemi Codica കരളിനെ എങ്ങനെ ബാധിക്കുന്നു?\nകരൾ Semi Codica ഹാനികരമായി ബാധിച്ചേക്കാം. അതിനാൽ ഡോക്ടറുടെ ഉപദേശമില്ലാതെ അത് ഉപയോഗിക്കുന്നത് സുരക്ഷിതമല്ല.\nSemi Codica ഹൃദയത്തെ എങ്ങനെ ബാധിക്കുന്നു?\nSemi Codica-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nSemi Codica-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Semi Codica with Other Drugs in Malayalam - Semi Codica-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Semi Codica പിൻവരുന്ന മരുന്നുകളോടൊപ്പം ഉപയോഗിക്കരുത് -\nSemi Codica വൈരുദ്ധ്യങ്ങൾ - Semi Codica Contraindications in Malayalam - Semi Codica vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Semi Codica കഴിക്കരുത് -നിങ്ങളോട്\nSemi Codica സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Semi Codica in Malayalam - Semi Codica sambandhichu pothuveyulla chodyangal\nSemi Codica ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Semi Codica ആസക്തി ഉളവാക്കുന്നതല്ല.\nഅതെ, Semi Codica കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, എന്നാൽ Semi Codica ഡോക്ടറുടെ ഉപദേശപ്രകാരം മാത്രം കഴിക്കുക.\nSemi Codica കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nSemi Codica ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Semi Codica Interactions with Food and Alcohol in Malayalam - Semi Codica bhakshnavum madyavumaayulla prathipravarthanangal\nആഹാരവും Semi Codica-ഉം തമ്മിലുള്ള പ്രതിപ്രവർത്തനം\nഭക്ഷണസാധനങ്ങൾ Semi Codica-വുമായി പ്രതിപ്രവർത്തിക്കുന്നതു സംബന്ധിച്ചുള്ള വിവരങ്ങൾ ലഭ്യമല്ല. ഇതിൽ ഗവേഷണം നടക്കാത്തതാണ് കാരണം.\nമദ്യവും Semi Codica-ഉം തമ്മിലുള്ള പ്രതിപ്രവർത്തനം\nമദ്യവും Semi Codica-ഉം ഒരുമിച്ചു കഴിക്കുന്നതുകൊണ്ട് നിങ്ങളുടെ ആരോഗ്യത്തിന് ഗുരുതരമായ പ്രത്യാഘാതങ്ങൾ ഉണ്ടാകാം.\nSemi Codica ന് പകരമുള്ള മറ്റു മരുന്നുകൾ എല്ലാം കാണുക - Substitutes for Semi Codica in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Semi Codica കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Semi Codica കഴിച്ചുവോ ?\nനിങ്ങൾ എത്രമാത്രം Semi Codica ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Semi Codica കഴിച്ചത്?\nനിങ്ങൾ എപ്പോഴാണ് Semi Codica ഉപയോഗിക്കുന്നത് ?


Hasin Jahan demands Rs 15 lakhamonth from Mohammed Shami | മാസം തോറും പത്ത് ലക്ഷം വേണം! ഷമിയെ വിടാതെ പുതിയ നീക്കവുമായി ഹസിൻ ജഹാൻ! - Malayalam Oneindia\nUpdated: Wed, Apr 11, 2018, 16:47 [IST]\nകൊല്‍ക്കത്ത: ഇന്ത്യന് ക്രിക്കറ്റ് താരം മുഹമ്മദ് ഷമിയും ഭാര്യ ഹസിന് ജഹാനും തമ്മിലുള്ള പോരടിക്കല് ഇതുവരെയും ഒരു അന്ത്യത്തിലെത്തിയിട്ടില്ല. കുടുംബ വഴക്കായി തുടങ്ങിയ പ്രശ്‌നം മുഹമ്മദ് ഷമിയുടെ ക്രിക്കറ്റ് കരിയറിനെ തന്നെ അപകടത്തിലാക്കുന്ന തലത്തിലേക്ക് വളര്‍ന്നിരുന്നു. എന്നാല് ബിസിസിഐ മുഹമ്മദ് ഷമിക്ക് ക്ലീന് ചിറ്റ് നല്‍കിയതോടെ ക്രിക്കറ്റിലെ താരത്തിന്റെ ഭാവി പരിക്കേല്‍ക്കാതെ രക്ഷപ്പെട്ടു.\nഎന്നാല് കുടുംബ ജീവിതത്തിലെ പ്രശ്‌നങ്ങള് വീണ്ടും രൂക്ഷമായ ഘട്ടത്തിലേക്ക് നീങ്ങുകയാണ്. ഷമിക്കെതിരെ പശ്ചിമ ബംഗാളിലെ സൗത്ത് 24 പര്‍ഗാനാസ് ജില്ലയിലെ കോടതിയില് ഹസിന് ജഹാന് കഴിഞ്ഞ ദിവസം കേസ് കൊടുത്തിരുന്നു. പിന്നാലെ വന് തുക ജീവനാംശമായും ഹസിന് ആവശ്യപ്പെട്ടിരിക്കുകയാണ്.\n15 ലക്ഷം വേണം\nമുഹമ്മദ് ഷമിക്ക് പാകിസ്താനിലേയും ദുബായിലേയും സൗത്ത് ആഫ്രിക്കയിലേയും പല സ്ത്രീകളുമായും അവിഹിത ബന്ധമുണ്ടെന്ന് ആരോപിച്ച് ഹസിന് ജഹാന് രംഗത്ത് വന്നതോടെയാണ് വിവാദങ്ങളുടെ തുടക്കം. ഒത്തുതീര്‍പ്പിനുള്ള ശ്രമങ്ങളെല്ലാം പരാജയപ്പെട്ടതോടെ ഇരുവരും പരസ്യമായിത്തന്നെ പോരടിക്കാനും തുടങ്ങി. മുഹമ്മദ് ഷമിക്കെതിരെ അലിപൂര് കോടതിയില് നല്‍കിയിരിക്കുന്ന പരാതി പ്രകാരം ഹസിന് ജഹാന് ജീവനാംശമായി ആവശ്യപ്പെടുന്നത് പതിനഞ്ച് ലക്ഷം രൂപയാണ്. ഒരു വർഷം ഷമി ക്രിക്കറ്റിൽ നിന്ന് നൂറ് കോടി ഉണ്ടാക്കുന്നുവെന്നും അതിനാൽ മാസം തോറും ഇത്രയും തുക നൽകണം എന്നുമാണ് ഹസിന് ആവശ്യപ്പെട്ടിരിക്കുന്നത്.\nഷമിക്ക് കോടികൾ സമ്പാദ്യം\nമാസംതോറുമുള്ള പണത്തിന് പുറമേ അപ്പാര്‍ട്ട്‌മെന്റും മകളായ ഐറയേയും തനിക്ക് തരണമെന്നും ഹസിന് ജഹാന് ആവശ്യപ്പെടുന്നു. തന്റെ കുടുംബത്തെ പുലര്‍ത്തുന്നതിന് വേണ്ടി പത്ത് ലക്ഷവും മകളുടെ ചെലവുകള്‍ക്ക് വേണ്ടി അഞ്ച് ലക്ഷവും എന്നതാണ് ഹസിന് മുന്നോട്ട് വെയ്ക്കുന്ന ആവശ്യം. ക്രിക്കറ്റില് നിന്നും ഷമി കോടികള് സമ്പാദിക്കുന്നത് കൊണ്ട് മാസം തോറും ഇത്രയും പണം തരാന് ബുദ്ധിമുട്ടുണ്ടാകില്ല എന്ന് ഹസിന്റെ അഭിഭാഷകന് പരാതിക്കൊപ്പം കോടതിയെ അറിയിച്ചു. വര്‍ഷത്തില് നൂറ് കോടിയെങ്കിലും സമ്പാദിക്കുന്ന ഷമിക്ക് പത്ത് ലക്ഷമെന്നത് വളരെ ചെറിയ തുകയാണെന്നും ഹസിന് പറയുന്നു.\nഭാര്യയേയും മകളേയും സംരക്ഷിക്കണം\nഭാര്യയേയും മകളേയും സംരക്ഷിക്കുക എന്നത് ഷമിയുടെ കടമയാണ്. അതുകൊണ്ട് ആവശ്യപ്പെട്ട തുക മാസംതോറും നല്‍കണം. യാദവ്പൂരിലെ അപ്പാര്‍ട്ട്‌മെന്റില് നിന്നും ഹസിനെ പുറത്താക്കരുതെന്നും കോടതിയില് സമര്‍പ്പിച്ചിരിക്കുന്ന ഹര്‍ജിയില് ആവശ്യപ്പെടുന്നു. ഗാര്‍ഹിക പീഡന നിരോധന നിയമപ്രകാരമെടുത്തിരിക്കുന്ന കേസില് പതിനഞ്ച് ദിവസത്തിനകം കോടതിയില് ഹാജരാകാന് ഷമിയോടും ആരോപണ വിധേയരായ കുടുംബാംഗങ്ങളോടും കോടതി ആവശ്യപ്പെട്ടിട്ടുണ്ട്. മെയ് നാലിന് കോടതി കേസ് വീണ്ടും പരിഗണിക്കും. ഇക്കഴിഞ്ഞ മാര്‍ച്ച് 8നാണ് ഹസിന് ജഹാന് ഭര്‍ത്താവിനും കുടുംബത്തിനും എതിരെ പരാതി നല്‍കിയത്.\nഷമിയെ കൂടാതെ അമ്മ അന്‍ശുമാന് അരേ ബീഗം, സഹോദരി സബീനാ അഞ്ജും, സഹോദരന് മുഹമ്മദ് ഹസീബ് അഹമ്മദ്, ഇയാളുടെ ഭാര്യ ഷമ പര്‍വീണ് എന്നിവരാണ് കേസിലെ പ്രതികള്. അഡീഷണല് ജുഡീഷ്യല് മജിസ്‌ട്രേറ്റ് കോടതിയെ ആണ് പരാതിയുമായി സമീപിച്ചത് എങ്കിലും മൂന്നാം ക്ലാസ് ജുഡീഷ്യല് മജിസ്‌ട്രേറ്റ് കോടതിയിലേക്ക് കേസ് മാറ്റുകയായിരുന്നു. വേഗത്തില് വിചാരണ നടക്കുന്നതിന് വേണ്ടിയാണ് ഇതെന്ന് ഹസിന് ജഹാന്റെ അഭിഭാഷകന് സക്കീര് ഹുസൈന് ടൈംസ് ഓഫ് ഇന്ത്യയ്ക്ക് നല്‍കിയ പ്രതികരണത്തില് വ്യക്തമാക്കി. ഹസിന് നല്‍കിയ പരാതി പ്രകാരമാണ് ഷമി അടക്കമുള്ളവര്‍ക്ക് കോടതി ഹാജാരാകാന് ആവശ്യപ്പെട്ടുകൊണ്ടുള്ള നോട്ടീസ് അയച്ചിരിക്കുന്നത്.\nഹസിന് നേരത്തെ കൊല്‍ക്കത്ത പോലീസില് നല്‍കിയ പരാതിയില് അന്വേഷണം പുരോഗമിക്കുകയാണ്. ഷമിയുടെ നാടായ അംറോഹയിലെത്തി പോലീസ് ഉദ്യോഗസ്ഥര് ബന്ധുക്കളില് നിന്നും അയല്‍ക്കാരില് നിന്നും വിവരങ്ങള് ശേഖരിച്ചിട്ടുണ്ട്. എന്നാല് ഷമിയെ കാണാനോ മൊഴി രേഖപ്പെടുത്താനോ പോലീസിന് സാധിച്ചിട്ടില്ല. ഐപിഎല്ലില് ഡെല്‍ഹി ഡെയര് ഡെവിള്‍സ് താരമായ മുഹമ്മദ് ഷമി ഇപ്പോള് ടീമിനൊപ്പമാണ് ഉള്ളത്. കോടതിയില് നല്‍കിയ പരാതിയും പോലീസില് നല്‍കിയ പരാതിയും വ്യത്യസ്തമാണെന്ന് സക്കീര് ഹുസൈന് പറയുന്നു. ഷമിക്കെതിരെ പരാതി ഉന്നയിച്ചതിന് ശേഷം ഒരു ചില്ലി്ക്കാശ് പോലും ഹസിന് ഭര്‍ത്താവില് നിന്ന് ലഭിച്ചിട്ടില്ലെന്ന് സക്കീര് ഹുസൈന് പറയുന്നു.\nആ ചെക്ക് മടങ്ങിപ്പോയി\nഷമി ഹസിന് ജഹാന് ഒരു ലക്ഷം രൂപയുടെ ചെക്ക് നല്‍കിയിരുന്നുവെങ്കിലും അതില് നിന്നും പണമെടുക്കാന് സാധിച്ചിട്ടില്ല. ഇപ്പോള് ജീവിതച്ചെലവിന് വകയില്ലാതിരിക്കുകയാണ് ഹസിനെന്നും സക്കീര് ഹുസൈന് പറയുന്നു. താന് എല്ലാ അറ്റവും മുട്ടി നില്‍ക്കുകയാണെന്ന് ഹസിന് പറയുന്നു. ഷമിയെ കാണാനായി താന് ദില്ലിയില് പോയിരുന്നു. ഏഴ് ദിവസത്തോളം ദില്ലിയില് തങ്ങി. തന്നോട് ഷമി പെരുമാറിയ വിധം തനിക്കൊരിക്കലും മറക്കാന് സാധിക്കില്ലെന്ന് ഹസിന് പറയുന്നു. ഒരു തവണ മാത്രമാണ് ഷമി മകളെ കണ്ടത് പോലും. തങ്ങളുടെ കാര്യത്തില് ഷമി യാതൊരു വിധത്തിലുള്ള ഉത്തരവാദിത്തവും കാണിക്കാത്തത് കൊണ്ടാണ് ജീവിതച്ചെലവിനുള്ള പണം നല്‍കണമെന്ന് ആവശ്യപ്പെടുന്നതെന്നും ഹസിന് പറയുന്നു.\nവിവാദങ്ങള്‍ക്കിടെ കാറപടകത്തില് പരിക്കേറ്റ് ആശുപത്രിയില് കഴിഞ്ഞപ്പോള് ഹസിന് ഷമിയെ കാണാന് ചെന്നിരുന്നുവെങ്കിലും ഷമി കാണാന് കൂട്ടാക്കിയിരുന്നില്ല. ഹസിന് നേര്‍ക്ക് മുഖം തിരിച്ച ഷമി കോടതിയില് വെച്ച് കണ്ടുകൊള്ളാം എന്ന് ഭീഷണിപ്പെടുത്തുകയും ചെയ്തിരുന്നു. അതിനിടെ വിവാഹവാര്‍ഷികത്തിന് ഭാര്യയ്ക്ക് ഷമി ട്വിറ്ററിലയച്ച സന്ദേശവും ആരാധകര്‍ക്കിടയില് ചര്‍ച്ചയായിട്ടുണ്ട്. ഒരു കേക്കിന്റെ ചിത്രമാണ് ഷമി പോസ്റ്റ് ചെയ്തിരിക്കുന്നത്. എന്റെ ബെബോയ്ക്ക് നാലാം വിവാഹ വാര്‍ഷിക കേക്ക്, മിസ്സ് യൂ എന്നാണ് ഷമി പോസ്റ്റ് ചെയ്തിട്ടുള്ളത്. ഇവര്‍ക്കിടയില് മഞ്ഞുരുകുമോ എന്നാണ് ആരാധകര് ഉറ്റുനോക്കുന്നത്.\nഅതേസമയം മകളെ ഓര്‍ത്താണ് ഷമി ഇത് ചെയ്യുന്നത് എന്നാണ് ഒരു വിഭാഗം ആരാധകരുടെ അഭിപ്രായം. ഐപിഎല് കളിക്കുന്ന താരത്തിനെതിരെ വിവാദങ്ങളുടെ പശ്ചാത്തലത്തില് ആരാധകരുടെ അനിഷ്ടം നിലനില്‍ക്കുന്നുണ്ട്. ഷമിയെ ഐപിഎല് കളിക്കുന്നതില് നിന്നും വിലക്കണം എന്നാവശ്യപ്പെട്ട് ഡെല്‍ഹി ഡെയര് ഡെവിള്‍സ് സിഇഒ ഹേമന്ദ് ദുവയെ ഹസിന് കണ്ടിരുന്നു. എന്നാല് ഷമിയുടെ കുടുംബ പ്രശ്‌നങ്ങള് കളിയുമായി കൂട്ടിക്കുഴക്കേണ്ടതില്ല എന്ന നിലപാടിലാണ് ഡെല്‍ഹി ഡെയര് ഡെവിള്‍സ് അധികൃതര്. ഷമിക്കെതിരെ ഒത്തുകളി ഉള്‍പ്പെടെ ഉള്ള ആരോപണങ്ങളാണ് ഹസിന് ജഹാന് ഉന്നയിച്ചിരുന്നത്.\nപാകിസ്താന് സ്വദേശിയായ അലിഷ്ബ എന്ന യുവതിയില് നിന്നും ഷമി പണം വാങ്ങിയെന്നും ക്രിക്കറ്റില് രാജ്യത്തെ ഒറ്റുകൊടുത്തുവെന്നും ഹസിന് മാധ്യമങ്ങള്‍ക്ക് മുന്നില് ആരോപിക്കുകയുണ്ടായി. ഈ ആരോപണത്തിന്റെ അടിസ്ഥാനത്തില് ഷമിയുടെ വേതനക്കരാര് ബിസിസിഐ റദ്ദാക്കിയിരുന്നു. ഹസിന്റെ ആരോപണം ബിസിസിഐ അന്വേഷണവിധേയമാക്കിയെങ്കിലും കഴമ്പില്ലെന്ന് കണ്ടെത്തിയിരുന്നു. ഇതോടെ അപകടത്തിലായ ഷമിയുടെ കരിയര് വീണ്ടും സാധാരണ നിലയില് ആവുകയും ചെയ്തു. താരം ഐപിഎല് ടീമിനൊപ്പം ചേര്‍ന്ന് കളി തുടങ്ങുകയും ചെയ്തപ്പോഴാണ് ഹസിന് പുതിയ നീക്കവുമായി രംഗത്ത് വന്നിരിക്കുന്നത്.\nനാണം കെടുത്തിയ ആരോപണങ്ങൾ\nഹസിന് ജഹാന് ഉന്നയിച്ച അവിഹിത ബന്ധം ഉള്‍പ്പെടെയുള്ള ആരോപണങ്ങള് ഷമിയെ കുറച്ചൊന്നുമല്ല നാണം കെടുത്തിയിട്ടുള്ളത്. ഫേസ്ബുക്കിലാണ് ഷമിക്കെതിരെ ആരോപണം ഉന്നയിച്ച് ഹസിന് ജഹാന് ആദ്യം രംഗത്ത് വന്നത്. ഷമിക്ക് അവിഹിത ബന്ധങ്ങളുണ്ട് എന്ന് ആരോപിച്ച് കൊണ്ട് ചില ഫേസ്ബുക്ക് ചാറ്റുകളുടെ സ്‌ക്രീന്‍ഷോട്ടുകളും ചിത്രങ്ങളുമാണ് ഹസിന് പുറത്ത് വിട്ടത്. എന്നാല് തൊട്ടുപിന്നാലെ തന്നെ ഇവ ഹസിന് പിന്‍വലിച്ചു. പിന്നീട് മാധ്യമങ്ങള്‍ക്ക് മുന്നിലെത്തിയ ഹസിന് ജഹാന് കൂടുതല് കടുത്ത ആരോപണങ്ങള് ഷമിക്കും കുടുംബാംഗങ്ങള്‍ക്കും എതിരെ ഉന്നയിച്ചു. ഷമിയും കുടുംബത്തിലുള്ളവരും ചേര്‍ന്ന് തന്നെ മാനസികമായും ശാരീരികമായും വര്‍ഷങ്ങളായി ഉപദ്രവിക്കുന്നുവെന്നാണ് ഹസിന് പരാതിപ്പെട്ടത്.\nഅത് മാത്രമല്ല ഷമിയുടെ സഹോദരനൊപ്പം കിടക്ക പങ്കിടാന് തന്നെ നിര്‍ബന്ധിച്ചുവെന്നും ഹസിന് ആരോപിക്കുകയുണ്ടായി. മാത്രമല്ല ഹസിനെ കൊലപ്പെടുത്താന് സഹോദരനൊട് ഷമി ആവശ്യപ്പെട്ടുവെന്നും ആരോപണമുണ്ടായി. ഇക്കാര്യങ്ങളെല്ലാം കൊല്‍ക്കത്ത പോലീസിന് നല്‍കിയ പരാതിയില് ഹസിന് പറയുന്നുണ്ട്. കൊലപാതക ശ്രമം, ഗാര്‍ഹിക പീഡനം, ബലാത്സംഗം തുടങ്ങിയ ഗുരുതരമായ വകുപ്പുകളാണ് ഹസിന്റെ പരാതിയില് ഷമിക്കെതിരെ പോലീസ് ചുമത്തിയിരിക്കുന്നത്. ഷമിക്കെതിരായ അന്വേഷണം കാര്യക്ഷമമായി പുരോഗമിക്കുകയാണ് എന്ന് കൊല്‍ക്കത്ത പോലീസ് പറയുന്നു. ഹസിന് ഉന്നയിച്ച ആരോപണങ്ങളെല്ലാം ഷമി നേരത്തെ തന്നെ നിഷേധിച്ചിട്ടുണ്ട്. തന്റെ കരിയർ തകർക്കാനുള്ള ഗൂഢാലോചനയാണ് ഇതെന്നാണ് ഷമിയുടെ വാദം.


സെൻട്രൽ യൂണിവേഴ്സിറ്റി ഓഫ് കേരള: കാമ്പസ് ജീവിതവും സംഘപരിവാർ ഫാസിസവും | Utharakalam\nഅഭിനന്ദ് കിഷോർ July 18, 2018\nഅക്കാദമിക ഇടങ്ങളിൽ അടിച്ചൊതുക്കി മാത്രമല്ല ആർ.എസ്.എസിന്‍റെ ആധിപത്യം ഉണ്ടാക്കാൻ ശ്രമിക്കുന്നത്; കാരണം കാണിക്കൽ നോട്ടിസിലൂടെയും, അന്വേഷണം പോലും നടത്താതെയുള്ള ഡിസ്മിസലിലൂടെയും, കൂടുതൽ ക്യാമറാ നിരീക്ഷണത്തിലൂടെയും, അറ്റൻഡൻസ് നിർബന്ധമാക്കിയും, സ്കോളർഷിപ്പ്,ഫെലൊഷിപ്പ് എന്നിവ നിർത്തലാക്കിയും, സംവരണ സീറ്റ് ഫിൽ ചെയ്യാതെയും ഒക്കെയാണ്. കാസർഗോഡ് സ്ഥിതി ചെയ്യുന്ന സെൻട്രൽ യൂണിവേഴ്സിറ്റി ഓഫ് കേരളയിലും ഈ ബ്രാഹ്മണിക്കൽ ആണത്താധികാരത്തിന്റെ സൂക്ഷ്മ പ്രയോഗം കാണാം. ജാതി-വർഗ മേൽക്കൊയ്മയുടെ എല്ലാത്തരം പ്രയോഗവും എല്ലായിടത്തുമെന്നപോലെ സി.യു.കെയിലും പ്രകടമാണ്.\nജാതി വ്യവസ്ഥയിൽ നിർമ്മിക്കപ്പെട്ട ഇന്ത്യൻ സമൂഹത്തിൽ എല്ലാ സ്ഥാപനങ്ങളിലും ആ ബോധത്തിന്റെ ശരീരഭാഷ പ്രകടമാകും, ജനാധിപത്യ രീതിയിലുള്ള ഇടപെടലുകൾ കുറയും, ശാരീരികവും മാനസികവുമായ അക്രമങ്ങൾ കൂടും. ബിജെപി അധികാരത്തിലെത്തി ആർ.എസ്.എസ് പോലൊരു ഫാസിസ്റ്റ് സംഘടനയ്ക്ക് പ്രവർത്തിക്കാനുള്ള ലെജിറ്റിമസി കിട്ടുമ്പോൾ അക്രമങ്ങൾ തീവ്രമാകും. എതിർക്കപ്പെടാൻ സാധ്യതയുണ്ടെന്ന് തോന്നുന്നതിനെ പോലും ഇല്ലായ്മ ചെയ്യും, മുളയിലെ നുളളിയെറിയും. അക്കാദമിക ഇടങ്ങളിൽ അടിച്ചൊതുക്കി മാത്രമല്ല ആർ.എസ്.എസിന്‍റെ ആധിപത്യം ഉണ്ടാക്കാൻ ശ്രമിക്കുന്നത്, മറിച്ച് പല രീതിയിലാണ്. ഷോ കോസ് നോട്ടീസിലൂടെയും, അന്വേഷണം പോലും നടത്താതെയുള്ള ഡിസ്മിസലിലൂടെയും, കൂടുതൽ ക്യാമറാ നിരീക്ഷണത്തിലൂടെയും, അറ്റൻഡൻസ് നിർബന്ധമാക്കിയും, സ്കോളർഷിപ്പ്/ഫെലൊഷിപ്പ് നിർത്തലാക്കിയും, സംവരണ സീറ്റ് നിറക്കാതെയും നടത്തുന്ന വിദ്യാർഥി ദ്രോഹ നടപടികൾ ഇതിനുദാഹരണങ്ങളാണ്. അത്തരത്തിൽ വിദ്യാർഥികളുടെ ഓരോ അനക്കവും നിരീക്ഷിക്കപ്പെടുകയും നിയന്ത്രിക്കപ്പെടുകയും ചെയ്യുന്നു.\nസെൻട്രൽ യൂണിവേഴ്സിറ്റി ഓഫ് കേരളയിൽ സംഭവിക്കുന്നത്\nകാസർഗോഡ് സ്ഥിതി ചെയ്യുന്ന സെൻട്രൽ യൂണിവേഴ്സിറ്റി ഓഫ് കേരളയിലും ബ്രാഹ്മണിക്കൽ ആണത്താധികാരത്തിന്റെ സൂക്ഷ്മ പ്രയോഗം കാണാം. ജാതിയും വർഗവും ഉൾപ്പെടെയുള്ള മേൽക്കൊയ്മയുടെ എല്ലാത്തരം പ്രയോഗവും എല്ലായിടത്തുമെന്നപോലെ സി.യു.കെ-യിലും പ്രകടമാണ്.\nതനിക്കെതിരെയുള്ള പരാതികളെന്തെന്ന് പോലും അറിയാതെ, അന്വേഷണ റിപ്പോര്‍ട്ട് നൽകാതെ അന്നപൂർണിയെന്ന വിദ്യാർഥിനിയെ ആദ്യം ഹോസ്റ്റലില് നിന്ന് പുറത്താക്കി, പിന്നെ യൂണിവേഴ്സിറ്റിയിൽ നിന്നു തന്നെ പുറത്താക്കി. അഡ്മിഷൻ കിട്ടി ഒരു മാസം കഴിഞ്ഞ് ദലിത് വിദ്യാർഥിയുടെ പി.എച്ച്.ഡി അഡ്മിഷൻ റദ്ദു ചെയ്തു. യോഗത്തില് സംസാരിച്ചതിനു കാരണം കാണിക്കല് നോട്ടീസ് കൊടുത്തു ആറു പി.എച്ച്.ഡിക്കാരുടെ ഹോസ്റ്റൽ അഡ്മിഷൻ ഓർഡർ പിൻവലിച്ചു. അതിലൊരാൾ കശ്മീരിൽ നിന്നുള്ള ഗൗഹർ എന്ന വിദ്യാർഥിയാണ്.\nഇത് വിദ്യാര്‍ഥികളെ മാത്രമല്ല തൊഴിലാളികളെയും ബാധിക്കുന്നു. യൂണിവേഴ്സിറ്റിക്കകത്ത് താമസിച്ചുകൊണ്ടിരുന്ന ദലിത് കോളനിക്കാർക്ക് വീടു വെച്ചുകൊടുത്തത് 2018ൽ മാത്രമാണ്. അനധികൃത നിയമനങ്ങൾ നടത്തി ഔട്ട് സോഴ്സ്ഡ് സ്റ്റാഫുകളുടെ എണ്ണം കൂടിയപ്പോൾ പാചകക്കാരെ പിരിച്ചു വിട്ടു.\nഒരന്വേഷണവും നടത്താതെ അഞ്ചു പേരെ ഹോസ്റ്റലില് നിന്ന് ഡിസ്മിസ് ചെയ്തു. ഹാജര് കുറവാണെന്ന് പറഞ്ഞ്, മെഡിക്കല് സര്‍ട്ടിഫിക്കറ്റ് പോലും വാങ്ങാൻ തയ്യാറാകാതെ മൂന്നു പേരെ പരീക്ഷ എഴുതാൻ അനുവദിച്ചില്ല. അതിലൊരാൾക്ക് സെമസ്റ്റര് ഔട്ട് ആകുന്നതു കൊണ്ട് ജെ.ആര്.എഫ് ഉണ്ടായിരുന്നത് നഷ്ടപ്പെടുകയും ചെയ്യും. ഫേസ്ബുക്ക് പോസ്റ്റിട്ടതിന് വിദ്യാർഥിയെ യൂണിവേഴ്സിറ്റിയിൽ നിന്ന് സസ്പെന്‍ഡ് ചെയ്തു. യൂണിവേഴ്സിറ്റിക്കെതിരെ കേസ് കൊടുത്ത അധ്യാപകൻ ലൈംഗികാരോപണത്താല് പുറത്താക്കപ്പെട്ടു. നേരിട്ടോ/ബോധപൂർവ്വമോ അല്ലാതെയൊ ചോദ്യം ചെയ്താല് പുറത്താക്കപ്പെടുന്ന അവസ്ഥ.\nഫാസിസവും അക്കാദമികരംഗവും: ചില നേർക്കാഴ്ചകൾ\nഅക്കാദമിക രംഗത്ത് ഫാസിസ്റ്റ് ഭരണം പ്രവർത്തനം ശക്തമാക്കുന്നത് ഇത്തരത്തിലൊക്കെയാണ്. 2009 ൽ യൂണിവേഴ്സിറ്റി ആരംഭിച്ചതു തൊട്ടുള്ള പ്രശ്നമാണ് എല്ലാവർക്കും ഹോസ്റ്റൽ സൗകര്യം ലഭിക്കുന്നില്ല എന്നത്. 2017ലും സമരം നടന്നു. ആദ്യ രണ്ടു ദിവസം വിദ്യാര്‍ഥിനികള് മാത്രമടങ്ങുന്ന സമരക്കാര് ലൈബ്രറികൾ കൈയ്യടക്കി അവിടെതന്നെ കിടന്നുറങ്ങി. അടുത്ത ദിവസം ആണ്‍കുട്ടികളും പെണ്‍കുട്ടികളും ഒരുമിച്ച് ലൈബ്രറികൾ കൈയ്യടക്കി. പിന്നെ ഒരാഴ്ച്ചത്തേക്ക് യൂണിവേഴ്സിറ്റി അടച്ചിട്ടപ്പോഴും പി.എച്ച്.ഡി ചെയ്യുന്നവരും മറ്റു വിദ്യാർഥികളും സ്വയം ക്ലാസുകളെടുത്ത് കൊണ്ട് പ്രതിഷേധിക്കുകയും ഒപ്പം പഠനത്തിന്റെ മറ്റു സാധ്യതകൾ പ്രയോഗിക്കുകയും ചെയ്തു. താല്‍കാലികമായ സൗകര്യങ്ങൾ നൽകുമെന്ന തീരുമാനത്തിനുമേൽ സമരം അവസാനിപ്പിച്ചു.\nപിന്നീട് പുരുഷ ഹോസ്റ്റൽ ഗേറ്റ് ഒമ്പത് മണിക്ക് അടയ്ക്കുമെന്ന് ഓർഡർ വന്നപ്പോൾ വിദ്യാർഥികൾ പ്രതിഷേധിക്കുകയും വാർഡൻ സംസാരിക്കാൻ തയ്യാറാവുകയും ചെയ്തു.\nഹോസ്റ്റൽ നിയമങ്ങളെയും നിയന്ത്രണങ്ങളെയും പറ്റി ചർച്ച ചെയ്യാൻ വിളിച്ച യോഗത്തില്, ഹോസ്റ്റൽ നിയമങ്ങൾക്കെതിരെ സംസാരിച്ചു എന്ന കാരണം പറഞ്ഞ് നാലു പേർക്ക് കാരണം കാണിക്കല് നോട്ടിസ് അയക്കുകയും, ഒന്നാം വർഷ എം.എ വിദ്യാർഥിനിയായിരുന്ന അന്നപൂർണിയെ കാരണമൊന്നും പറയാതെ ഹോസ്റ്റലിൽ നിന്ന് സസ്പെൻഡ് ചെയ്യുകയുമുണ്ടായി. കിടക്കാനൊന്നും സ്ഥലമില്ലാതിരുന്നപ്പോൾ DSW-വിനെ (ഡീൻ ഓഫ് സ്റ്റുഡന്റ് വെൽഫയർ) വിളിക്കാൻ ശ്രമിച്ചെങ്കിലും അയാൾ ഫോണെടുത്തില്ല. പിന്നെ വി.സിയെ വിളിച്ച് സംസാരിച്ച് വീണ്ടും DSW-വിനെ വിളിച്ചപ്പോൾ അന്നൊരു രാത്രി ഹോസ്റ്റലിൽ കയറാൻ അനുമതി നല്‍കപ്പെട്ടു. അടുത്ത ദിവസം രാത്രി 10 മണിക്ക് അവൾ കാമ്പസിലേക്ക് കയറാൻ ശ്രമിച്ചപ്പോൾ “നിന്നെ കയറ്റരുതെന്ന് രജിസ്ട്രാർ പറഞ്ഞിട്ടുണ്ട്” എന്നാണ് ഗേറ്റില് നിന്ന സെക്യൂരിറ്റി പറഞ്ഞത്. അത് ധിക്കരിച്ച് കാമ്പസിൽ കയറി ഹാളിൽ കിടന്നുറങ്ങാൻ അവൾ തീരുമാനിച്ചു. വനിതാ ഹോസ്റ്റലിലെ കർഫ്യു 8:30 ആയതുകൊണ്ട് സ്ത്രീകളാരും അവിടെ ഉണ്ടായിരുന്നില്ല. കുറച്ച് കഴിഞ്ഞപ്പോൾ പോലീസ് വന്നു. വിദ്യാര്‍ഥികളില് ചിലര് അവളുടെ കൂടെ ഉണ്ടായിരുന്നു. പോലീസ് വന്ന് സ്ത്രീകളുടെ ഹോമിൽ കിടക്കാനവളോട് പറഞ്ഞു. അതിനും തയ്യാറാവാതെ അവളവിടെ തന്നെ കിടന്നു.\nഉറങ്ങികൊണ്ടിരിക്കെ ആരോ ഒരാൾ അവളുടെ ഫോട്ടോയെടുത്തുവെന്ന് കൂടെയുണ്ടായ കൂട്ടുകാരി രാവിലെ പറഞ്ഞപ്പോൾ, കാര്യം ചോദിക്കാൻ അയാളുടെ അടുത്തേക്കവൾ പോവുകയും ഫോണ് ഗാലറി കാണിക്കാൻ ആവശ്യപ്പെടുകയും ചെയ്തെങ്കിലും അയാൾ വിസമ്മതിക്കുകയാണുണ്ടായത്. അവൾ പുറകെ പോയി പോക്കറ്റിൽ നിന്ന് ഫോണെടുക്കാൻ ശ്രമിച്ചു. നടന്ന് നടന്ന് അവർ അഡ്മിനിസ്ട്രേറ്റീവ് ബ്ലോക്കിലെത്തി. സെക്യൂരിറ്റികളും മറ്റു സ്റ്റാഫുകളും നോക്കി നിൽക്കെ അവർ തമ്മിൽ കയ്യേറ്റമുണ്ടായി. അവര് അവളെയൊരു മുറിയില് പൂട്ടിയിടാൻ ശ്രമിച്ചു. കുറച്ചു കഴിഞ്ഞപ്പൊള് അയാൾ ഒരു ആംബുലൻസിൽ കയറി പോയി. പോലീസ് വന്ന് പരാതിക്കാരിയെ കാണാതെ നേരെ രജിസ്ട്രാറുടെ മുറിയിൽ പോയപ്പോൾ ഞങ്ങളത് ചോദ്യം ചെയ്തു.\nപോലീസ് പുറത്തിറങ്ങി മാവുങ്കലിൽ പുലിയിറങ്ങിയതും അച്ഛനമ്മമാരെ കുറിച്ചും പെങ്ങളെ കുറിച്ചുമൊക്കെ പറയാൻ തുടങ്ങി. അന്ന സ്റ്റാഫിനെ അക്രമിച്ചു എന്ന പരാതി കിട്ടിയിട്ടുണ്ടെന്നും പറഞ്ഞു.\nചോദ്യം ചെയ്യലും മൊഴിയെടുപ്പുമൊക്കെ കഴിഞ്ഞ് അടുത്ത ദിവസം വി.സിയെ കാണണമെന്ന് ആവശ്യപ്പെട്ട് ഞങ്ങൾ അയാളുടെ മുറിയുടെ മുന്‍പിലിരുന്നു. അദ്ദേഹം ആരെയും കാണാതെ കാറിൽ കയറിയിരുന്ന് വണ്ടി സ്റ്റാർട്ട് ചെയ്തപ്പൊൾ ഓടി ചെന്ന് ഞങ്ങൾ നാലഞ്ചു പേർ കാറിന്റെ മുന്നില് ചെന്നിരുന്ന്, അവളെ കണ്ടിട്ട് പോയാൽ മതിയെന്ന് ആവശ്യപ്പെട്ടു. പോലീസ് വന്ന് മധ്യസ്ഥ വര്‍ത്തമാനം പറയാന് തുടങ്ങി. ചിലർ സൈഡിലിരുന്ന് കരയുകയായിരുന്നു. ചിലർ വെറുതെ നോക്കി നിന്നു. കാറിന്‍റെ മുന്നില് ഇരുന്നവരെ പോലീസ് വലിച്ചു മാറ്റി, മൂന്നു ദിവസം കഴിഞ്ഞ് കാണാമെന്ന് പറഞ്ഞ് വി.സി പോയി. അവൾക്കാണേൽ താമസിക്കാൻ സ്ഥലവുമില്ലായിരുന്നു! അന്വേഷണ റിപ്പോർട്ട് നൽകാതെ, അവൾക്കെതിരെയുള്ള പരാതികൾ കൃത്യമായി പറയാതെ ഇന്നവളെ യൂണിവേഴ്സിറ്റിയിൽ നിന്നും പുറത്താക്കി; അവളൊരു അജെൻഡർ (ഒരു ജെൻഡറിലും ജീവിക്കാത്തയാൾ) ആയതുകൊണ്ട് അധികം വിദ്യാർഥികളും അവളുടെ കൂടെയായിരുന്നില്ല.\nവിദ്യാർഥി യൂണിയൻ ചെയ്തത്\nകഴിഞ്ഞ മാർച്ചിനാണ് എ.എസ്.എ-എസ്.എഫ്.ഐ (ASA-SFI) സഖ്യത്തില് തിരഞ്ഞെടുക്കപ്പെട്ട യൂണിയന്റെ നേതൃത്വത്തിൽ അഡ്മിനിസ്ട്രേഷന്‍റെ വിദ്യാഭ്യാസ വിരുദ്ധ നയങ്ങൾക്കെതിരെ നിരാഹാര സമരം നടക്കുന്നത്. പ്രധാനമായും പാചകക്കാരെ പിരിച്ചുവിടാതിരിക്കുക, പുതിയ ഹോസ്റ്റലുകളുടെ നിർമ്മാണം ഉടൻ ആരംഭിക്കുക, നാലു വർഷം കഴിഞ്ഞ പി.എച്ച്.ഡിക്കാരെ ഹോസ്റ്റലിൽ നിന്ന് പുറത്താക്കാനുള്ള തീരുമാനം റദ്ദു ചെയ്യുക തുടങ്ങിയ ആവശ്യങ്ങൾ ഉന്നയിച്ചായിരുന്നു സമരം. നാലു വിദ്യാർഥികൾ നിരാഹാരം കിടന്നാരംഭിച്ച സമരം നാൽപ്പതു പേരിലെത്തിയപ്പോഴാണ് അഡ്മിനിസ്ട്രേഷൻ തെറ്റുകൾ സമ്മതിക്കുകയും പോംവഴികൾ കണ്ടെത്താൻ കൂടുതൽ സമയം ആവശ്യപ്പെടുകയും ചെയ്തത്. അങ്ങനെ യൂണിവേഴ്സിറ്റിക്ക് അനുകൂലമായ തീരുമാനമുണ്ടായില്ലെങ്കിൽ സമരം തുടരുമെന്ന നിലപാടിൽ താല്ക്കാലികമായി സമരം നിർത്തിവെച്ചു (പരീക്ഷകളുടെ സമയവുമായിരുന്നു അന്ന്).\nപിന്നീട് പരീക്ഷകൾ കഴിഞ്ഞ് അവധിയായിരുന്ന സമയമാണ് മേൽപറഞ്ഞ സമരങ്ങളിലും പ്രതിഷേധങ്ങളിലുമൊക്കെ ഉണ്ടായിരുന്ന അഞ്ചു പേരെ യാതൊരു അന്വേഷണവും നടത്താതെ ഹോസ്റ്റലിൽ നിന്ന് പുറത്താക്കുന്നത്. ഡിസ്മിസൽ ഓർഡറിൽ പറയുന്നതിങ്ങനെയാണ്.\n“ശിൽപ്പ എന്ന വിദ്യാർഥിനിയുടെ കൂടെ അഭിനന്ദ്, സുബ്രഹ്മണ്യൻ, റാമു പിന്നെ മറ്റു വിദ്യാർഥികളും ചേർന്ന് രാത്രി 1:15ന് ‘കബനി’ വനിതാ ഹോസ്റ്റലിൽ വന്ന് ഗേറ്റ് തുറക്കാൻ പറഞ്ഞു. ഗേറ്റ് തുറക്കണമെങ്കിൽ ഇനിയിതു പോലെ ഒമ്പതു മണിക്കുശേഷം ഹോസ്റ്റലിൽ കയറുന്നത് ആവർത്തിക്കില്ലെന്ന് എഴുതി നൽകണമെന്ന് വാർഡൻ ഫോൺ വിളിച്ചു പറയുകയും ശിൽപ്പ അത് വിസമ്മതിക്കുകയും ചെയ്തു. തുടർന്ന് വിദ്യാർഥികൾ വാർഡനെയും സെക്യൂരിറ്റിയെയും അസഭ്യ വാക്കുകൾ പറയുകയും, രാവിലെ വരെ ശിൽപ്പയും മറ്റു ആൺകുട്ടികളും കറങ്ങി നടക്കുകയും ചെയ്തു. കൂടാതെ പെയിന്റ് ഉപയോഗിച്ച് മതിലും പരിസരവും വൃത്തികേടാക്കുകയും ചെയ്തു. ഇതൊന്നും കൂടാതെ ഇയാൾ സ്ഥിരമായി ഹോസ്റ്റലിൽ പ്രശ്നമുണ്ടാക്കുകയും, ഹോസ്റ്റൽ നിയമങ്ങൾ ലംഘിക്കുകയും യൂണിവേഴ്സിറ്റി സിസ്റ്റത്തിനെതിരെ പ്രവർത്തിക്കുന്നു. ഇതൊക്കെ സി.സി.ടി.വി ദൃശ്യങ്ങളാൽ വെരിഫൈ ചെയ്തിട്ടുണ്ട്. ആയതിനാൽ ഇയാളെ ഹോസ്റ്റലിൽ നിന്ന് ഡിസ്മിസ് ചെയ്യുന്നു. കാമ്പസിൽ ഇത്തരം അച്ചടക്ക ലംഘനങ്ങൾ ആവർത്തിച്ചാൽ ഇയാൾക്കെതിരെ ഗുരുതരമായ നടപടി എടുക്കുന്നതായിരിക്കും.”\nദലിത് ഹർത്താലിന് ഐക്യദാർഡ്യം\nകേരളത്തിലെ ദലിത് ഹർത്താൽ തലേന്ന് രാത്രി യൂണിവേഴ്സിറ്റി റോഡിൽ ‘Stop witch-hunting against Dalit students’, ‘Enact Rohit vemula act’, ‘Jai bheem lal salam’, ‘Smash Brahmanism’, ‘Abolish Capitalism’ എന്നൊക്കെ എഴുതുമ്പോൾ ഈ പറയുന്ന ശിൽപ്പ, അഭിനന്ദ്, സുബ്രഹ്മണ്യൻ, റാമു എന്നിവരെ കൂടാതെ അഖിൽ, ഹാറൂൺ, തുഫൈൽ, ബേസിൽ, സോനു തുടങ്ങിയ വിദ്യാർഥികളും കാമ്പസിലുണ്ടായിരുന്നു. തുടർന്ന് രാത്രി ഒരു മണിക്ക് എല്ലാവരും ഹോസ്റ്റലിലേക്ക് പോയി.\nകുറച്ച് കഴിഞ്ഞ്, തന്നെ ഹോസ്റ്റലിലേക്ക് കയറ്റുന്നില്ലന്ന് പറഞ്ഞ് ശിൽപ്പ ഫോൺ വിളിച്ചപ്പോൾ അഖിൽ, റാമു, അഭിനന്ദ്, സുബ്രഹ്മണ്യന് എന്നീ വിദ്യാർഥികൾ കബനി ഹോസ്റ്റൽ ഗേറ്റിനടുത്തേക്ക് പോയി. ആ സമയത്ത് ശിൽപ്പ സെക്യൂരിറ്റിയോടും വാർഡനോടും എച്ച്.ഓ.ഡിയോടും അച്ഛനോടും ഒക്കെ സംസാരിക്കുന്നുണ്ട്. ഞങ്ങൾ പെയിന്റെടുത്ത് ഗേറ്റിനു മുന്നിലെ റോഡിലും മതിലിലും ‘break the curfew’ എന്ന് എഴുതി. ഇനിയിതു പോലെ ഒമ്പതു മണിക്കുശേഷം ഹോസ്റ്റലിൽ കയറുന്നത് ആവർത്തിക്കില്ലെന്ന് എഴുതി തന്നാൽ മാത്രമെ ഹോസ്റ്റലിൽ കയറ്റുകയുള്ളുവെന്ന് വാർഡൻ ഫോൺ വിളിച്ചു പറഞ്ഞു. കുറച്ചു കഴിഞ്ഞ് ഞങ്ങൾ ഹോസ്റ്റലിലേക്ക് പോയി. അവൾ ഗേറ്റിനു മുന്‍പിൽ കിടന്നു. പിന്നീടവൾ പറഞ്ഞത്5മണിയൊക്കെ ആയപ്പോൾ സെക്യുരിറ്റി ഗേറ്റ് തുറന്ന് അകത്ത് കയറി കൊള്ളാൻ പറഞ്ഞു എന്നാണ്. ഇതിനൊക്കെ പുറമെ രണ്ടാഴ്ച്ച മുന്‍പ് മറ്റൊരു വിദ്യാർഥിയെ ഫേസ്ബുക്ക് പോസ്റ്റിട്ടതിന് യൂണിവേഴ്സിറ്റിയിൽ നിന്ന് സസ്പെൻഡ് ചെയ്തു.\nപ്രതിഷേധങ്ങളോ, പ്രതിരോധങ്ങളോ ഉള്ള എല്ലായിടത്തുമെന്ന പോലെ ഇവിടെയുമുള്ള ആരോപണങ്ങൾ കഞ്ചാവ് മാഫിയയും മാവോയിസ്റ്റുകളും (തീവ്രവാദികളെന്നും) അനാശാസ്യവും ഹോമോസെക്ഷ്യാലിറ്റിയും ഒക്കെ തന്നെയാണ്. അഡ്മിനിസ്ട്രേഷൻ മാത്രമല്ല; എ.ബി.വി.പി, എം.എസ്.എഫ് (സി.യു.കെയിൽ മാത്രം കണ്ടു വരുന്ന വിചിത്ര യോജിപ്പാണ് എ.ബി.വി.പിയും എം.എസ്.എഫും തമ്മിൽ) പോലുള്ള സംഘടനകളും ഇത്തരം കാര്യങ്ങൾ പ്രചരിപ്പിച്ച് രാഷ്ട്രീയ പ്രവർത്തനം നടത്തുന്നുണ്ട്.\nസംഘപരിവാർ അജണ്ടയും എസ്.എഫ്.ഐ നിലപാടും\nയൂണിവേഴ്സിറ്റിയുടെ എല്ലാ തീരുമാനങ്ങളുമെടുക്കുന്ന എക്സിക്യൂട്ടിവ് കൗൺസിലിലെ അംഗമായ, ഫിനാൻസ് ഓഫീസറായിരുന്ന, ടെക്സ്റ്റ് ബുക്ക് നോക്കി വായിച്ച് ക്ലാസെടുക്കുന്ന ‘സൂപ്പർ വി.സി’ എന്ന് അറിയപ്പെടുന്ന ഭാരതീയ വിചാര കേന്ദ്രം വൈസ് പ്രസിഡന്‍റായ പുതിയ പ്രൊ വി.സി കെ. ജയപ്രസാദ്, അദ്ദേഹത്തിന്റെ റിസർച്ച് പേപ്പര് ഗൈഡായിരുന്ന യൂണിവേഴ്സിറ്റി വി.സി ഡോ. ഗോപകുമാർ, മുതിർന്ന ബിജെപി നേതാവായ പുതിയ ചാൻസലർ എസ്.വി ശേഷഗിരി റാവു, വിദ്യാർഥികൾ മദ്യപിച്ച് വന്ന് ഗേറ്റ് തുറക്കണമെന്ന് പറഞ്ഞ് പ്രശ്നമുണ്ടാക്കിയെന്ന് വാർത്ത കൊടുക്കുകയും ഹോസ്റ്റലിൽ നിന്നും സസ്പെൻഡ് ചെയ്ത അന്നപൂർണ്ണിയെ കാമ്പസിനകത്ത് കയറ്റരുതെന്ന് പറയുകയും ചെയ്ത രജിസ്ട്രാർ രാധാകൃഷ്ണൻ നായർ, അന്നപൂർണ്ണിയുടെ സസ്പെൻഷനിൽ പ്രതിഷേധിച്ച വിദ്യാർഥികളെ ‘കഞ്ചാവടിച്ച് അനാശാസ്യം ചെയ്യുന്നവൾക്ക് വേണ്ടി സമരം ചെയ്യുന്നവർ’ എന്ന് വാട്സാപ്പ് ഗ്രൂപ്പുകളിൽ പോസ്റ്റ് ചെയ്ത (പഴയ) ഹോസ്റ്റൽ വാർഡൻ ഇഫ്തികർ അഹമ്മദ്, വിദ്യാർഥികൾ വിളിച്ചാൽ ഫോണെടുക്കാത്ത ഡീൻ ഓഫ് സ്റ്റുഡന്റ് വെൽഫയർ എ. മാണിക്കവേലു തുടങ്ങിയവരാണ് പ്രധാന അഡ്മിനിസ്ട്രേറ്റര്‍മാര്.\nഫാസിസ്റ്റ് ഭരണത്തിനെതിരെ ഇന്ത്യയിലങ്ങോളമിങ്ങോളം ദലിത്-ബഹുജൻ സംഘടനകളുമായി സഖ്യമുണ്ടാക്കാൻ ശ്രമിക്കുന്ന എസ്.എഫ്.ഐ പക്ഷേ, അഭിമന്യുവിന്റെ കൊലപാതകവുമായി ബന്ധപ്പെട്ട് എ.എസ്.എ ഇറക്കിയ കുറിപ്പിനോടുള്ള വിയോജിപ്പ് (കൊലപാതകത്തെ മതതീവ്രവാദമെന്ന് വിശേഷിപ്പിക്കാത്തതായിരുന്നു പ്രശ്നം) പ്രകടിപ്പിച്ചത് എ.എസ്.എയുമായുള്ള സഖ്യം അവസാനിപ്പിച്ചു കൊണ്ടാണ്. എ.എസ്.എയിലെ തന്നെ മുസ്‌ലിം സുഹൃത്തുക്കളെ ദുരൂഹതയോടെയാണ് എസ്.എഫ്.ഐ ഇപ്പോൾ കാണുന്നത്.\nഫാസിസ്റ്റ് ഭരണത്തിനെതിരെ ഇന്ത്യയിലങ്ങോളമിങ്ങോളം ദലിത്-ബഹുജൻ സംഘടനകളുമായി സഖ്യമുണ്ടാക്കാൻ ശ്രമിക്കുന്ന എസ്.എഫ്.ഐ പക്ഷേ, അഭിമന്യുവിന്റെ കൊലപാതകവുമായി ബന്ധപ്പെട്ട് എ.എസ്.എ ഇറക്കിയ കുറിപ്പിനോടുള്ള വിയോജിപ്പ് (കൊലപാതകത്തെ മതതീവ്രവാദമെന്ന് വിശേഷിപ്പിക്കാത്തതായിരുന്നു പ്രശ്നം) പ്രകടിപ്പിച്ചത് എ.എസ്.എയുമായുള്ള സഖ്യം അവസാനിപ്പിച്ചു കൊണ്ടാണ്. എ.എസ്.എയിലെ തന്നെ മുസ്‌ലിം സുഹൃത്തുക്കളെ ദുരൂഹതയോടെയാണ് എസ്.എഫ്.ഐ ഇപ്പോൾ കാണുന്നത്. ‘നീൽ സലാം ലാൽ സലാം’ മുദ്രാവാക്യം ഉയർത്തുന്ന രാഷ്ട്രീയ വൈരുദ്ധ്യം കൂടുതൽ വെളിവാകുക എ.എസ്.എയും എസ്.എഫ്.ഐയും സഖ്യത്തിലല്ലാതാകുമ്പോഴാണെന്ന് തോന്നുന്നു.\nഎ.എസ്.എയുടെ രാഷ്ട്രീയ പ്രതിസന്ധികൾ\nകഴിഞ്ഞ രണ്ടു വർഷമായി എ.എസ്.എ-എസ്.എഫ്.ഐ സഖ്യമാണ് വിദ്യാർഥി യൂണിയൻ ഭരിക്കുന്നത്. എ.എസ്.എ ഒരു വരേണ്യവര്‍ഗമാണെന്ന ആരോപണങ്ങളുണ്ടാകുമ്പോഴും, എ.എസ്.എ-ക്കാരനായ ദലിത് വിദ്യാർഥി ജേസുദാസായിരുന്നു കഴിഞ്ഞ വർഷത്തെ സ്റ്റുഡൻസ് യൂണിയൻ പ്രസിഡന്റ്. എസ്.എഫ്.ഐ മലയാളികളാൽ നിറയുമ്പോൾ എ.എസ്.എ പല സംസ്ഥാനങ്ങളിലുള്ളവരെ ഉൾക്കൊള്ളുന്നുണ്ട്. എ.എസ്.എ സി.യു.കെയിൽ പ്രവർത്തനമാരംഭിച്ചപ്പോൾ മുതൽ നേരിടുന്നതാണ് തീവ്രവാദം, മതമൗലികവാദം തുടങ്ങിയ ആരോപണങ്ങൾ.\nപുതിയ കെട്ടിടങ്ങൾ ഉദ്ഘാടനം ചെയ്യാൻ വൈസ് പ്രസിഡന്റ് വരുന്നതിനു മുന്നോടിയായി ഐ.ബി റിപ്പോർട്ടിന്റെ അടിസ്ഥാനത്തിൽ അഞ്ചു പേരെ (അതിൽ നാലു പേർ എ.എസ്.എ പ്രവർത്തകരാണ്) പോലിസ് വിളിപ്പിച്ച് ചോദ്യം ചെയ്യുകയുണ്ടായി. എ.എസ്.എ എന്ന സംഘടനയെ സ്റ്റേറ്റ് ഏത് തരത്തിലാണ് കാണുന്നതെന്നറിയാൻ ഇത്തരം സമീപനങ്ങൾ മതിയാകും.\nജൂലൈ 18ന് പുതിയ വിദ്യാർഥികൾ വരുന്നു. അവർക്കാണെങ്കിൽ ഹോസ്റ്റൽ സൗകര്യവും പരിമിതമാണ്. ഇപ്പോഴും നാല് ദലിത് കുടുംബങ്ങൾ തങ്ങൾ പോകില്ലെന്ന് പറഞ്ഞ് കാമ്പസിനകത്ത് താമസിക്കുന്നുണ്ട്. 2019ലെ പാർലമെന്ററി ഇലക്ഷൻ ഇന്ത്യയിലെ ഓരോ വ്യക്തിക്കും നിർണ്ണായകമാകുമ്പോൾ, യൂണിവേഴ്സിറ്റികളുടെ ഭാവിയും തീരുമാനിക്കപ്പെടുകയാണ്. ഇലക്ഷനെക്കാളുമുപരി, ആർ.എസ്.എസ് എന്ന ജനാധിപത്യത്തിനു പുറത്തു നിൽക്കുന്ന തീവ്ര സംഘടനയുമായി സംവദിക്കാനാകുമൊ? സാമാന്യ ബോധമാകുന്ന സവർണ മേൽക്കോയ്മക്കെതിരായ രാഷ്ട്രീയം എങ്ങനെ മുന്നോട്ടു കൊണ്ടുപോകാം എന്ന ചോദ്യം കാസർഗോട്ടെ കേന്ദ്ര സർവകലാശാലക്കു മാത്രമല്ല രാജ്യത്തിനു തന്നെ നിർണായകമാണ് .\n(സെൻട്രൽ യൂണിവേഴ്സിറ്റി ഓഫ് കേരളയിലെ എം.എ ഇന്റർനാഷണൽ റിലേഷൻസ് രണ്ടാം വർഷ വിദ്യാർഥിയാണ് അഭിനന്ദ് കിഷോർ)\nAbolish Brahmanical Administration


Android-നായുള്ള ഗെയിം ഗാർഡിയൻ APK ഡൗൺലോഡ് [ഏറ്റവും പുതിയത്]\nവീട് അപ്ലിക്കേഷനുകൾ ഉപകരണങ്ങൾ ഗെയിം ഗാർഡിയൻ\nഗെയിം ഗാർഡിയൻ APK ഹാക്കർമാരുടെയും പ്രോഗ്രാമർമാരുടെയും ചില ഗ്രൂപ്പുകൾ വികസിപ്പിച്ചെടുത്ത ഒരു ആൻഡ്രോയിഡ് ആപ്ലിക്കേഷനാണ് 2022. ഈ അപ്ലിക്കേഷന് അതിശയകരമായ ചില സവിശേഷതകൾ ഉണ്ട്, മിക്കവാറും എല്ലാ ഗെയിമുകൾക്കും ഒരു ഹാക്ക് ടൂളായി ഇത് ഉപയോഗിക്കാം. ഗെയിമിൽ നിലവിലുള്ള ഉള്ളടക്കം ഇഷ്ടാനുസൃതമാക്കാൻ ഈ ആപ്പ് അടിസ്ഥാനപരമായി ഉപയോഗിക്കുന്നു. ഗെയിം ഗാർഡിയൻ APK എന്നതിനുള്ള മറ്റൊരു ബദലാണ് എസ്ബി ഗെയിം ഹാക്കർ ആൻഡ്രോയിഡ് ഗെയിമുകൾ ഹാക്ക് ചെയ്യാൻ ഇവ ഉപയോഗിക്കുന്നു. അപ്ലിക്കേഷനുകൾ എഡിറ്റുചെയ്യുന്നതിന് ചില പ്രത്യേക അനുമതികൾ ആവശ്യമുള്ളതിനാൽ ഈ അപ്ലിക്കേഷൻ റൂട്ട് ചെയ്‌ത ഉപകരണങ്ങളിൽ മാത്രമേ പ്രവർത്തിക്കൂ. ഈ ആപ്പ് അടിസ്ഥാനപരമായി ഇൻ-ഗെയിം മെമ്മറിയിലുള്ള മൂല്യങ്ങൾ എഡിറ്റ് ചെയ്യാൻ അനുവദിക്കുന്നു.\nനിങ്ങൾക്ക് പരിധിയില്ലാത്ത നാണയങ്ങളും രത്നങ്ങളും മറ്റ് എല്ലാ ഹാക്കുകളും എളുപ്പത്തിൽ ലഭിക്കും. ഗെയിം ഗാർഡിയൻ ശരിക്കും ഒരു മികച്ച ഗെയിം നിർമ്മാണ ഉപകരണമാണ്. ഇത് സൗജന്യമായി ഉപയോഗിക്കാം, എല്ലാവർക്കും ഇത് ഡൗൺലോഡ് ചെയ്യാം. ഈ ആപ്പ് പ്രവർത്തിപ്പിക്കാൻ ഇതിനകം സൂചിപ്പിച്ചതുപോലെ നിങ്ങളുടെ മൊബൈൽ റൂട്ട് ചെയ്യണം. ഈ ആപ്പിന് നിങ്ങളുടെ Android ഉപകരണത്തിലെ മറ്റ് ആപ്പുകൾ ആക്‌സസ് ചെയ്യേണ്ടതുണ്ട്.\nനിങ്ങൾ ഗാർഡിയൻ APK എന്ന ഗെയിമിനായി തിരയുകയാണെങ്കിൽ, തീർച്ചയായും നിങ്ങൾ ശരിയായ സ്ഥലത്താണ്. ഇക്കാലത്ത് എല്ലാവർക്കും ഒരു സ്മാർട്ട്ഫോൺ ഉണ്ട്, അവരിൽ ഭൂരിഭാഗവും ആൻഡ്രോയിഡ് ഗെയിമുകൾ കളിക്കാൻ ഇഷ്ടപ്പെടുന്നു. ചില ഗെയിമുകൾ വളരെ സമയമെടുക്കുന്നവയാണ് അല്ലെങ്കിൽ ലെവലുകൾ വളരെ കഠിനമായതിനാൽ നിങ്ങൾ എവിടെയെങ്കിലും കുടുങ്ങി. അതിനാൽ ആ പ്രശ്‌നങ്ങളെല്ലാം പരിഹരിക്കാൻ ഗെയിമർമാർക്കുള്ള വളരെ രസകരമായ ഒരു ആപ്പുമായി ഞങ്ങൾ ഇവിടെയുണ്ട്. ഈ ആപ്പിന് ഏത് ഗെയിമിന്റെയും നാണയങ്ങളുടെ ഉറവിടങ്ങളോ സ്‌കോറുകളോ എളുപ്പത്തിൽ ഹാക്ക് ചെയ്യാൻ കഴിയും. ചതി എഞ്ചിൻ ഇതുപോലുള്ള ആൻഡ്രോയിഡ് ഗെയിമുകൾ ഹാക്ക് ചെയ്യുന്നതിനുള്ള മറ്റൊരു ആപ്പ് ആണ്.\nAndroid-നായി ഗെയിം ഗാർഡിയൻ Apk ഡൗൺലോഡ് ചെയ്യുക\nAndroid-നായി ഗെയിം ഗാർഡിയൻ Apk ഏറ്റവും പുതിയ പതിപ്പ് ഡൗൺലോഡ് ചെയ്യുക\nഗെയിം ഗാർഡിയൻ ഇൻസ്റ്റാൾ ചെയ്ത ശേഷം നിങ്ങൾ ഏതെങ്കിലും ഗെയിം തുറക്കുമ്പോഴെല്ലാം സ്ക്രീനിൽ സുതാര്യമായ ഒരു ചെറിയ ഐക്കൺ കാണാം. ഗെയിം ഗാർഡിയൻ നേരിട്ട് തുറക്കാൻ നിങ്ങൾക്ക് അതിൽ ക്ലിക്ക് ചെയ്യാം. നിങ്ങളുടെ ഗെയിം ഹാക്ക് ചെയ്യുന്ന ഗെയിം മെമ്മറിയിലെ ഏത് മൂല്യവും നിങ്ങൾക്ക് മാറ്റാനാകും. ഈ ടാസ്‌ക് നിർവ്വഹിക്കാൻ നിങ്ങൾക്ക് മറ്റെന്താണ് വേണ്ടത്.\nനിങ്ങളുടെ ഫോൺ റൂട്ട് ചെയ്തിട്ടില്ലെങ്കിൽ, കിംഗ് റൂട്ട് അല്ലെങ്കിൽ മറ്റേതെങ്കിലും ആപ്പ് ഉപയോഗിച്ച് എളുപ്പത്തിൽ റൂട്ട് ചെയ്യാം. ഗൂഗിൾ ചെയ്‌താൽ നിങ്ങൾക്ക് അവ എളുപ്പത്തിൽ കണ്ടെത്താനാകും. ഗെയിം ഗാർഡിയൻ ഡൗൺലോഡ് ചെയ്യുക ഗെയിമുകൾ ഹാക്കിംഗ് ആരംഭിക്കുക.\nഈ ആപ്പ് പ്ലേ സ്റ്റോറിലും ലഭ്യമാണ്. ഞങ്ങളുടെ വെബ്സൈറ്റിൽ ഗെയിം ഗാർഡിയന്റെ ഏറ്റവും പുതിയതും പഴയതുമായ പതിപ്പ് നിങ്ങൾക്ക് കണ്ടെത്താനാകും. ഇന്ന് ഈ ലേഖനത്തിൽ ഞങ്ങൾ നിങ്ങൾക്ക് ഏറ്റവും പുതിയ പതിപ്പിനായുള്ള ഒരു ഡൗൺലോഡ് ലിങ്ക് നൽകാൻ പോകുന്നു ഗെയിം ഗാർഡിയൻ APK. ഇനി നമുക്ക് മുന്നോട്ട് പോകാം, ഗെയിം ഗാർഡിയൻ ആപ്പിന്റെ പ്രധാന സവിശേഷതകളെ കുറിച്ച് സംസാരിക്കാം. ഏറ്റവും സാധാരണമായ ചിലത് നോക്കൂ ഗെയിം ഗാർഡിയൻ ആപ്പിന്റെ സവിശേഷതകൾ ഈ ലേഖനത്തിൽ ഈ ആപ്പിന് എല്ലാ ആൻഡ്രോയിഡ് ഉപകരണങ്ങളിലും ഒരു പ്രശ്‌നവുമില്ലാതെ പ്രവർത്തിക്കാൻ കഴിയും, അതിനാൽ ഈ ആപ്പിന്റെ മികച്ച ഫീച്ചറുകളിൽ ചിലത് നോക്കാം, ഈ ആപ്പിന് എന്തുചെയ്യാനാകുമെന്ന് നമുക്ക് നോക്കാം.\nചീറ്റ് എഞ്ചിൻ പോലെ, ഈ ആപ്പ് ഒരു അറേ, ഫ്ലോട്ട്, ഡബിൾ, ബൈനറി തുടങ്ങിയ നിരവധി തരം ഗവേഷണങ്ങളെ പിന്തുണയ്ക്കുന്നു. നിങ്ങളുടെ മൂല്യത്തിന് അനുയോജ്യമായ ഓപ്ഷൻ ഏതാണെന്ന് നിങ്ങൾക്ക് ആശയക്കുഴപ്പമുണ്ടായാൽ, അത് സ്വയമേവ സജ്ജമാക്കുക.\nസ്‌കാനിൽ കാണാത്ത നിരവധി മൂല്യങ്ങൾ ഒരു ഗെയിമിൽ മറഞ്ഞിരിക്കുന്നു. എന്നാൽ ഈ ആപ്പിന് ആ മൂല്യങ്ങൾ എൻക്രിപ്റ്റ് ചെയ്യാൻ കഴിയുന്നതിനാൽ നിങ്ങൾക്ക് അവ എഡിറ്റ് ചെയ്യാം.\nഅവസാന അപ്‌ഡേറ്റിൽ സ്പീഡ് ഹാക്ക് ചേർത്തു, മാറ്റങ്ങൾക്ക് മുമ്പ് മൂല്യങ്ങൾ അതേപടി നിലനിർത്താൻ ഇത് അടിസ്ഥാനപരമായി ഞങ്ങളെ സഹായിക്കുന്നു.\nഒരു ഹെക്സാഡെസിമൽ എഡിറ്റർ ഉപയോഗിച്ച് നിങ്ങൾക്ക് ഏത് ഗെയിമിന്റെയും ഗോഡ് മോഡിൽ എളുപ്പത്തിൽ പ്രവേശിക്കാനാകും. അതിനർത്ഥം നിങ്ങൾക്ക് പരിമിതികളില്ലാത്ത ജീവിതമുണ്ടാകുമെന്നും ദൈവം മരിക്കാത്തതുപോലെ നിങ്ങൾ മരിക്കുകയില്ലെന്നും.\nഇത് എല്ലാ ആൻഡ്രോയിഡ് ഫോണുകളിലും ബ്ലൂസ്റ്റാക്കുകളിലും അല്ലെങ്കിൽ ഏതെങ്കിലും ആൻഡ്രോയിഡ് എമുലേറ്ററിലും പ്രവർത്തിക്കുന്നു. ഈ പ്രോപ്പർട്ടി ഗെയിം ഗാർഡിയൻ APK-യെ മറ്റെല്ലാ ആപ്പുകളിൽ നിന്നും വേറിട്ടു നിർത്തുന്നു.\nഓൺലൈൻ ആൻഡ്രോയിഡ് ഗെയിമുകൾ ഹാക്ക് ചെയ്യുന്നത് തടയാൻ നിരവധി മാറ്റങ്ങൾ വരുത്തിയിട്ടുണ്ട്. ഗെയിം ഗാർഡിയൻ ഇൻസ്‌റ്റാൾ ചെയ്‌താൽ സ്‌റ്റെൽത്ത് ആപ്പ് നിങ്ങളുടെ ഫോണിൽ സ്വയമേവ ഇൻസ്‌റ്റാൾ ചെയ്‌തിരിക്കുന്നു, ഈ ആപ്പ് അടിസ്ഥാനപരമായി ഗെയിം ഗാർഡിയന്റെ ഒരു പകർപ്പാണ്, ഇത് ഏതെങ്കിലും ഗെയിം ഹാക്ക് ചെയ്യുമ്പോൾ കണ്ടെത്തുന്നത് തീർച്ചയായും ഒഴിവാക്കും.\nനിങ്ങളുടെ പ്രിയപ്പെട്ട മൊബൈൽ ഗെയിമിൽ പരിധിയില്ലാത്ത പണം, അനുഭവം, രത്നങ്ങൾ, സ്കോർ തുടങ്ങിയവ നേടുന്നതിനുള്ള മികച്ച ഉപകരണമാണിത്.\nമികച്ച സ്കാൻ ഫലങ്ങൾക്കായി ആൻഡ്രോയിഡിലെ വിപുലമായ ഫിൽട്ടർ ആപ്പ്.\nടൈം ഡബിൾ ഫീച്ചർ സമയം യാത്ര ചെയ്യാനോ ഗെയിമിന്റെ സമയം വേഗത്തിലാക്കാനോ നിങ്ങളെ അനുവദിക്കുന്നു.\nഗെയിം ഗാർഡിയൻ ആപ്പിൽ മറ്റ് നിരവധി സവിശേഷതകൾ ഉണ്ട്, എന്നാൽ ഈ ലിസ്റ്റിലെ ജനപ്രിയവും ഉപയോഗപ്രദവുമായ കുറച്ച് സവിശേഷതകൾ മാത്രമേ ഞാൻ പരാമർശിക്കുന്നുള്ളൂ. നിങ്ങളുടെ സ്വന്തം ആൻഡ്രോയിഡ് ഫോണിൽ ഈ ആപ്പ് ഇൻസ്‌റ്റാൾ ചെയ്‌ത് ഈ ആപ്പ് ഉപയോഗിക്കുക, ഈ ടൂളിന്റെ മറ്റു പല ഫീച്ചറുകളും നിങ്ങൾ പര്യവേക്ഷണം ചെയ്യാൻ തുടങ്ങും.\nആൻഡ്രോയിഡിൽ ഗെയിം ഗാർഡിയൻ എങ്ങനെ ഇൻസ്റ്റാൾ ചെയ്യാം\nഗെയിം ഗാർഡിയൻ ഫീച്ചറുകൾ നിങ്ങൾ ഇതിനകം പരിശോധിച്ചിരിക്കാം. നിങ്ങൾക്ക് ഉണ്ടെങ്കിൽ, ഈ ആപ്ലിക്കേഷൻ ഇൻസ്റ്റാൾ ചെയ്ത് പരീക്ഷിക്കാൻ നിങ്ങൾ തിരക്കിലാണെന്ന് എനിക്ക് ഉറപ്പുണ്ട്. ശരിയാണോ? അതെ! ആരാണ് ചെയ്യാത്തത്? നിങ്ങൾ എന്തിനാണു കാത്തുനിൽക്കുന്നത്? മറ്റുള്ളവയെപ്പോലെ, ഇതിൽ പ്രത്യേകിച്ചൊന്നും ഇല്ലാത്തതിനാൽ ഈ Apk ഇൻസ്റ്റാൾ ചെയ്യുക. എന്നാൽ, തങ്ങളുടെ ആൻഡ്രോയിഡിൽ APK-കൾ ഇൻസ്റ്റാൾ ചെയ്തിട്ടില്ലെന്ന് പലരും ആശയക്കുഴപ്പത്തിലാകുന്നു. ശരി, ഞങ്ങൾ നിങ്ങൾക്ക് ഘട്ടം ഘട്ടമായുള്ള ഗൈഡ് നൽകാൻ പോകുന്നതിനാൽ വിഷമിക്കേണ്ടതില്ല.\n1) ഒന്നാമതായി, സൈറ്റിന്റെ മുകളിൽ നിന്ന് നിങ്ങളുടെ ഉപകരണത്തിൽ Game Guardian Apk ഡൗൺലോഡ് ചെയ്യുക.\n2) നിങ്ങളുടെ ആൻഡ്രോയിഡിൽ ഡൗൺലോഡ് ചെയ്ത APK ഇൻസ്റ്റാൾ ചെയ്യുക, നിങ്ങൾക്ക് ഡൗൺലോഡ് ഫോൾഡറിൽ ഒരു ഫയൽ ലഭിക്കും.\nഗെയിം ഗാർഡിയൻ ഇൻസ്റ്റാൾ ചെയ്യുക\n3) ഇപ്പോൾ, നൽകിയിരിക്കുന്ന മാറ്റങ്ങൾ വരുത്തിയ ശേഷം Apk ഇൻസ്റ്റാൾ ചെയ്യാൻ വീണ്ടും ശ്രമിക്കുക.\nഗെയിം ഗാർഡിയൻ വിജയകരമായി ഇൻസ്റ്റാൾ ചെയ്തു\n4) വിജയകരമായ ഇൻസ്റ്റാളേഷന് ശേഷം, ആപ്പ് തുറക്കുക.\n5) വോയില! നിങ്ങളുടെ ഫോണിൽ ഗെയിം ഗാർഡിയൻ ആപ്പ് വിജയകരമായി ഇൻസ്റ്റാൾ ചെയ്തു.\nഇപ്പോൾ, നിങ്ങൾ അത് ഉപയോഗിക്കാൻ തയ്യാറാണ്. ഇത് എങ്ങനെ ഉപയോഗിക്കണമെന്ന് നിങ്ങൾക്കറിയില്ലെങ്കിൽ, വിഷമിക്കേണ്ട. താഴേക്ക് സ്ക്രോൾ ചെയ്‌ത് ഗെയിമുകൾ ചതിക്കാൻ ഗെയിം ഗാർഡിയൻ എങ്ങനെ ഉപയോഗിക്കാമെന്ന് ഞങ്ങൾ പങ്കിട്ടിരിക്കുന്ന ഞങ്ങളുടെ ഗൈഡ് പരിശോധിക്കുക. അത്രയേയുള്ളൂ, ആൻഡ്രോയിഡിൽ Apk ഇൻസ്റ്റാൾ ചെയ്യുന്നത് ഇങ്ങനെയാണ്. ഏത് ആൻഡ്രോയിഡ് ഉപകരണത്തിലും Apk ഇൻസ്റ്റാൾ ചെയ്യുന്നതിനുള്ള അതേ നടപടിക്രമം നിങ്ങൾക്ക് പിന്തുടരാവുന്നതാണ്. ശരി, എല്ലാവർക്കും ഇതിനെക്കുറിച്ച് അറിയാവുന്നതിനാൽ ഈ ഘട്ടങ്ങൾ പങ്കിടേണ്ട ആവശ്യമില്ല. പക്ഷേ, നമ്മുടെ വായനക്കാരുടെ എല്ലാ ആശയക്കുഴപ്പങ്ങളും പരിഹരിക്കേണ്ടത് നമ്മുടെ കടമയാണ്. അതുകൊണ്ടാണ് ഞങ്ങൾ ഇത് നിങ്ങൾക്ക് കൂടുതൽ എളുപ്പമാക്കിയത്.\nആൻഡ്രോയിഡിൽ ഗെയിം ഗാർഡിയൻ ആപ്പ് എങ്ങനെ ഉപയോഗിക്കാം\nഒന്നാമതായി, റൂട്ട് ചെയ്‌ത Android ഉപകരണത്തിൽ നിങ്ങൾ ഗെയിം ഗാർഡിയൻ Apk ഇൻസ്റ്റാൾ ചെയ്യേണ്ടതുണ്ട്. (ഘട്ടങ്ങൾ മുകളിൽ നൽകിയിരിക്കുന്നു).\nഇപ്പോൾ, ഗെയിം ഗാർഡിയൻ തുറന്ന് അത് ചെറുതാക്കാൻ ഹോം ബട്ടൺ അമർത്തുക.\nനിങ്ങൾക്ക് ചതിക്കാനോ ഹാക്ക് ചെയ്യാനോ ആഗ്രഹിക്കുന്ന ഗെയിം തുറക്കുക. ഗെയിം ഗാർഡിയൻ ആപ്പ് ഐക്കൺ കാണുമ്പോൾ നിങ്ങൾക്ക് അതിൽ ക്ലിക്ക് ചെയ്ത് നിങ്ങളുടെ ഗെയിമിലേക്ക് അറ്റാച്ചുചെയ്യാം.\nതിരയൽ ബട്ടണിൽ ടാപ്പുചെയ്‌ത് മൂല്യം സജ്ജമാക്കുക. നിങ്ങൾക്കത് അറിയില്ലെങ്കിൽ, നിങ്ങൾക്ക് ഇത് യാന്ത്രികമായി സജ്ജമാക്കാം. ഇത് ആവശ്യമായ മൂല്യം സ്വയമേവ സജ്ജമാക്കും.\nആരോഗ്യം, പണം, രത്നങ്ങൾ, സ്കോർ തുടങ്ങിയവയുടെ മൂല്യം തിരയുക. നിങ്ങൾ ഹാക്ക് ചെയ്യാനോ മാറ്റാനോ ആഗ്രഹിക്കുന്ന മൂല്യത്തിനായി തിരയുക.\nമിക്കവാറും നിങ്ങൾക്ക് ധാരാളം മൂല്യങ്ങൾ ലഭിക്കും. നിങ്ങൾ തിരയുന്ന മൂല്യം ഏതാണ് എന്ന പ്രശ്നം ഇപ്പോൾ ഉയർന്നുവരുന്നു. നിങ്ങൾക്ക് ആ മൂല്യങ്ങളെല്ലാം മാറ്റാൻ കഴിയും, എന്നാൽ അവ വളരെ വലിയ സംഖ്യയിലാണെങ്കിൽ, നിങ്ങൾ അവ മാറ്റരുത്, കാരണം നിങ്ങൾ അങ്ങനെ ചെയ്താൽ നിങ്ങളുടെ ഗെയിം തകരാറിലാകും.\nമൂല്യങ്ങളുടെ എണ്ണം കുറയ്ക്കുന്നതിന്, നിങ്ങൾ ഗെയിമിലേക്ക് മടങ്ങുകയും നാണയങ്ങൾ ഹാക്ക് ചെയ്യേണ്ടത് പോലെ മൂല്യത്തിൽ ചില മാറ്റങ്ങൾ കൊണ്ടുവരുകയും വേണം, തുടർന്ന് ചില സാധനങ്ങൾ വാങ്ങാൻ കുറച്ച് പണം ചിലവഴിക്കണം.\nഇപ്പോൾ നിങ്ങൾ പുതിയ മൂല്യത്തിനായി വീണ്ടും സ്കാൻ ചെയ്യേണ്ടതുണ്ട്. ചിലതരം സാധനങ്ങൾ വാങ്ങാൻ ചിലവഴിച്ചതിന് ശേഷമുള്ള നാണയങ്ങളുടെ എണ്ണം പോലെ.\nശരി, ഇപ്പോൾ എല്ലാ മൂല്യങ്ങളും തിരഞ്ഞെടുത്ത് അവയെ " എന്നതിലേക്ക് മാറ്റുക999999999”അല്ലെങ്കിൽ ഏത് നമ്പർ വേണമെങ്കിലും.\nഗെയിമിന്റെ വേഗത കുറയ്ക്കാൻ നിങ്ങൾക്ക് സ്പീഡ് ഹാക്ക് ഉപയോഗിക്കാനും ഗെയിം കളിക്കുന്നത് എളുപ്പമാക്കാനും അല്ലെങ്കിൽ ഗെയിം വേഗത്തിലാക്കാനും കഴിയും, അങ്ങനെ സമയം വേഗത്തിൽ ഓടാനാകും.\nഗെയിം ഗാർഡിയൻ ആപ്പ് ഉപയോഗിച്ച് ഗെയിമുകൾ ഹാക്ക് ചെയ്യാൻ നിങ്ങൾ ഇപ്പോൾ പഠിച്ചത് അത്രയേയുള്ളൂ. ഗെയിം ഗാർഡിയൻ ഉപയോഗിച്ച് വ്യത്യസ്‌ത ഗെയിമുകൾ ഹാക്ക് ചെയ്യുന്നതിനുള്ള രീതി ലഭിക്കുന്നതിന് നിങ്ങൾക്ക് യൂട്യൂബിൽ വീഡിയോകൾ കാണാനും കഴിയും.\nയാതൊരു സംശയവുമില്ലാതെ, ഗെയിമുകൾ ചതിക്കുന്നതിനോ അവരുടെ പരിഷ്കരിച്ച Apk ഉണ്ടാക്കുന്നതിനോ ഉള്ള ഏറ്റവും നല്ല മാർഗമാണിത്. മൂല്യങ്ങൾക്കായുള്ള ഒരു സ്കാനർ, അവ മാറ്റുക അല്ലെങ്കിൽ ഗെയിം പ്രോസസ് വേഗത കുറയ്ക്കുക തുടങ്ങിയ ചില സവിശേഷതകൾ ഇത് വാഗ്ദാനം ചെയ്യുന്നു. ഈ ആപ്പ് ഉപയോഗിച്ച് നിങ്ങൾക്ക് നിങ്ങളുടെ സ്വന്തം പരിശീലകരെ സൃഷ്ടിക്കാനോ ഗെയിമുകൾക്കായി സ്ക്രിപ്റ്റുകൾ ഹാക്ക് ചെയ്യാനോ കഴിയും. നിങ്ങളുടെ പ്രിയപ്പെട്ട ആൻഡ്രോയിഡ് ഗെയിമിൽ നിങ്ങൾക്ക് അൺലിമിറ്റഡ് സ്വർണ്ണമോ രത്നങ്ങളോ എളുപ്പത്തിൽ ലഭിക്കും, ഈ ഒരൊറ്റ ആപ്പ് ഉപയോഗിച്ച് ഇതെല്ലാം ചെയ്യാവുന്നതാണ്. ഓൺലൈൻ മൾട്ടിപ്ലെയർ ഗെയിമുകൾക്കുള്ള ഏറ്റവും സുരക്ഷിതമായ തട്ടിപ്പ് ഉപകരണമാണ് ഗെയിം ഗാർഡിയൻ എന്ന് പറയപ്പെടുന്നു. നിങ്ങൾക്ക് റൂട്ട് ചെയ്‌ത ഫോൺ ആവശ്യമാണ്, അല്ലെങ്കിൽ അത് പ്രവർത്തിക്കില്ല എന്നതാണ് ഒരേയൊരു നെഗറ്റീവ് പോയിന്റ്.\nഗെയിം ഗാർഡിയൻ എന്നത് ക്ലയന്റ് വശത്ത് മാറ്റം വരുത്തുന്ന ഒരു ഉപകരണമാണ്, അത് സെർവറിൽ നിലവിലുള്ള ഒരു ഡാറ്റയെയും ബാധിക്കില്ല, അതിനാൽ നിങ്ങൾ നിങ്ങളുടെ വശം എഡിറ്റ് ചെയ്യുന്നതിനാൽ സെർവറിന് ഒരു ദോഷവും വരുത്താത്തതിനാൽ അതിനെതിരെ നടപടിയെടുക്കാൻ കഴിയില്ല. കൂടാതെ, ആ ഗെയിമിന്റെ ഡെവലപ്പർക്ക് നിങ്ങളെ കളിക്കുന്നതിൽ നിന്ന് വിലക്കാനുള്ള അവകാശമുണ്ടെന്ന് ഓർക്കുക. ഇത് നിരവധി ഭാഷകളിൽ വരുന്നു കൂടാതെ എൻക്രിപ്റ്റ് ചെയ്ത മൂല്യങ്ങൾ പോലും കണ്ടെത്താൻ കഴിയും. ഇപ്പോൾ നിങ്ങൾക്ക് ഒരു ലോഡ് മെമ്മറി സ്ഥാനങ്ങൾ സംരക്ഷിക്കാനോ മെമ്മറി ലൊക്കേഷനുകൾ കണക്കാക്കാനോ കഴിയും. അനന്തമായ പണം, പരിധിയില്ലാത്ത ആരോഗ്യം, വിഭവങ്ങൾ മുതലായവ ഗെയിമിൽ മാറ്റങ്ങൾ വരുത്തുന്നതിന് ഇത് ലളിതമായി പ്രവർത്തിക്കുന്നു. ഓൺലൈൻ ഗെയിമുകളിൽ തട്ടിപ്പ് നടത്താനും നിങ്ങൾക്ക് ഈ ആപ്പ് ഉപയോഗിക്കാം, വിഷമിക്കേണ്ട, ക്രമരഹിതമായ പേരുകൾ ഉപയോഗിച്ച് ഇത് സ്വയം നിരവധി പകർപ്പുകൾ സൃഷ്ടിക്കുന്നതിനാൽ ഇത് കണ്ടെത്തപ്പെടില്ല .\nഗെയിം ഹാക്കിംഗിനെക്കുറിച്ച് പറയുമ്പോൾ ഗെയിം ഗാർഡിയൻ വളരെ ഉപയോഗപ്രദമായ ജീവിതമാണ്. ഈ ലേഖനത്തിൽ ഗെയിം ഗാർഡിയൻ ആപ്പിന്റെ എല്ലാ സവിശേഷതകളും ഞങ്ങൾ ഇതിനകം സൂചിപ്പിച്ചിട്ടുണ്ട്. നിങ്ങൾ ഇതുവരെ ഈ അപ്ലിക്കേഷൻ ഇൻസ്റ്റാൾ ചെയ്തിട്ടുണ്ടെന്ന് ഞാൻ പ്രതീക്ഷിക്കുന്നു, ഇല്ലെങ്കിൽ നിങ്ങൾ എന്തിനാണ് കാത്തിരിക്കുന്നത്? നിങ്ങളുടെ Android ഫോണിൽ ഗെയിം പതിപ്പ് Apk ഇൻസ്റ്റാൾ ചെയ്യുന്നതിനുള്ള എളുപ്പവും സൗകര്യപ്രദവുമായ ഘട്ടങ്ങളിലൊന്ന് ഞങ്ങൾ ഇതിനകം സൂചിപ്പിച്ചിട്ടുണ്ട്. ഞങ്ങളും ഹാക്ക് ചെയ്തിട്ടുണ്ട് ഷാഡോ ഫൈറ്റ്3മോഡ് apk ഈ ഗെയിമിനൊപ്പം. കൂടുതൽ കാര്യങ്ങൾക്കായി ഞങ്ങളുടെ ബ്ലോഗിൽ തുടരുക.\n"ഗെയിം ഗാർഡിയൻ" എന്നതിനെക്കുറിച്ചുള്ള3ചിന്തകൾ\nഓഗസ്റ്റ് 15, 2021 ന് 10: 40 രാവിലെ\nഎനിക്ക് ഹാക്ക് ചെയ്യാം ശരി\nഏപ്രിൽ 18, 2021 ന് 9: 08 രാവിലെ\nഓഗസ്റ്റ് 15, 2021 ന് 10: 42 രാവിലെ\nഎനിക്ക് ഹാക്ക് ചെയ്യാം


രത്നാകർ പൈ ജനന തീയതി | ആരാണ് രത്നാകർ പൈ | രത്നാകർ പൈ ജീവചരിത്രം\nഹോം » സെലിബ്രിറ്റിയുടെ ജാതകം » Ratnakar Pai കുറിച്ച്\nRatnakar Pai കുറിച്ച് / Ratnakar Pai ജീവചരിത്രം\nRatnakar Pai കുറിച്ച്/ ആരാണ് Ratnakar Pai\nPandit Ratnakar Pai wasaHindustani classical music vocalist of the Jaipur-Atrauli Gharana.\nഏത് വർഷമാണ് Ratnakar Pai ജനിച്ചത്?\nRatnakar Pai ന്റെ ജനനത്തീയതി ഏതാണ് ?\nജന്മദിനം Friday, August 17, 1928 ൽ ആണ്.\nRatnakar Pai ജനിച്ചത് എവിടെയാണ് ?\nRatnakar Pai എത്ര വയസ്സാണ്?\nRatnakar Pai ക്ക് 93 വയസ്സാണ്\nRatnakar Pai എപ്പോഴാണ് ജനിച്ചത്?\nFriday, August 17, 1928\nRatnakar Pai യുടെ ദേശീയത എന്താണ്?\nRatnakar Pai ൻറെ സ്വഭാവ ജാതകം\nRatnakar Pai സന്തോഷത്തിന്റേയും, സഫലീകരണത്തിന്റെയും ജാതകം\nRatnakar Pai ജീവിത ശൈലിയുടെ ജാതകം


പൂവിന് പുതിയ പൂന്തെന്നൽ ഒരു വൻ വിജയമാകാതെ പോയത്5മമ്മൂട്ടിച്ചിത്രങ്ങൾ കാരണം ? | Boolokam\nപൂവിന് പുതിയ പൂന്തെന്നൽ ഒരു വൻ വിജയമാകാതെ പോയത്5മമ്മൂട്ടിച്ചിത്രങ്ങൾ കാരണം ?\nസ്വർഗ്ഗ ചിത്ര അപ്പച്ചന്റെ ആദ്യ നിർമ്മാണ സംരംഭമായ പൂവിന് പുതിയ പൂന്തെന്നലിന്റെ 35 ാം വാർഷികം. 1985 – ൽ റിലീസായ , ഹാരിസൺ ഫോർഡ് നായകനായ\nസ്വർഗ്ഗ ചിത്ര അപ്പച്ചന്റെ ആദ്യ നിർമ്മാണ സംരംഭമായ പൂവിന് പുതിയ പൂന്തെന്നലിന്റെ 35 ാം വാർഷികം. 1985 – ൽ റിലീസായ , ഹാരിസൺ ഫോർഡ് നായകനായ ‘ വിറ്റ്നെസ് ‘ എന്ന ചിത്രത്തിൽ നിന്നും പ്രചോദനമുൾക്കൊണ്ടാണ് ഫാസിൽ ഈ ചിത്രത്തിന്റെ രചന നിർവ്വഹിച്ചിരിക്കുന്നത്. ഒരു കൊലപാതകത്തിന് സാക്ഷിയാകുന്ന ബധിരനും മൂകനുമായ ഒരു കൊച്ചു കുട്ടിയും ആ കുട്ടിയുടെ സംരക്ഷണം യാദൃശ്ചികമായി ഏറ്റെടുക്കേണ്ടി വരുന്ന ഒരാളുടെയും കഥയാണ് ചുരുക്കിപ്പറഞ്ഞാൽ ഈ ചിത്രം .\nതന്റെ ഭാര്യയുടെയും കുട്ടിയുടെയും മരണത്തെത്തുടർന്ന് മദ്യത്തിനടിമയായി മാറിയ കിരൺ യാദൃശ്ചികമായി തെരുവോരത്ത് കിടന്നുറങ്ങുന്ന ഒരു പിഞ്ചു ബാലനെ കാണുകയും ആ കുട്ടിയെ സ്വവസതിയിലേക്ക് കൂടെക്കൂട്ടുകയും ചെയ്യുന്നു. ദിവസങ്ങൾക്കുള്ളിൽ ആ കുട്ടി ഒരു ബധിരനും മൂകനുമാണെന്ന് കിരൺ മനസിലാക്കുന്നു. കിരൺ തന്റെ സ്വന്തം മകനേപ്പോലെ ആ കുഞ്ഞിനെ സ്നേഹിച്ച് കൂടെ താമസിപ്പിക്കുകയും ചെയ്യുന്നു. പക്ഷേ താമസിയാതെ കുഞ്ഞിനെ സ്വന്തമാക്കാൻ ചിലർ രംഗത്ത് വരുന്നു. കുട്ടിയെ തട്ടിയെടുക്കാൻ മാത്രമല്ല വകവരുത്താനും ചിലർ രംഗത്തുണ്ടെന്ന് തിരിച്ചറിഞ്ഞ കിരൺ കുട്ടിയുടെ സുരക്ഷയെക്കരുതി തന്റെ മദ്യപാനമെന്ന ദുശ്ശീലം എന്നെന്നേക്കുമായി അവസാനിപ്പിക്കുന്നു. കിട്ടു എന്ന് പേരിട്ട് കിരൺ വിളിക്കുന്ന കുഞ്ഞിന് പിന്നിലെ ദുരൂഹതകൾ തേടിയുള്ള കിരണിന്റെ അന്വേഷണവും കിരണിന്റെ കണ്ടെത്തലുകളും ചിത്രത്തെ ത്രില്ലർ സ്വഭാവത്തിലേക്ക് മാറ്റുന്നു.\n1986 – ലെ ഓണം സീസണിൽ5മമ്മൂട്ടിച്ചിത്രങ്ങൾക്കൊപ്പം റിലീസ് ചെയ്തതു കൊണ്ടാകാം പൂവിന് പുതിയ പൂന്തെന്നൽ ഒരു വൻ വിജയമാകാതെ പോയത്. ഒപ്പം ദുരുന്ത പര്യവസായിയായ ക്ലൈമാക്സും ചിത്രത്തിന്റെ വ്യാപാര വിജയത്തെ പ്രതികൂലമായി ബാധിച്ചു. തന്റെ കന്നി ചിത്രത്തിന്റെ പ്രകടനത്തിൽ നിരാശനായ സ്വർഗ്ഗചിത്ര അപ്പച്ചനെ ആശ്വസിപ്പിച്ചു കൊണ്ട് മമ്മൂട്ടി അടുത്ത ചിത്രത്തിന് അപ്പോൾ തന്നെ ഡേറ്റ് കൊടുക്കുകയും പ്രതിഫലത്തിൽ വിട്ടു വീഴ്ച്ചകൾ ചെയ്യുകയും ചെയ്തു. ആ ചിത്രമാണ് 1987 – ലെ ഓണ ചിത്രമായ മണിവത്തൂരിലെ ആയിരം ശിവരാത്രികൾ . ആ ചിത്രം ഒരു വിജയമായിരുന്നു.\nകേരളത്തിൽ പൂവിന് പുതിയ പൂന്തെന്നൽ ഒരു വിജയമല്ലായിരുന്നെങ്കിലും അതിന്റെ വിവിധ റീമേക്കുകൾ വൻ വിജയം നേടുകയുണ്ടായി. തമിഴ് പതിപ്പ് ” പൂവിഴി വാസലിലെ ” എന്ന പേരിൽ സത്യരാജിനെ നായകനാക്കി ഫാസിൽ തന്നെയാണ് സംവിധാനം ചെയ്തത്. ക്ലൈമാക്സിലും പാത്രസൃഷ്ടിയിലും സാരമായ മാറ്റങ്ങൾ വരുത്തിയാണ് തമിഴ് പതിപ്പ് റിലീസായത്. ചിത്രം ഒരു വിജയമായിരുന്നു. കന്നഡയിൽ അംബരീഷ് നായകനായി ” ആപത് ബാന്ധ ” എന്ന എന്ന പേരിലായിരുന്നു റിലീസായത്. ഹിന്ദിയിൽ ഹത്യ എന്ന പേരിൽ ഗോവിന്ദയെ നായകനാക്കിയാണ് ചിത്രമൊരുക്കിയത്. തെലുങ്കിൽ ” പശിവാഡി പ്രാണം ” എന്ന പേരിൽ ചിരഞ്ജീവിയായിരുന്നു നായകനായത്. ഈ റീമേക്കുകളെല്ലാം അതാത് ഭാഷകളിലെ നായക നടൻമാരുടെ കരിയറിൽ നിർണ്ണായക ചിത്രങ്ങളായിരുന്നു.ഈ വിവിധ റീമേക്കുകൾ കൂടാതെ ദേശാന്തരങ്ങൾ കടന്ന് ശ്രീലങ്കയിൽ സിംഹള പതിപ്പും ബംഗ്ലാദേശിൽ ബംഗാളി പതിപ്പും പുറത്തിറങ്ങി.\nനായക കഥാപാത്രമായ മമ്മൂട്ടിയെ കൂടാതെ വലിയ ഒരു താര നിര തന്നെ ഈ ചിത്രത്തിലുണ്ടായിരുന്നു. നായിക വേഷത്തിൽ വന്ന നാദിയാ മൊയ്തുവും വില്ലൻ വേഷത്തിൽ എത്തിയ സുരേഷ് ഗോപിയും തങ്ങളുടെ കഥാപാത്രങ്ങളെ തൻമയത്തത്തോടെ അവതരിപ്പിച്ചു. എടുത്തു പറയേണ്ട ഒരു കാര്യം വാടക കൊലയാളിയുടെ വേഷത്തിൽ എത്തിയ ബാബു ആന്റണിയുടെ പ്രകടനവും കിട്ടുവായി ഗംഭീര പ്രകടനം കാഴ്ചവച്ച ബേബി സുചിതയുടേതുമായിരുന്നു. തമിഴ് , കന്നഡ , തെലുങ്ക് , ഹിന്ദി പതിപ്പുകളിലെല്ലാം ഇരുവരും തന്നെയായിരുന്നു താന്താങ്ങളുടെ വേഷങ്ങൾ കൈകാര്യം ചെയ്തത്. ഇരുവരും എല്ലാ ഭാഷകളിലും നിരൂപക പ്രശംസയും പ്രേക്ഷക പ്രീതിയും ഏറ്റു വാങ്ങി. ബാബു ആന്റണിയുടെ കരിയർ ബെസ്റ്റ് പ്രകടനമായിരുന്നു രഞ്ജി എന്ന വാടകക്കൊലയാളിയുടേത്. എല്ലാവരേയും ഭയത്തിലാഴ്ത്തി ഇഴഞ്ഞു നീങ്ങുന്ന ഒരു സർപ്പമായി സങ്കൽപ്പിച്ചാണ് താനാ കഥാപാത്രത്തെ അവതരിപ്പിച്ചത് എന്ന് പിന്നീടൊരിക്കൽ അദ്ദേഹം വെളിപ്പെടുത്തുകയുണ്ടായി. ക്യാപ്റ്റൻ രാജുവിന് ആഗസ്റ്റ് 1 എന്തായിരുന്നോ അതായിരുന്നു ബാബു ആന്റണിക്ക് പൂവിന് പുതിയ പൂന്തെന്നൽ. അതേ പോലെ തന്നെ ബേബി സുചിതക്ക് ബാലതാരമെന്ന നിലയിൽ ഈ കഥാപാത്രത്തേക്കാൾ മികച്ച മറ്റൊരു വേഷം കിട്ടിയിട്ടുണ്ടോ എന്നതും സംശയമാണ്. ക്ലൈമാക്സ് ശുഭ പര്യവസായി ആയിരുന്നെങ്കിൽ സൂപ്പർ ഹിറ്റായി മാറേണ്ട ഒരു ചിത്രമായിരുന്നു പൂവിന് പുതിയ പൂന്തെന്നൽ.\nRelated Topics:Aaron JudgeBineesh K Achuthanfazilmammoottypoovinu puthiya poonthennal


മൃദുലയുടെ വീട്ടുവിശേഷങ്ങൾ | mridula vijay | celebrity home | Spot Light | Celebrity Homes | Home Style | Manorama Online\nലക്ഷ്മി നാരായണൻ August 13, 2018 05:29 PM IST\nമിനി സ്‌ക്രീനിലൂടെ ശ്രദ്ധേയയായ മൃദുല വിജയ് തന്റെ വീടിനെകുറിച്ചുള്ള ഇഷ്ടങ്ങളും വിശേഷങ്ങളും പങ്കുവയ്ക്കുന്നു....\nമൃദുല വിജയ്, മിനിസ്‌ക്രീനിലെ ഈ തിരക്കുള്ള താരം, ഏത് ഷൂട്ടിങ് ലൊക്കേഷനിൽ എത്തിയാലും ശ്രദ്ധിക്കുന്ന ചില കാര്യങ്ങൾ ഉണ്ട്. ഷൂട്ടിങ് നടക്കുന്ന വീടുകളുടെ സ്റ്റൈൽ, ഫർണീച്ചറുകളുടെ അറേഞ്ച്മെന്റ്, പൂന്തോട്ടത്തിന്റെ നിർമാണം തുടങ്ങിയ കാര്യങ്ങൾ. കാരണം വളരെ ചെറുപ്പം മുതൽക്ക് തന്റെ സ്വപ്നഭവനത്തെ പറ്റി ഏറെ ചിന്തകൾ ഉള്ള വ്യക്തിയാണ് മൃദുല വിജയ്.\nഇപ്പോൾ താമസിക്കുന്ന തിരുവനന്തപുരത്തെ അപാർട്മെന്റ് നഗരത്തിന്റെ തിരക്കുകളിൽ നിന്നും മാറി എട്ടു കിലോമീറ്റർ അകത്തേക്കുള്ള ഒരു ഗ്രാമാന്തരീക്ഷത്തിലാണ്. പുലർച്ചെ മഞ്ഞു പെയ്യുന്ന കാഴ്ച നേരിട്ട് കണ്ടിട്ടാണ് മൃലയുടെ ഓരോ പ്രഭാതവും ആരംഭിക്കുന്നത്. ഷൂട്ടിങ് തിരക്കുകളിൽ നിന്നും മാറി വീട്ടിൽ എത്തി, ഇത്തരമൊരു അന്തരീക്ഷത്തിൽ ഉറങ്ങി എഴുന്നേൽക്കുമ്പോൾ കിട്ടുന്ന സുഖവും സംതൃപ്തിയും ഒന്ന് വേറെ തന്നെയാണ് എന്ന് മൃദുല പറയുന്നു. അതിനാൽ തന്റെ സ്വപ്നഭവനവും ഇത്തരത്തിൽ ഒരു അന്തരീക്ഷത്തിൽ നിർമിക്കാനാണ് മൃദുലക്ക് ഇഷ്ടം.\nഅമേരിക്കൻ ആർക്കിടെക്ച്ചറിനോട് പ്രണയം...\nസ്വന്തമായി ഒരു വീട് പണിയണം എന്ന് ആഗ്രഹം തുടങ്ങിയ കാലം മുതൽക്ക് മനസ്സിൽ കയറിക്കൂടിയതാണ് അമേരിക്കൻ ആർക്കിടെക്ച്ചറിനോടുള്ള ഇഷ്ടം. ഉയർന്ന മേൽക്കൂരയും, കൂടുതൽ ഓപ്പൺ ഏരിയയും ഉള്ള അത്തരത്തിൽ ഒരു വീട് കേരളത്തിൽ എത്രമാത്രം യോജിച്ചതാണ് എന്ന് എനിക്കറിയില്ല. എന്നാൽ വീട് വയ്ക്കുമ്പോൾ ആ രീതി പിന്തുടരണം എന്നാണ് ഞാൻ ആഗ്രഹിക്കുന്നത്. കിച്ചനും ഡൈനിംഗ് ഹാളും ഓപ്പൺ ആയിരിക്കണം.\nഅച്ഛനും അമ്മയ്ക്കും ട്രഡീഷനൽ രീതിയിലുള്ള വീടുകളോടാണ് താൽപര്യം. അതിനാൽ അവരുടെ ഇഷ്ടങ്ങളും സംരക്ഷിക്കണമല്ലോ. അതിനാൽ അമേരിക്കൻ, കേരള എന്നീ രണ്ടു സ്റ്റൈലുകളും കോർത്തിണക്കി ഒരു വീട് നിർമിക്കാൻ കഴിഞ്ഞാൽ അതും സന്തോഷം. ഓരോ ഷൂട്ടിങ് ലൊക്കേഷനിലും ഞാൻ വീടുകളെ വിലയിരുത്തുമ്പോൾ പ്രത്യേകം ശ്രദ്ധിക്കുന്നത് ഇത്തരം വ്യത്യസ്ത മാതൃകകൾ ഉണ്ടോ എന്നാണ്.\nവീട് നല്ല സ്‌പേഷ്യസ് ആവണം. ഫർണിച്ചറുകൾ എല്ലാം ഇട്ട ശേഷവും വീട്ടിൽ നിറയെ സ്ഥലം വേണം. തിങ്ങിക്കൂടിയ അവസ്ഥ ഉണ്ടാകരുത് അതെനിക്ക് നിർബന്ധമുള്ള കാര്യമാണ്. എന്റെ ഭാഷയിൽ പറഞ്ഞാൽ വീടിനു ശ്വസിക്കാൻ കഴിയണം.\nസിറ്റിക്കും ഗ്രാമത്തിനും ഇടയിൽ...\nവീടിനു സ്ഥലം തെരഞ്ഞെടുക്കുക എന്നത് ഏറെ ശ്രമകരമായ കാര്യമാണ്. സിറ്റിയിലെ തിരക്കുള്ള ജീവിതത്തോട് എനിക്ക് വലിയ താൽപര്യമില്ല. എന്നാൽ തനി ഗ്രാമ പ്രദേശത്തേക്ക് പോകാനും വയ്യ. സിറ്റിക്കും ഗ്രാമത്തിനും ഇടക്കായുള്ള ഒരു സ്ഥലമാണ് ഞാൻ നോക്കുന്നത്. ഷോപ്പിംഗ്, ബേക്കറി, ഹോസ്പിറ്റൽ തുടങ്ങിയ സൗകര്യങ്ങളിലേക്ക് അധികം ഡ്രൈവ് ചെയ്യാതെ തന്നെ എത്തിച്ചേരാൻ കഴിയണം.\nഅലമാര നിറയെ വീടിന്റെ പ്ലാനുകൾ...\nഞാൻ ഇപ്പോൾ പഠിക്കുന്നത് സൈക്കോളജി ആണ് എങ്കിലും, സ്‌കൂൾ പഠനകാലത്ത് താൽപര്യം മുഴുവൻ സിവിൽ എൻജിനീയറിംഗിൽ ആയിരുന്നു. അക്കാലം മുതൽക്ക് ഞാൻ എന്റെ സ്വന്തം വീട് എന്ന സ്വപ്നം മനസ്സിൽ സൂക്ഷിക്കുന്ന വ്യക്തിയാണ്. അതിനാൽ പല തരത്തിലുള്ള വീടിന്റെ പ്ലാനുകൾ ഞാൻ വരക്കുമായിരുന്നു. അതിൽ ഒറ്റ നില വീടുകളും രണ്ടുനില വീടുകളും എല്ലാം ഉൾപ്പെടും. അത്തരത്തിൽ ഞാൻ വരച്ച വീടിന്റെ നിരവധി പ്ലാനുകൾ അലമാരയിൽ കാണും.\nപൂക്കൾ കാണാൻ ആർക്കാണ് ഇഷ്ടമില്ലാത്തത്. പണ്ടൊക്കെ പൂന്തോട്ടത്തിന്റെ ചുമതല വീട്ടിൽ എനിക്കും അനിയത്തിക്കും ആയിരുന്നു. ഇപ്പോൾ അപ്പാർട്മെന്റിലെ ജീവിതത്തിൽ പൂന്തോട്ട നിർമാണം ഒന്നും നടക്കില്ല. അതിനാൽ സ്വന്തം വീട് എന്ന സ്വപ്നം യാഥാർഥ്യമാക്കുമ്പോൾ അത്യാവശ്യം നല്ലൊരു പൂന്തോട്ടം വേണം എന്ന ആഗ്രഹം ഉണ്ട്. കൃഷിയിൽ എനിക്ക് വലിയ താൽപര്യം ഇല്ല. എന്നാൽ അമ്മക്ക് ഇഷ്ടമാണ്, അതിനാൽ ഒരു കൊച്ചു അടുക്കളത്തോട്ടവും വേണം